
Maiky Farro 
na Corte di Wayaca 


Maiky Farro presenta 
dilanti di HuezComisario 

AYERA mainta, Maiky Farro a presenta dilanti di Huez Comisario, cu a prolonga su detencion. 
Esaki despues cu su dia anterior, el a ser treci for di Miami, unda ora cu na februari ultimo a pisa 
teritorio Mericano, a keda deteni, riba orden di Ministerio Publico, relaciona cu un caso di desfalco 
miyonario cometi na laboratorio. 




Empleadonan 
publico, 
e biaha aki no 
a haya razon 

E caso cu empleadonan publico a en- 
tama contra di Gobierno, e biaha aki no 
a haya razon den nan demanda. 

Nan demanda tabata pa Gobierno no 
kita placa completo for di nan salario, 
debi cu nan no a traha. Sindicatonan 
den Accion ta reconoce e filosofia di 
“No work, no pay”, pero tambe di otro 
banda, nan sa tambe cu semper den un 
accion asina, ta yega na un areglo pa kita 
e dianan no traha. E biaha aki Huez no a 
duna nan razon, pero a bisa cu ta mihor 
cada uno di e empleadonan publico aki 
no a bin cu prueba cu nan ta keda afecta 
y con, si kita e dianan no traha for di nan 
salario. Pesey abogado mr. Edwin Dui- 
neveld inmediatamente a apela, pero e 
biaha aki na nomber di tur trahador, cu 
sigur lo bira un proceso largo. 


Disculpa 

NOS di AWEMainta ta pidi nos disculpa 
p’e hecho cu ayera boso corant faborito, 
esun diferente, no por a sali riba mer- 
cado.Esaki ta pa motibonan tecnico, 
pero awe nos ta presente un corant cu 
mas pagina. Danki p’e comprension 

Accion di trahadornan di APA N.V. ayera merdia ta un mensahe 
pa Gobierno pa no manipula cu interesnan di e compania 




NO solamente cu e trahador¬ 
nan di Aruba Ports Authority 
ayera merdia a demostra nan 
solidaridad cu e welgistanan, 
pero tambe di e forma aki kier 
demostra di no ta sigui acepta 
e situacion aki. Asina Anselmo 
Pontilius, dirigente sindical cu 
ta representa e trahadornan di 
APA a duna di conoce. 

E problema aki no por continua 
mas, pasobra e ta afecta tur 
hende. Di prome, e propio tra¬ 
hadornan cu ta den accion y un 
Gobierno cu ta respeta su mes, 
ta masha dia mester ta na mesa 
y negocia cu e sindicatonan pa 
resolve e problema. 

Segun Anselmo Pontilius, nan 
ta convenci cu awe lo resolve e 
problema, pero no solamente 
esey, pero p’e trahadornan cu 
ta den accion, Gobierno no 
mester subestima e forza di e 
trahadornan. 

Pasobra e trahador tey awe, 
manan y tur dia, pero e gober- 
nantenan ta bin y bai. 

Pa loke t’e tension cu tin na 
APA N.V., Pontilius a splica cu 
e trahadornan di APA ta bisa 
cu aigun tempo atrås, Conseho 
di Minister a nombra sr. Kock 
como Director interino di APA 
N.V., sin cu el a cumpli cu e 
calificacionnan necesario p’e 
funcion ey. 


Awe por mira, cu decisionnan cu 
e Director interino ey a tuma e 
tempo ey, a hinca APA N.V. den 
problema. Y manera tur hende 
sa, un compania den problema, 
t’e trahador t’esun prome cu ta 
carga cu e consecuencia. 

Segun Pontilius, e trahadornan 
ta convenci cu n’e momento aki 
tin situacionnan serio atrobe 
na APA N.V. y pesey mes FTA a 
pidi un reunion cu Minister ing. 
Edison Briesen, cual reunion- 
nan no a haya. 


Pesey den un reunion ayera, e 
trahadornan a dicidi di cana bai 
Bestuurskantoor ayera merdia 
pa Minister Briesen y Conseho 
di Minister completo compro- 
nde cu e situacion na APA N.V., 
e trahadornan lo no keda sinta 
man cruza, pa Gobierno bai 
mishi cu e compania, pasobra 
na final, ora cu e gobernante 
no tey mas, t’e trahador tey pa 
carga e consecuencia. 

Pa loke t’e retiro di Alfonso 
Boekhoudt, Anselmo Pontilius 




a duna di conoce, cu esey no 
ta corecto, pero si t’asina cu 
diarazon awor lo tin un reunion 
di Conseho di Minister, unda lo 
tende kico lo bai pasa. 

Di acuerdo cu Poontilius, tur 
biaha cu FTA a negocia un 
CAO p’e trahadornan aki, ta 
bin tende cu no tin fondo, pero 
mesun APA aki a paga sumanan 
cuantioso na como 6 compa¬ 
nia pa traha estudio, pero sin 
nada. 

Finalmente Anselmo Pontilius 
a bisa cu den e asunto di Royal 
Caribbean, e final lo a wordo 
bisa ainda, kico realmente kico 


a sosode. 

Den proximo simannan FTA tin 
cu negocia un CAO, y no por bai 
bende e trahadornan, cu no tin 
fondo p’e trahadornan, pasobra 
a paga un compania mas, esta 
Hans-Koning. 

Y por mira cu intencion di Go¬ 
bierno ta, pa pone hendenan 
den posicionnan na APA, cu 
ta baila e cancionnan cu Gobi¬ 
erno kier y esey e trahadornan 
no ta acepta, segun Anselmo 
Pontilius, y pesey e accion di 
ayera ta un mensahe manda pa 
Gobierno. 

Problema entre hoben a termina 
den destruccion di windshield 



POLIS ta bai diahuebs anochi 
na un cas na Seroe Patrishi pa 
un destruccion. Na caminda po¬ 
lis ta haya informacion cu aigun 
hoben lo a menasa y tambe a 
causa destruccion na un cas. 
Ora cu polis a yega n’e cas nan 
ta topa un cantidad di persona 
ta papia y zundra. Polis a bin 
tende for di nan cu e mucha 
homber J.F. di 16 aha t’esun cu 


ta causa tur e problema. Polis a 
papia cu e mucha homber J.F.y 
su mama, y e mama ta bisa cu 
su yiu homber un dia prome 
tabatin problema cu e yiunan 
di su bisina. 

E mucha homber J.F. ta bisa 
polis cu e dos muchanan tambe 
di fam F., a tira piedra riba auto 
di su mama y a destrui e wind¬ 


shield y tambe un parti di e auto 
Ford Explorer a haya golpi. 

Polis ta haya informacion tambe 
for di e bisinanan cu ta basta 
tempo caba tin problema cu 
e muchanan aki, unda tambe 
tin arma di candela envolvi. 
Polis a bisa e dos partinan pa 
nan bai Recherche pa resolve e 
problema. 


Gobierno no ta serio 


Ta usa tur tipo di 
excusa pa bandona 
mesa di negociacion 



DESPUES cu diahuebs anochi, Ministernan Nel Oduber y 
Nilo Swaen a habri afo riba e peticion haci pa gremionan 
comercial y aigun sindicato pa negocia te ora cu yega na un 
fin, pa cual hasta a pone un kamber na Radisson disponibel. 
Calificando e peticion aki un falta di respet y cu nan no ta 
bai ningun caminda. 

Ayera mainta Sindicatonan den Accion a bai den accion mas 
intensivo, blokeando varios caminda e.o. entrada y salida 
di haf, perhudicando un cantidad di turista e momento ei y 
tambe salida di container di carga. 

Esey a pone cu Gobierno a pidi pa reuni cu un delegacion di 
ATIA, AHATA, KvKy aigun sindicato, unda Gobierno a keda 
convenci pa sinta na mesa cu Sindicatonan den Accion, loke 
finalmente a tuma lugar pa 3 or di ayera tardi. 

Pero ora cu Prome Minister Nel Oduber a haya sa cu tra- 
hadornan di haf, kendenan no ta den accion y/of forma parti 
di SdA, a pone aigun container dilanti di Bestuurskantoor, el 
a bisa cu e no ta negocia cu “cuchiu riba mesa” y a lanta bai 
y maske e containernan a ser kita despues, e mandatarionan 
no a bolbe mesa di negociacion. 

E comision di bon boluntad di e gremionan a keda trata pa 
convence Gobierno pa bolbe, pero envano, tur Minister a 
bai cas.Tur e maniobra aki di Nel Oduber ta, cu e sa con e 
ta hungando su wega, pa laga pueblo kere cu e kier sinta na 
mesa, pero den su cabez e ta mira y spera veredicto di Corte 
di Apelacion di diamars awor, manera el a bisa anteriormente 
caba. Y el a haya un argumento pa bandona mesa di negocia¬ 
cion, alegando cu e no ta negocia cu “cuchiu riba mesa”. 



T YOUR WAY! 






DOUBLE WHOPPER 


Whopper, Bacon, Jalapeno, GOOD THING! 


Also available as Sinale>and Triple Whopper and as Whopper jr 

Ministerio Publico 
kier finaliza e caso di 
Hendrik Croes mas 
pronto posibel 

FISCAL Mayor, Hans Mos a comenta cu e investigacion di e 
caso di Hendrik Croes ta continua. Nan ta wardando pa wak si 
tin mas testigo. E personanan cu tabata testigo di e accident a 
wordo scucha caba, pero kier scucha mas tanto testigo posibel 
pa tin e mihor bistå posibel di kico en realidad a pasa. 
Mirando cu Landsrecherche ta bezig tambe cu e caso di 
Landslaboratorium y cu ta solamente 5 of 6 hende so ta traha 
eynan, mester wak precies ken ta haci kico, pero si ta wordo 
traha riba e caso aki, segun Hans Mos. 

Mas aleu el a bisa cu no ta descarta e posibilidad di tin un tipo 
di reconstruccion fotografico pa despues, si resulta cu ta yega 
na un caso penal, pa por mustra e Huez kico lo por a pasa. 
Fiscal Mayor ta considera cu e caso aki mester trata den e 
forma mas cuidadoso posibel, mirando cu ta trata di Hendrik 
Croes, abogado di Pais Aruba kende segun e denuncianan a 
dal cu auto un agente policial den welga durante un parada 
di e manifestantenan. 

Finalizando el a duna di conoce cu kier caba cu e dossier aki 
mas pronto posibel pa por tin claridad riba termino corto riba 
e conclusionnan cu mester wordo saca. 


30 luna pa acusado 
Schmidt pa atraco arma 

AYERA Corte di Husticia a dicta sentencia den e caso di 
atraco contra e homber Francisco R. Schmidt, kende a wordo 
acusa di a comete atraco contra e homber Londono, despues 
cu el a sali for di pomp di gasolin na San Nicolas. 

Huez ta bisa cu ta convincentemete aproba cu el a comete e 
atraco, segun e declaracion di Flanders y testigo. 

Locual Flanders a bisa cu el a mira y e detaye ta cuadra cu 
e declaracion di e victima, entre otro cu e tabata swai cu 
e tas y tambe e arma di candela y e declaracionnan aki ta 
confiabel. E victima a reconoce e stem y e curpa como cu 
el a tende grita “tira tira” Huez ta bisa cu e ta castigabel y 
ta complice di violencia y menasa cu violencia. Huez a bisa 
tambe cu el a tene cuenta cu Schmidt a yega di haya su mes 
cu husticia y ta dune 30 luna di castigo, kitando e tempo cu 
el a keda sera caba. 


Banda di e incertidumbre di retiro di Director di APA, Alfonso Boekhoudt 

Trahadornan di APA den oranan 
di merdia a bandona pia di trabou 



FOR di prome oranan di main- 
ta, rumornan a cuminsa circula 
cu Director di Aruba Ports Au- 
thority N.V., Alfonso Boekhoudt 
lo a haya retiro di inmediato. 
Tur esaki tin di haci cu un 
diferencia cu a surgi cu Hunta 
Comisario di APA N.V., ya cu e 
no kier ehecuta un di nan deci- 
sionnan. Ki decision, tin masha 
speculacion al respecto. 
Tumando contacto cu Alfonso 
Boekhoudt, el a duna di conoce, 
cu e tambe a tende tur esaki, 
pero oficialmente e no a haya 


ningun carta. 

Mientrastanto AWEMainta a 
bin haya sa den oranan di mer¬ 
dia, cu pa otro siman Hunta 
Comisario lo tin un reunion, 
unda probablemente lo trata 
e posicion di Alfonso Boek¬ 
houdt. Pues por lo pronto no 
tin retiro. No ta prome biaha cu 
presion ta ser poni riba Alfonso 
Boekhoudt, ya durante tur e 
negociacion cu Royal Carib- 
bean International, el a pone 
su posicion pa cu e proyecto, 
pa cual a surgi diferencia cu e 


Hunta Comisario, pero despues 
tur cos a keda aclarea. 

Awor parce cu storia ta ripiti, 
pero e biaha aki pa otro decision 
cu aparentemente e no kier ehe¬ 
cuta, y awor si Hunta Comisario 
a bisa cu ta basta. 

Ayera merdia, na momento 
cu Sindicatonan den Accion 
y Gobierno a bolbe bai mesa, 
trahadornan di APA a dicidi di 
pone trabao abao pa despues 
hunto cu nan lider sindical, 
Anselmo Pontilius a gana bai pa 
oficina di Minister ing. Edison 
Briesen. Na caminda, aigun 
haladornan di container, a 
pone aigun container dilanti 
di Bestuurskantoor, blokeando 
trafico formalmente atrobe, pa 
demostra di ta solidario cu e 
empleadonan publico. 

Ora cu Prome Minister Nel Odu- 
ber a haya sa esaki, el a rabia y 
a lanta for di mesa, alegando cu 
asina e no ta negocia. 


Mervin Ras y Ady Thijsen ta 
biaha den situacion di crisis 

Fraccion di RED ta considera cu nan biahe no ta hustifica 


LIDER di fraccion di RED 
den Parlamento, Rudy Lampe, 
kende a bin ta cuestionando e 
biahamento di minister y parla- 
mentarionan den e temporada 
di crisis aki, a bolbe mustra con 
e practica aki ta continua. 
Segun Lampe, Mervin Ras, 
Presidente di Parlamento y 
Ady Thijsen lider di fraccion di 
MEP hunto cu griffier a biaha 


pa e reunion di preparacion 
di e bipartite cu Antiyas. E ta 
haya hopi lamentabel cu par- 
lamentario y ministernan ta 
biahando pa exterior bao di e 
condicionnan actual, esta di un 
crisis nacional. 

Mas ainda, e ta kere cu e acto- 
nan aki ta un muestra di falta 
di responsabilidad pa atende 
cu un situacion cu ta serca di 


bai for di man. 

Pa loke ta trata e biahamento 
di Ras y Thijsen el a bisa cu mi¬ 
rando cu awendia tin internet, 
conference call y otro medionan 
tecnologico, e tipo di biahenan 
aki ta wordo cuestiona, special¬ 
mente bao di e circunstancianan 
actual. Lampe ta considera cu e 
biahe aki no ta hustifica. 


Andin Bikker: 

Ponencia di PDR pa loke ta ley di LTU a keda confirma pa AHATA 


LIDER di partido Democracia 
Real, Andin Bikker comentando 
riba e ley di admision LTU a 
bisa cu PDR ta e promer y unico 
partido cu for di ora a pasa e ley 
aki na juli 2006 cu ta restringi e 
tempo cu un persona por keda 
na Aruba te na 3 pa 4 aha, a 
protesta fuertemente. 


MPA, RED y MEP a vota pro di 
e cambio aki den Parlamento y 
partido AVP a keda riba un dis- 
tancia y ta te despues di varios 
luna nan a bin cu un comision 
di cual te dia di awe no a tende 
nada mas di dje, segun Bikker. 
Mientras tanto PDR si a actua 
di biaha y e siman aki nan a 


haya razon. AHATA ta senala y 
ta puntra su mes na un manera 
di critica constructivo ta con lo 
haci y di unda lo saca trahador 
pa remplaza esnan cu nan 
tempo ta yegando pa bandona 
Aruba.Mirando cu no tin rem- 
plazante local pa nan, mester 
bai busca hendenan cu nan no 


conoce, trainnan ful di nobo, 
haci gastonan enorme pa di e 
forma ey purba di mantene e 
nivel di servicio cu nan ta duna. 
Andin Bikker ta considera esaki 
un sehal hopi preocupante. 
E ta bisa cu gobierno mester 
para keto y puntra su mes door 
di pasa un ley infexibel asina 


cu ta pone cu cuanto cu por 
balora un trahador y cu awor 
obligatoriamente mester wordo 
remplaza. Den e nota di maneho 
di november 2007 gobierno a 
purba haci aigun excepcion, 
pero esaki ta solamentepa e 
manager y assitant managernan 
di hotelnan. 

Video 


LiveTV 


News 


wow! Blog 


MiTV 


LiveCam 


Oli 


<3, SETAR 

For more information call 139 
or visit www.zing.aw 

Abogado na Corte riba e sistema di OVC di graba combersacionnan, 

“NOS LO NO TIN ASINA DESCONFIANZA SI HUES 
COMISARIO A LEGITIMA E USO” 

OM riba su mes a prolonga e uso di e sistema 11 biaha 


AYERA mainta tempran cu 
seguridad pisa, autonan blin¬ 
da escoltando e Van di KIA, a 
yega Corte e seis personanan 
acusad di ta meti den un caso 
grandi di droga. Un caso den 
cual a detene tambe e comer- 
ciante Luis M. 

Ademas di e comerciante, 
otronan envolvi den e caso aki 
ta: Hernando Rafael M.O. (ex 
futbolista di Rooi Afo); su casa 
RosalindaR.; Ricardo Antonio 
B.M.; José Andres C. y Melvin 
Reginald L. Nan tur ta wordo 
acusa di a viola ley di droga 
den e periodo di mei 2005 
pa September 2007 y di ta 
pertenece na un organizacion 
criminal cual tabatin como 
meta haci negoshi di droga. 
E acusado Luis M. tabatin un 
acusacion cu ta data di 2001 
pa loke ta e negoshi di droga, 
“afpersing” di e homber Tromp 
y a trata di mata un funciona- 
rio policial. 


Den un sala chikito, yena cu 
7 abogado, famia y prensa, e 
tratamento a cuminsa. Como 
cu ta trata di un caso basta 
grandi, Huez a dicidi cu lo 
reparti e tratamento riba difer- 
ente fecha. Ayera a cuminsa 
cu e parti caminda defensa 
tabatin obheccion riba e uso 
di e aparato sofistica (OVC) 
cual a wordo poni entre otro 
den auto di Hernando Rafael 
M.O. cu e meta pa sigui su 
combersacionnan. 

Puntonan cu a bini dilanti ta 
na prome lugar cu e sistema 
aki no ta legal,esta e no ta 
regia den ley su uso. 

Abogado Yarzagaray, kende 
a a hiba mayoria di e defensa 
riba e punto aki a mustra cu 
si a laga Huez Comisario le- 
gitimaliza e uso di e sistema 
aki, e no ta wordo cuestiona 
asina hopi dor di abogadonan 
di defensa den e caso aki. 
Solamente un biaha, cu ta dia 


17 di mei 2006 a pone Huez 
Comisario na altura cu nan lo 
bai haci uso di e sistema aki 
pacuater siman. Pero esaki a 
wordo prolonga cada biaha 
den forma unilateral dor di es- 
nan hacienda e investigacion 
mes (11 biaha en total). Cada 
biaha tabata duna e mesun 
motivacion pa cual ta dicidi di 
prolonga e scuchamento, so- 
lamennte un biaha ta pasobra 
mester a ccambia e aparato. 
Pues e Abogado ta bisa, nada 
menos cu 14 luna largo a 
graba combersacionnan for 
di e auto usando cierto tecno- 
logia. Ademas cu polis y RST 
a viola privacidad di e famia 
ora cu nan a subi nan tereno 
priva, sin autorizacion, pa 
pone e aparato den e pickup 
Hilux cu e acusado Hernando 
tabata core, pero cu tabata di 
su casa. E Abogado a mustra 
riba cierto partinan den e PV 
caminda nan mes ta bisa cu 


nan no tabatin permiso pa 
drenta e tereno. 

“OM mes a admiti cu nan a 
actua stiekem pasobra e no tin 
base legal...” 

Loke e Abogado tambe a se- 
nala cu OM ta bisa cu tin un 
muraya hancho di tapenan di e 
grabacion cu ta practicamente 
combersacionnan di e auto 
di su cliente Hernando, pero 
niun hende - ni su persona, 
ni huez ni hues comisario - a 
scucha nan. Siguiendo riba e 
punto aki, el a bisa cu Huez 
Comisario tin dos tarea: eval- 
ua (controla) si OM no ta bay 
mucho leu y na di dos lugar 
legitima e actuacion di OM. Y 
net e ultimo aki no a sosode. 
OM mes a prolonga e uso di e 
sistema, pues a haci mal uso 
di su posicion. “Defensa lo 
tin menos desconfianza si e 
grabacionnan ey a wordo le- 
gitimi dor di Hues Comisario,” 
Yarzagaray a bisa. 



Y ta a base di tur e scuchamen¬ 
to, a tene un inval riba cas di 
su cliente Hernando dia 24 di 
September 2007 caminda no a 
haya nada. “Esaki ta muestra 
di con confiabel e informacion 
cu OM a bisa nan a haya di e 
combersacionnan graba, ta.” 


WEB ta cambia tubo di awa den Sta. Cruz 

Pa garantisa suficiente awa di bebe den e districto. 



EN conexion cu trabounan 
necesario riba e red di dis- 
tribucion di awa, parti di e 
caminda principal di Hooiberg 
pa Sta. Cruz, esta di Well Well 
Restaurant te cu e crusada pa 
Sta. Martha, lo ta sera for di 
dialuna 21 di april te cu dia- 
bierna 25 di april. E orario di 
sera caminda lo ta di 8 or y mei 
di mainta pa 4 or di atardi. 
Sector di Distribucion di Awa 
di W.E.B. Aruba N.V. ta bay 
reemplasa un tubo bieu di 6 
duim y pone un tubo nobo. 
E trabou ta riba un distancia 
di 200 meter y lo mester sera 
trafico riba e caminda pa sal- 
vaguardia seguridad di trafico 
y di e trahadonan. E trabou ta 
wordo ehecuta pa e contratista 
local BGBA N.V. y lo ta bou 
supervision di departamento 


di mantencion di Sector di 
Distribucion di Awa di W.E.B. 
Aruba N.V. 

Gerencia di W.E.B. Aruba 
N.V. ta pidi comprension pa e 
incombinencia aki. 

E trabounan aki ta pa garantisa 
suficiente capacidad di awa di 
bebe pa e districto y besindari- 
onan den Sta. Cruz. Un palabra 
di danki ta bay na Polis y DOW 
cu ta copera pa e seramento 


di caminda. Ta pidi publico y 
specialmente chauffeurnan pa 
tene cuenta cu e seramento di 
caminda menshona, esta parti 
di e caminda principal di Hooi¬ 
berg pa Sta. Cruz di Well Well 
Restaurant te cu e crusada pa 
Sta. Martha. Esaki di dialuna 
21 di april te cu diabierna 25 di 
april. E orario di sera caminda 
lo ta di 8 or y mey di mainta pa 
4 or di atardi. 


Pelican Adventures N.V., 

a leading tours - and watersports company in Aruba, 
offers job opportunity for the following position: 

fVWrun /Itfvyfjf m t m 

SALES/CONCIERGE AGENT 

(Full time/ Part time) 



Profile: 


• Strong communication skiils, fluent in English and Spanish 

• Minimum 1 year experience required in sales 

• Customer service oriented, friendly and polite 

• Flexible attitude 

• Self motivated 

• Ability to multitask 

• Work well under pressure 

• Show initiative 

• Planning and organizational skiils 

• Fast learner 

• Team player 


Our ideal candidate has completed secondary education, basic PC 
knowledge, analytical skiils and financial skiils, is able to work 
independently and to manage time efficiently. Establishing priorities, 
problem solving skiils and communicating important issues to 
concerned parties also form an integral part of the desired profile. 




Are you looking for a pleasant working er onment in an energetic 


team with an attractive compensation pacl 
and opportunity to develop/ enhance your 
other positions within our company, thei 


e (salary + commission) 
and possible grow into 



a) In person at Pelican Maii 
J.E. Irausquin Blvd. 232, 

b) Send your applicati on 
e-mail ( pelican-arutø ÉÉil 
to the attention of Ms. Yai 

Applicants must be Aruban or have a valid working permit. 

Super Sunday Powerball Bingo^^’ 

Diadomingo 20 di April pa 1.00 p.m. na Seaport Casino [ AFL12.702,- 

Afl. 15,- pa carchi regular Afl. 3,- pa 6 carchi progresivo 1 

Doorprizes: 4x Afl25,- cash / STickets gratis di powerball / 5 carchi "The Card" gratis di $5 
Corda nos seaport power ball bingo @ seaport casino di dialuna pa diasabra 1.00 p.m. 


Open Bar, Snacks y Entretenimento en vivo 


SEAPORT CASINO 


Rosario Bibo na Alto Vista 


DIALUNA awor 21 di april 
lo tuma lugar otro Rosario 
Bibo na Kapel di Alto Vista. E 
intencion di e Rosario Bibo ta 
pa tur fiel y creyente reuni na 
pia di Birgen di Alto Vista pa 
gradici’e pa tur fabor y pidi’e 
pa intercede cerca Tata Celes- 
tial y Cristo Hesus pa nos por 
haya yudansa. Nos ta pidi yu- 
dansa personal pero tambe pa 
nos comunidad, specialmente 
pa nos hobennan pa nan no 
cai den trampa di tentacion di 
cosnan di mundo. 

Nos hobennan merece nos 
ayudo den orashon, confi- 
ansa y amor y no den cosnan 
material. 

Nos isla ta pasando den mo- 
mentonan dificil y nos tin cu 
sigui resa pa Tata manda su 
Spirito Santo pa ilumina tur 
e lidernan cu ta guia e pais 
Aruba pa duna nan forsa y 
sabiduria pa elimina tur ob- 
staculo cu ta stroba e felicidad 
di nos hendenan. 

Un invitacion ta pa bai pa tur 
creyente pa uni dialuna awor 
21 di april pa 7 or y mei di 
anochi na Kapel di Alto Vista 
pa resa hunto, tene man di 
otro manera un famia grandi 
cu ta desea pa felicidad reina 
den tur hogar. 

Trece buki di cantica y un flash 
light pa nos por resa y canta 
hunto na honor di Birgen di 
Alto Vista, patrona di Aruba. 



Tel: 583-1400 
Fax: 583-1444 


DlVI ARUBA PHOENI 





TOTAL FITNESS HEALTH CLUB & SPA SERVICES 


Back by Popular Demand, the ACE/NSCA Certified Instructor 
MARIO JIMENEZ Introducing BOSU: Balance training 

BOSU is an acronym for “both sides up”. It’s the perfect functional 
conditioning tool. BOSU Balance Training is available with all 3 programs. 


Tolal Body Challenge The Ultimate Weight loss Prog 


ram 


Starting: Monday May 5th, 2008 

Duration: 4 Weeks 

Mondays, Wednesdays and Fridays: 

6:00 AM - 8:00 AM - 12:15 PM - 7:00 PM - 8:00 PM 
Achieve Ihe Body you Desire 






Seniors' Program Fit & Healthy at 55 years and beyond 


Starting: Tuesday May 6th, 2008 
Duration: 4 Weeks 
Tuesdays & Thursdays 7:00 PM 
Saturdays 10:00 AM 

Reduce Ihe signs & symploms of many chronic diseases 


Youlh Weighl Loss & Resislance Program 


Children 8 to 15 years 
Starting: Monday May 5th, 2008 
Duration: 4 Weeks 

Mondays, Wednesdays and Fridays 5:00 PM 
Encourage Ihe nexl generalion lo grow up heallhy 


SIGN UP NOWH Price: AFL 130 p.p. 

Secure your participation with payment; only 15 people allowed per class. 



Open House on April 27th 2pm - 4pm; Demonstration Class at 2pm and 3pm 

Last day to sign Up: April 28th, 2008 

Club Hours: M-F 6am - 9pm, S&S 9am - 5pm. Tel: 586-6066 ext. 7069. E: fitness@megaresorts.com 

ATIA ta boga pa un comision tripartite pa atende e situacion di AZV 

Nan ta na fabor di eigenbijdrage y contra aumento di prima 


DEN entrevista cu presidente 
di ATIA, Juan David Yrausquin 
el a duna su comentario riba e 
situacion di AZV caminda aigun 
dia pasa Minister Booshi Wever 
a expresa cu e tin sosten di 
gremio comercial pa introduci 
cierto medidanan. 

El a bisa cu cu ATIA a haya 
e informacion tambe cu tin 
diferente cambio cu lo kier haci 
den AZV, y cu no por ta asina cu 
decisionnan ta wordo tuma sin 
cu gremionan wordo consulta. 
Mirando esaki a sostene un re¬ 
union den ATIA caminda a sali 
na cla cu tin un protocol firma 
for di 2000 entre gremionan 
comercial ygobierno. E acuerdo 
ta encera cu promer cu bin un 


cambio den AZV mester wordo 
consulta promer cu gremio 
sindical y comercial. Mirando 
esaki abogado di ATIA a manda 
un carta na Minister Wever 
recordand’e riba e protocol 
aki. 

Igualmente Yrausquin a bisa cu 
nan tin aigun tempo den con- 
versacion cu Minister Wever pa 
yega na un acuerdo cu cualkier 
cambio cu wordo haci lo mester 
wordo discuti tripartite. Awor 
nan a haya confirmacion di 
Minister Wever cu e ta bai di 
acuerdo cu esey. 

Pa ATIA lo mas importante ta cu 
cambionan mester wordo haci, 
situacion financiero di AZV no 
ta bon, pero no ta kere cu cada 


Drs. Laurens Knegt, 
representante di 
Hulanda a tuma su retiro 


REPRESENTANTE di Hulanda na Aruba, sr. drs. Laurens Knegt, 
a dicidi di tuma su retiro entrante di ler di october proximo. E lo 
sigui su carera pafo di Gobierno di Reino. 

E Representante suplente, sra. drs. Myriam Jacobs, lo keda encarga 
entrante augustus cu Representacion di Hulanda te ora cu bin cu 
un reemplazo definitivo. 

Oportunidad pa Trabao 

Warehouse Assistant 

Preferibel masculino riba 20 ana 
Mester tin bon condishon fisico 
Traha bon den team 
Por maneha un forklift 

Si bo tin e quatidades nan aki, 
pasa awe mes y yena e formulario! 

Pa mas informashon 
yama Cladys na: 

583-2650 ext. 229 of 

mait na: Caya Cujda Bo Cura 14 Bushjri Te) . 297.js3.2650 

2ladys@fantastic3ardensarLlbo.com www.fantasticgarJensaruba.com _ 


Fantastic Gardens exlst to bring nature doser 
to you and to malte Aruba one Fantastlc Garden. 


AW Mamta 

£ corøtfj/ Xoko 

Tel: 583-1400 Fax: 583-1444 



Fantastic 

fSardens 


2 ana ta bin cambio y despues 
di 2 ana atrobe ta bolbe cambi- 
anan. Pesey ATIA ta considera 
cu mester bin un solucion struc- 
tural pa AZV. 

Segun Juan David Yrausquin, 
posicion di ATIA for di cumin- 
samento ta cu eigenbijdrage 
mester wordo introduci, pero 
e posicion aki mester wordo 
discuti den un reunion tripartite 
caminda cu mester haya otro pa 
mira kico ta e mihor forma pa 
zorg pa AZV ta structuralmente 
den bon condicion. 

Splicando e motibo pa cual 
nan ta kere den eigenbijdrage, 
Yrausquin a bisa cu mester tin 


un responsabilidad propio di 
esnan cu ta haci uso di servicio 
medico, cu e personanan aki 
mester acepta cu e ta costa 
algo. 

Mirando cu e posicion aki lo ta 
un peso extra riba cartera di e 
ciudadanonan, ATIA ta consid¬ 
era cu e mester wordo atendi 
cu sindicato y gobierno tambe, 
pasobra tin un gasto extra cu 
mester wordo cubri. Den e 
reunion entre e partnernan so¬ 
cial aki mester dicidi si e gasto 
aki lo wordo cubri cu aumento 
di prima, eigenbijdrage of au¬ 
mento di landsbij drage. 

Loke si Juan David Yrausquin 


a bisa ta cu ATIA for di cum- 
insamento a bisa cu nan no ta 
kere den aumento di prima y 
esey ta e punto di bistå cu cual 
lo drenta den e comision di e 
partnernan social. 

E ta bisa esaki pasobra awor aki 
e forma cu e prima ta wordo 
parti, alrededor di 90% ta cai pa 
e dunador di trabao y mayoria di 
e aumentonan despues a wordo 
pasa tambe pa comercio. 

Na final, presidente di ATIA a 
bisa cu nan lo drenta cu e punto 
di bistå aki, pero lo sinta na 
mesa pa wak con por soluciona 
e problema di AZV structural¬ 
mente. 



maatschappijen van de Neder! andse Anti 
levensverzekeringen worden primair via 
afgezet. 


Fatum N.V. maakt deel uit ^m de Guardian Holdings Group en is 
inmiddels meer dan 100 jaar een van de grootste verzekerings- 


ltillen^n Aruba.Onze schade- en 
fhankelijke tussenpersonen 


Voor ons kantoor te Aruba zoeken wij een: 


Supervisor Customer Care General Insurance 


De functie 

■ Zorgen voor on tvangst en registratie van verzekeringsaan vragen voor individuele schade 
verkeringen 

• Zorgen voor analyse van de basisgegevens van het prospect en klant 

• Controleren van de juistheid en kwaliteit van de opgestelde polisopgaaf 

■ Zorgen voor ontvangst en registratie van schademeldingen en vastlegging daarvan in het systeem 

■ Proactief monitoren van de efFectiviteit en efficientie waarmee processen verlopen 

■ Zorgdragen voor de begeleiding en ontwikkeling van medewerkers op de afdeling en juiste 
verdeling van het werk over de teamleden. 

■ Beoordelen van de aangeboden risico’s op basis van de underwriting richtlijnen, polisvoorwaarden 
etc. 

■ Reunderwriting van een risico nadat 2 ich een schade heeft voorgedaan. 

• OlTertes opstellen, offertes voor simpele risico’s en coordinatie van de offertes voor bijzondere 
risico 5 s. 


Functie eisen 

* MBO- werk- en denkniveau 

# 3-5 ja ar werkervaring in een Verzekeringsmaatschappij 


Wij bieden 

-een prettige werkomgeving met vol do ende u i tdag ing 
-goede doorgroeimogelijkheden 

-een goede salaner ing en uitstekende secundaire arbeidsvoorwaarden. 

Uw schriftelijke sollicitatie met curriculum vitae zien wij graag uiterlijk di nsdag 29 april 2008 
tegemoet. Gelieve Uw schrijven te richten aan Fatum Aruba N.V., ter attentie van: 

Mevrouw Sonia Giei-Lacle, L.G. Smith Boulevard 162, Aruba of via mail naar 
GieLSonia@fatum-caribbean.com. Voor meer informatie kunt u contact opnemen via 
telefoonnummer 582-1111 


FATUM + 


A Member of the Guardian Holdings Group 

A instala e aparato den e auto 

OM a graba combersacion di acusado pasobra 
tapmento di cellular no tabata efectivo mas 


FISCAL mr. Deutekom ayera 
mainta a splica di con den e 
caso grandi di droga caminda 
e comerciante Luis M. y un ex 
futbolista ta envolvi, y sospecha 
di ta envolvi den un negoshi 
grandi droga, a haci uso di e 
sistema sofistica di OVC. 

Parce cu pa un tempo caba nan 
tabatin sospecho riba e homber 
Hernando Rafael M.O. Pa tal 
motibo a haci peticion pa tap 
su telefon. Den e periodo di 1 
di mei 2006 te cu april 2006 
cu haci esaki, no a logra saca 
nada ora cu a tap su telefon. E 
tabata masha cauteloso den su 
combersacionnan na telefon. 
Pero sin an por a conclui cu e 
tabata bezig cu algo cu no ta 
permisibel. Nan a tende ta papia 
pa topa na e mesun lugar pa 


sigui papia. Pero autoridadnan 
no sa unda e lugar aki ta cu nan 
ta topa. 

Durante cu nan a siguie tambe, 
a mira cu dia 1 di November 
2005 el a topa cu un persona 
den forma sospechoso na Hotel 
Arubiana Inn; nan a mira tambe 
cu dia 8di januari 2006 el a 
sinta papia dilanti aeropuerto, 
den su auto, cu un persona pa 
basta minuut. Pues e tabata 
usa e auto pa haci su negoshi, 
nan tabata sospecha. Como cu 
a nota cu e ta usa e auto Hilux 
pa esaki, a reuni pa mira e po- 
sibilidad pa uso di e sistema di 
OVC, cu a yega di wordo usa na 
Corsou tambe.Fiscal Deutekom 
a splica cu na nivel halto den 
OM, entre e cabeznan di e de- 
partamento, a delibera basta 


riba uso di e aparato, como cu 
e no ta regia den ley. Mester 
a pone e reglanan di a base di 
kico e ta wordo usa y pa cuanto 
tempo. Finalmente dia 17 di 
mei 2006 mando di OM a duna 
OK pa usa e sistema di OVC. 
Pero tabata te cu September cu 
e aparato a wordo poni den e 
pick-up y na September 2007 
el a wordo kita.E fiscal a splica 
Corte cu e tipo di investigacion 
aki a exigi uso di e sistema di 
OVC. E persona tabata wordo 
sospecha di ta participa den un 
organizacion criminal, a viola 
rechtsorde. Y e homber aki ta¬ 
bata prefera topa e hendenan 
pa papia cu nan enbes di haci 
esaki via telefon.Ademas el a 
splica cu e prolongacion di gra- 
bacion di e combersacionnan no 


ta algo cu ta wordo dicidi dor 
di e fiscal, pero den consulta 
cu Fiscal Mayor y PG. Y cada 
biaha cu esaki a sosode, a traha 
un procesverbaal pa sa ki ora y 
con e cos tabata tuma lugar. Y 
kico a wordo scucha.Pakico a 
pone den e auto? Esaki pasobra 
e vehiculo tabata wordo usa pa 
su negoshi; un auto cu el a kita 
for di un persona cu a bay cu dos 
kilo di cocaine y finalmente no 
a pague. 

E Abogado a bisa cu a scucha 
y graba combersacion di su 
cliente pa 14 luna largo, pero 
fiscal ta bisa cu e grabacionnan 
a sosode durante 10 luna.: Sep¬ 
tember 2006 pa juli 2007. 

Na mesun momento el a in¬ 
forma cu Gobierno ta trahando 
riba revision di e ley penal pa in- 


corpora uso di e sistema aki. Pa 
esaki a instala un comision cu 
lo ponbe cual ta e reglanan cu 
mester wordo sigui na momen¬ 
to di haci tipo di grabacionnan 
asina. “Pero esaki no ta nifica 
awor, cu uso di e sistema OVC 
no ta permissible. Mester tene 
cuenta cu e acusado aki con- 
stantemente tabata hacienda 
actonan relaciona cu negoshi 
di droga,” e fiscal a termina 
bisando. 


AA Mainta 

s ccriHtf tk O&o 

Nos e-mail: 

noticia@awemainta.com 

Tel: 583-1400 
Fax: 583-1444 



What does your dream look like? 

The toasts will be inspiring. 

But the feelings will be indescribable. 

Begin your journey at The Bridal & Social Events Fair 
at the Westin Aruba where new beginnings are always 
celebrated. 


\ 


sunday april 20th 
time: 12 noon to 6pm 
grand palm beach ballroom 


fashion show 
food tasting 
great door prizes 
entertainment 
free entrance 


this is how it should feel. 

TheWestin 


ARUBA 


\ \siZ£ 

_ 


aruba trading 
athenas couture 
balashi 
casablanca decor 
chazz modeling 
checkpoint color 
clamir design & co 
Creative media 
crystal design house 
discovery travel 
disney recreacion 
elsa’s flower shop 
emperatriz perdomo 
extravaganza accessoires 
fatum life 
graficas aruba 
high performance 
h.k. tailors 
ideals rentals 
intermezzo spa 
international drive 
jottum kinderkleding 
kenro jewelers 
koolmahs flower shop 
mag decoration & art 
manchitos 
momento photography & video 
palais hindu 
pearly whites 
rbtt bank 
regalos xo 
reserve-a-ride limosine 
security solutions 
sweet fantasy 
trash by ronchi 
unlimited smiles 

No tin nada pa stroba ladronnan 
pa drenta su negoshi 



DESPUES di a kita bentana y porta, pone beton na In Spot, 
awor ladronnan ta drenta via dak. No tin nada mas pa stroba 
un ladron pa drenta den un negoshi. Dono di e establecimento 
aki, ta man na cabez, pasobra no ta prome biaha cu e ta haya 
bishita indesea. Ta hopi biaha caba anti-socialnan ta drenta 
y nan ta kibra tur cos den e negoshi. 

A tuma medida, pero tampoco esey no ta yuda. A lo largo e 
mester pone un miembro di seguridad, anto arma pa evita 
e ladronnan. 



AYERA madruga a tuma lugar atrobe un atraco arma. E 
biaha aki tabata na Texaco Tanki Leendert. E atracadornan 
tabata enmascara y asina nan a baha drenta e negoshi cu 
arma den man, pa comete e atraco. Nan a bay cu tur e placa 
cu tabatin, paki di sigaria. E camara di seguridad cu tin den 
Texaco Tanki Leendert a graba tur cos y awor ta den man di 
autoridadnan policial pa sigui cu nan investigacion.Por tuma 
nota, cu awor cu polisnan tambe ta na strike, y cu Wardanan 
di Polis ta traha cu “minimale bezetting”, ta parce cu atraco 
a cuminsa lanta cabez, pasobra nan ta kere cu no tin polis pa 
persigui nan. Nan ta lubida cu nan Waterloo tambe lo yega. 


Un di e accionnan ayera di SdA tabata 
Isola Oranjestad pa tur trafico 



UN di e accionnan cu Sindica- 
tonan den Accion a haci ayera 
tabata, isola Oranjestad di 
tur trafico. E welgistanan a sa 
di forma filanan di auto di 3 
banda di otro y bai den un solo 
direccion. 

Por bisa cu for di Plaza Las 
Americas te cu entrada di haf 
di Oranjestad, trafico tabata 
pega pa basta rato. Hasta por 
poco tabatin un incidente cu 
un persona, kende a sinti cu e ta 
wordo stroba di gana su pan di 
cada dia, siendo cu e no tin nada 
di haci cu e welgistanan. 
Dilanti di Bestuurskantoor, no 
tabata coi pasa mes. Un dado 
momento un ambulance tabata 
pidi caminda, y asina a habri 
parti mei-mei y e ambulance 
por a pasa. 

Den curso di awe, Sindicatonan 
den Accion ta pensa di intensi- 
fica nan accion, cu nan no kier 
divulga con esaki lo bai ta awe. 
Tur esaki ta bin ta tumando 
lugar, pasobra Prome Minister 
Nel Oduber a laga sa caba, 
cu e no ta sinta na mesa te cu 
diamars awor, ora cu e caba di 
tende veredicto den caso den 
apelacion. E ora ei e lo duna 
tur comentario y probable- 
mente e lo sinta na mesa atrobe. 

Mientrastanto e mandatario a 
manda carta cu e ultimo oferta 
pa tur hefe di departamento, pa 
nan puntra nan empleadonan, 
kende ta acepta e pakete aki, pa 
cuminsa procesa esaki pa nan 
por cobra nan ahustacion ya 
den nan salario di mei awor. 
Andin Bikker, lider di PDR 
a mustra cu Nel Oduber no 
ta compronde nada di caso- 
nan di Corte. Veredicto di dia¬ 
mars awor, lo no tin ningun 
influencia pa cu e situacion 
actual, pasobra e no ta un de¬ 
cision riba tur e argumento- 
nan, pues masha marginal. 

Oduber kier p’e sindicatonan 
compromete nan mes cu e 
proceso di kerntakenanalyse, 
sin a wak esaki mes. Democra- 
cia Real ayera tardi a dicidi di 


manda un carta ayera tardi pa 
pidi pa dentro di 3 siman, haya 
copia di e kerntakenanalyse y 
asina tur hende lo sa kico y unda 
Nel Oduber lo por bai corta. 

Si Prome Minister Oduber ta 
bisa di no tin espacio pa sinta 
negocia, mihor cos cu Nel Odu¬ 
ber por haci awor ta, bai Gober- 


nador y busca un sosten mas 
amplio den pueblo pa su punto 
di bistå. Si e haya e mayoria 
di pueblo, anto e ora ey e por 
asumi su punto di bistå, pero e 
miedo di Nel Oduber ta, cu e sa 
cu e lo no bin bek, segun Andin 
Bikker, pero e pais aki no por 
keda den e crisis aki. 

Segun acusado Luis M. 

Mi no a tira pa mata Polis 


AYERA Corte a sigui cu trata- 
mento di e caso grandi di 
droga caminda RST a drenta 
forzoso den e cas di e comer- 
ciante Luis M. pa detene. Na 
e occasion ey, e comerciante 
e los un tiro, cual Ministerio 
Publico ta acuse di kier mata 
polis. Pero ayera mainta den 
Corte el a nenga esaki, “Mi no 
a tira pa mata Polis; ... Mi no 
tabata sa cu tabata trata di 
Polis ...” el a duna di conoce. 
E comerciantre tin seis acusa- 
cion contra dje pero solamente 
uno a wordo trata ayera, ya 
cu e demas e acusacionnan lo 
sigui cu nan tratamento dia 
8 di mei. Esaki pendiente di 
e peticion di Abogadonan di 
esnan envolvi den e caso aki 
pa declara usio di e sistema / 
apararo OVC (Poni den auto 
di un di e acusadonan) como 
illegal. 

Dia 24 di September 2007, 
e acusado aki tabata na su 
cas, ta hunga un wega riba 
un aparato pasobra e no por 
a drumi. Segun su declara- 
cion, dado momento ela tende 
sonido masha duro mes y el a 
kere cu ta choller ta rancando 
na porta of cu ta trata di hende 
cu kier a asalte keriendo cu e 
tin placa na cas. 

Mesora su sra. A yama Polis, 
mientras cu el a pasa man cu 
unjachtgeweer, 

Mientras su senora ta grita na 
telefon cu Polis pa manda un 
patruya urgente, el a los un 
tiro, den e gang riba e muraya 
su dilanti. 

Niun momento e bida di polis- 
nan tabata na peliger, segun 
e acusado. Esaki el a splica 
pasobra el a tira mirando 
riba un muraya su dilanti 
(como un tiro di advertencia) 
mientras cu e hendenan cu 
tabata trata di basha e porta 
abou, tabata na su man drechi. 
Niun momento e tiro tabata 
un peliger pe. “Y si e bala 
a bons bek? Huez apuntre. 
”E ora ami ta esun cu a haya 
e bala.” 

Den PV ta para cu e funciona- 
rionan a grita polis continu- 


amente, pero e acusado ta bisa 
cu ni e ni su casa a tende esey. 
Ta ora cu nan ta drenta paden, 
el a tendenan ta grita “Polis, 
Polis,” e ora el a coy e arma 
bahe y pone un banda. 

Riba pregunta di Huez e 


acusado a bisa cu e ta tende 
bon. Tambe e Magistrado a 
lesa den e PV cu enberdad 
tabatin dos yamada cu a yega 
na Central di Polis pidiendo 
asistencia, dor di un senora 
cu ta parce di ta den panico, 


bisando cu nan ta wordo ataca 
dor di cholller. Nan a bay na e 
sitio, pero ora nota cu ta trata 
di nan coleganan, a bay bek 
for di e sitio. 

E acusado a bisa Huez tambe 


durante e tratamento di e 
caso, si berdad e kier a tira e 
Polisnan, e lo no a tira riba e 
muraya niun momento. 

Dia 8 di Mei tratamento lo 
sigui den e caso aki. 

Caso Namdar no ta clausura, pero 

A conduci na un cantidad di violacion di ley di 
comptabilidad, pa cual a pidi Parlamento pa 
pone atencion n’e particular aki 


E caso Namdar ta trata di un 
carta di e rumannan Namdar 
for di New York, cu ta ser inves- 
tiga for di basta tempo caba, y 
awor Ministerio Publico a 
dicidi di emiti un declaracion 
intermedio, pasobra e inves- 
tigacionnan no a caba ainda. 
Manera ta conoci, rumannan 
Namdar a ofrece 2 x mei mi- 
yon dollar, pa cu ehecucion di 
e proyecto di modernisacion 
di haf di Oranjestad, y oferta 
aki ta mara na un decision di 
Gobierno. 

Di parti Gobierno nan a bin 
ta desmenti contenido di di- 
cho carta, segun Ministerio 
Publico. 

Ministerio Publico for di prin- 
cipio a dicidi caba cu husticia 
Arubano mester tende ruman¬ 
nan Namdar. Esaki no tabata 
facil, sigur no despues cu un 
Parlamentario Arubiano a 
haci un denuncia di intento 
di soborno na autoridadnan 
Mericano. (Nota di Red: E 
denuncia a ser haci pa Rudy 
Lampe di RED). 

Esaki tabatin como consecuen- 
cia, cu e rumannan Namdar a 
nenga di papia cu husticia Ar¬ 
ubiano, na Merca. Despues di 
un deliberacion basta extenso, 
porfin Ministerio Publico a 
logra pa interroga nan riba un 
teritorio neutral. 

Segun Ministerio Publico, e 
interrogacion aki no a trece 




r nr hm 



ningun clase di claridad y 
menos ainda, si e carta aki ta 
falsifica of no. 

Loke si e investigacion aki 
a trece na cla, segun Minis¬ 
terio Publico, cu e carta aki 
aparentemente tabata un 
elemento di manipulacion 
entre personanan cu lo tin un 
interes pa dicidi ta cua di e 2 
gruponan interesa lo por haya 
e proyecto di e cruiseship ter¬ 
minal, esta Royal Caribbean 
c.s. of e grupo Spano, di cual 
Melia ta forma parti di nan. 

E inversion den desaroyo y 
construccion di e cruise termi¬ 
nal aki ta drei rond di miyones 
di dollar. 

Loke a sali na cla tambe cu 
henter e proceso aki no a bai di 
acuerdo cu ley di comptabili¬ 
dad y como tal mester bisa, 
cu falta di transparencia y ta 
keda habri pa tur posibilidad 


di actonan contra di ley. 

Di acuerdo cu Ministerio Pub¬ 
lico, e investigacion aki a 
conduci tambe na un practica 
di ananan largo, cu tin masha 
violacion di ley di comptabili¬ 
dad. Di acuerdo cu e ley men- 
ciona, mestrer tin un destaho 
publico y/of tambe a base di 
invitacion. 

E hecho aki a conduci cu e PG 
interino, mr. Nico Jorg a man¬ 
da aun carta pa Presidente di 
Parlamento, cu maske ainda 
no por papia di un hecho cas- 
tigable, lo ta bon si pa organisa 
un investigacion Parlamenta¬ 
rio di e modus operandi aki 
di Gobierno y pa Parlamento 
ordena Gobierno pa atene su 
mes na regia y ley. 

Pa loke t’e investigacion di 
rumannan Namdar, mester 
bisa cu den e fase aki ainda 
e no a ser conclui. Tin hopi 
asunto dudoso ainda. Pesei 
Ministerio Publico ta haci un 
apelacion na tur esnan cu por 
fin un of otro informacion 
concreto y cu por yuda trece 
claridad den e caso di e carta 
di soborno aki, pa acudi na 
Ministerio Publico. Ministe¬ 
rio Publico ta garantisa cu 
tur informacion recibi, lo ser 
trata cu tur confiabilidad. Pa 
loke ta redo y rumornan cu 
tin, Ministerio Publico no ta 
interesa den nan. 


Perdemento di control riba 
stuur a causa e accidente aki 



CHOFER ta perde control riba su auto y ta bay dal den un mu- 
raya na Parkietenbos. Afortundamente ningun hende a resulta 
herida, pero e auto si a keda total-loss. 


Internetbanking pa 


BIBLIOTECA Nacional Aruba 
ta ofrece aigun workshop In¬ 
ternetbanking en cooperacion 
cu Aruba Bank. Grupo meta ta 
personanan riba sesenta ana cu 
tin ora tin poco dificultad cu e 
tecnicanan moderno of tin poco 
miedo pa haci cierto transac- 
cionnan. Internetbanking ta 
facilita diferente transaccion- 
nan financiero pa e usuario. No 
ta necesario mas pa para den rij 
pa paga cuenta aki aya. 


Mester tin poco conocemen- 
to basico y abilidad cu com¬ 
puter, e mouse y Internet. 
Participantenan por haci 
ehercicio durante e work¬ 
shop den un test-account. 
Clientenan di Aruba Bank cu 
no tin un Internetaccount por 
aplica pa esaki na final di e 
workshop. Ta duna workshop 
den oranan di mainta den sala 
di Internet di biblioteca na 
Playa. Diabierna mainta dia 25 


senioren 

di april, 9 di mei y 16 di mei di 
9’or pa ll’or. Por inscribi via 
582 1580 ext. 262 of info@ 
bibliotecanacional.aw 


Mainta 

Nos e-mail: 


noticia@awemainta.com 


Tel: 583-1400 
Fax: 583-1444 







































AWEMcrinta I Diasabra 29 di April 2008 


Local I 13 


Comercio y Sindicatonan a uni pa pidi Gobierno y 
SDA pa sinta na mesa y soluciona e conflicto 



DIAHUEBS atardi gremionan 
comercial, ATIA, Camara di 
Comercio y AHATA hunto cu 
varios sindicato, e.o. SIWA, 
STT, ABV y IOWUA a yama un 
conferencia di prensa pa bisa 
cu awor si ta basta, cu Aruba 
ta perdiendo cu e situacion 
cu tin n’e momentonan aki 
entre Sindicatonan den Accion 
(SDA) y Gobierno. 

Cu nan a dicidi di tuma un 
banda, y e banda cu nan a 


tuma ta Aruba. Un grupo di 
riba 100 persona a mustra 
nan deseo p’e lucha entre 
SDA y Gobierno yega na su 
fin. Nan a reuni na Radisson 
Resort p’asina mustra ambos 
banda cu nan ta pidi pa sinta 
na mesa y no sigui perhudica 
Aruba y tur su hendenan. 

Na un forma cu poco biaha 
por a mira na Aruba, un grupo 
grandi di miembronan di tan¬ 
to gremionan comercial como 


sindical a mustra nan sosten 
pa un solucion rapido p’e 
situacion tenso cu Aruba ta 
pasando aden.E solucion cu 
e grupo grandi di personanan 
aki ta mira ta pa sinta na mesa 
y pesey nan a reserva un sala 
di reunion di Radisson Aruba 
Resort & Casino pa diabierna 
merdia l’or. Inclusive nan a 
bisa cu nan tin un Mediador 
disponibel pa atende cu e 
asunto aki si ta necesario, y 


si mester nan lo busca 2 of 3 
Mediador. 

Loke nan ta pidi ta pa sinta na 
mesa y no bandona e sala di 
reunion te ora cu yega na un 
solucion. Mester bisa cu tur 
miembro di SDA a acudi na e 
reunion, pero gobierno no. 
Despues cu diahuebs anochi 
Nilo Swaen a habri afor na 
un manera masha mahor 
contra Juan David Yrausquin, 
presidente di ATIA y demas 


gremionan, bisando cu gobi¬ 
erno no lo atende e reunion, 
diabierna mainta su cabez a 
fria y a manda yama Yraus¬ 
quin pa un reunion 12’or di 
merdia.Den e reunion aki lo a 
bisa cu gobierno no lo atende 
e reunion stipula na Radis¬ 
son, pero na mes momento a 
manda mensahe cu gobierno 
lo reuni cu sindicatonan na 
Bestuurskantoor pa 3’or di 
atardi. 


Despues di a keda extradicta ayera 

Maiky Farro a yega Aruba 
ayera merdia y a keda deteni 


AYERA merdia, pa 13.20 a 
yega Aruba, despues di a keda 
extradicta pa husticia Meri- 
cano, Maiky M. Farro, kende 
ta ser sospecha di a fraudula 
como 5 miyon florin for di 
laboratorio. 

DESPUES di tabata na Co¬ 
lombia, pero a dicidi di bai 
Miami na februari di e ana aki, 
inmediatamente autoridad- 
nan Mericano a detene riba 
peticion di Ministerio Publico 
di Aruba. 

Despues cu Maiky Farro a 
declara di ta prefera di wordo 


huzga na Aruba, ayera mer¬ 
dia el a pisa tera atrobe aki 
el a keda deteniy inmedi¬ 
atamente for di Aeropuerto, 
Landsrecherche a bai cune pa 
cuminsa cu e proceso di inter- 
rogacion. 

Ya awe, Maiky Farro lo keda 
presenta dilanti di Huez 
Comisario, kende sigur lo or¬ 
dena su encarcelacion pa 8 dia 
mas y lo worde hiba pa KIA. 
Landsrecherche a bin ta traha 
duro ultimo simannan riba e 
caso aki, unda a haya sa tambe 
con e modus operandi tabata 


pa comete e desfalco aki di 
como 5 miyon florin. 

Ministerio Publico a duna di 
conoce ayera tardi, cu rela- 
ciona cu e caso aki, no ta 
exclui cu mas hende lo por 
keda deteni. 

Tambe husticia a laga pone 
beslag y otro propiedadnan 
di Maiky M. Farro, cu por ta 
procedente di e placa horta. 

E investigacion ta sigui cu 
segun Ministerio Publico, lo 
por tuma lugar pa aigun luna 
mas, asina serio e caso aki ta. 


YNO no por intermedia y a conseha 
SdA pa acudi na Gobernador 

AYERA diahuebs, despues cu e welgistanan a paralisa practica- 
mente henter trafico riba Lloyd Smith Blvd, den oranan di merdia 
un delegacion di empleadonan publico, maestronan, formando 
parti di Sindicatonan den Accion a bishita e Representacion di 
Gobierno Hulandes na Oranjestad. 

E Representante suplente, sra. drs. Myriam Jacobs, aricibi aigun 
di e empleadonan publico den accion n’e oficina di e Represen¬ 
tacion. 

E empleadonan publico den accion a bin cu e peticion pa Reino 
hunga un papel di mediador den e conflicto entre Gobierno y 
Sindicatonan den Accion. 

E Representacion a mustra riba e hecho cu e ta representa pais 
Hulanda y cu e Gobierno Hulandes no tin ningun papel den e 
proceso aki. Pa ilustra esaki; un conflicto di trabao na Hulanda 
no por wordo soluciona pidiendo un otro pais, por ehempel 
Aruba, pa intermedia. 

E ta y ta keda un asunto di e pais. Riba e pregunta na unda e 
empleadonan publico den accion por haci un peticion pa Reino 
intermedia, e welgistanan a haya como contesta cu nan por 
acudi n’e Representante di Reino na Aruba, cu ta Gobernador 
di Aruba. 

Presidente di Parlamento a reuni 
cu Presidente di Banco Central 



DIAMARS ultimo Presidente di 
Parlamento, Mervin Wyatt-Ras 
a reuni cu Presidente di Banco 
Central sr. Mehran conhunta- 
ment cu representantenan di e 
banco y griffier. Esaki como par¬ 
ti di e deliberacion periodico cu 
tin entre Parlamento di Aruba y 
Banco Central. Na e ocasion aki 
esnan di Banco Central a duna 
un bistå di e desaroyonan of 
trends financiero-economico y 
di turismo. Na mesun momento 
ta duna recomendacionnan of 


consehonan. Segun Presidente 
di Parlamento ta importante 
pa Parlamento tin un bon con- 
tacto cu Banco Central. Esaki 
ta tuma lugar tanto dor di e 
contacto entre Presidente y e 
banco como entre e commission 
financiero-economico di Parla¬ 
mento y e banco. Importante 
alavez ta contacto estrecho 
entre e banco y gobierno di 
Aruba pa asina haci e maneho di 
gobierno uno cu ta cuadra cu e 
realidad financiero-economico. 


Presidente cu satisfaccion por 
a tende cu turismo a bai bon 
durante ultimo lunanan y ta 
interesante pa mira con e lo 
desaroya su mes durante e low 
season siguiente. Aruba sigur 
lo tin cu diversifica tanto su 
turismo como su economia pa 
asina compete cu e islanan den 
Caribe. Mirando e recession 
mundial ta keda un reto pa nos 
por busca ingresonan di pais- 
nan fuerte economicamente, 
manera paisnan europeo. 


Pa supuesto promesa. 

Minister di Husticia y Gezaghebber 
mester testiguå den caso Holiday 


PHILIPSBURG - Corte di 
Husticia den Promé Instancia 
na Sint Maarten diarazon ul¬ 
timo a dicidi cu nan kier tende 
Minister di Husticia, David Dick 
y Gezaghebber Franklyn Rich¬ 
ards como parti di un grupo di 
6 testigo cu tin cu duna declara- 
cion na Huez-Comisario den 
e caso contra Alto Comisario 
Derrick Holiday. 

Minister di Husticia tin cu tes¬ 
tiguå den e caso di Alto Comisa¬ 
rio Holiday, pasobra supuesta- 
mente el a priminti Holiday cu 
no ta presentå cargo criminal 
contra dje pe hecho cu el a pidi 
y cobra subsidio di huur sin cu 
e tabatin derecho riba esaki y 
basta e paga e placa bék. 


Riba e mesun punto aki Huez mr. 
Goosens kier tende Gezagheb¬ 
ber di Sint Maarten. 

Diarazon ultimo e caso mester 
a bin dilanti den Corte, pero a 
keda posponi te despues di dos 
mitar di aha ora a caba di tende 
tur testigo asina Huez mr. Rob 
Goosens a dicidi. 

E cargo cu Fiscal a presentå 
contra Alto Comisario Holiday 
ta cu el a firma no ménos cu 43 
documento falsificå di Imigra- 
cion entre april y augustus di 
2004 y cu el a violå e reglanan 
di Admision y Expulcion na aha 
2006. 

Dia 5 di februari ultimo a arestå 
Holiday, kende a pasa aigun dia 


preso promé cu nan a lag’é bai 
pendiente pe caso bin dilanti 
Huez. 

Un di e ‘crimennan’ cu Fiscal ta 
acuså Holiday di a cometé ta cu 
el a firma un carta na fabor di 
St. Maarten Cricket Association 
caminda e ta senalå cu no tin 
algo contra pa cierto hunga- 
dornan y un coach retornå Sint 
Maarten aunke cu e personanan 
aki no tabatin derecho ni permit 
pa bolbe drenta Sint Maarten. 

Holiday ta Presidente di e Asoci- 
acion di Cricket na Sint Maarten 
y regularmente tabata biaha 
pa exterior cu e team hubenil y 
senior di e deporte aki. 

Otro crimen di cual ta acusé ta 


Gobierno kier coregi malinformacion 
duna door di SDA 

Pago di compensacion 
di Afl. 1344,00 na mei 
proximo NO ta mara 
na condicionnan 

GOBIERNO a tuma nota di e hecho cu Sindicatonan den 
Accion (SDA) den e ultimo dianan ta sigui malinforma nan 
miembronan y esaki relaciona cu e ultimo proposicion di Go¬ 
bierno pa loke ta pago di e compensacion di Afl. 1344,00. 

E sindicalistanan aki ta bisando e empleadonan publico cu 
e suma di Afl. 1344,00 cu lo wordo paga na mei proximo ta 
condiciona na cierto areglo, e.o. esun di franchise. 

Enfaticamente Gobierno ta desmenti e informacion eroneo 
y di mala fe aki. Hecho ta cu durante di e reunion di dialuna 
ultimo, Gobierno - pa kibra e impase - a propone na SDA e.o. 
un aumento den salario n’e empleadonan publico di 2% du¬ 
rante e ananan 2009, 2010 y 2011, pero esaki ta condiciona 
n’e areglo di pensioen, franchise, performance management y 
‘kerntakenanalyse’. Cu esaki Gabinete Oduber ta compromete 
tambe e Gobierno cu lo sinta despues di 2009. 

Sinembargo Sindicatonan den Accion a rechasa e oferta cu 
Gobierno a propone. Esaki a haci cu Gobierno a bolbe n’e 
proposicion cu e tabata tin prome cu e reunion di dialuna 
ultimo, esta cu e empleado publico lo hana un compensacion 
di Af. 1344,00 na mei awor sin cu esaki ta mara na condicion¬ 
nan, manera e.o. franchise. 

Alabez na januari 2009 nan lo bay hana Afl. 384,00 extra na 
Bashi Premie, pues e Bashi Premie lo bira Af. 884,00. 

Contrario n’e empleadonan publico cu lo wordo paga na mei, 
e pensionadonan tambe lo hana e suma di Afl. 1344,00 paga 
na fin di aha. 

Un biaha mas Gobierno ta haci un apelacion fuerte na tur 
maestro-, empleado publico y pensionadonan pa manda nan 
peticion pa Ministerio di Asuntonan General, Bestuurskantoor, 
L. G. Smith Boulevard 76, fax. 588-0024. 

Debi n’e cantidad grandi di peticion cu ta drenta aden tur dia, 
lo por haci uzo tambe di fax: 588-0031. 


cu durante 3 aha el a falsificå 
documento pa hana compen¬ 
sacion di huur di cas serca Go¬ 
bierno Central siendo cu e no 
tabatin derecho riba esaki. 
(Acaso esnan cu a autoriså e 
pago aki no tabata na altura cu 
no ta pa loco ta duna compensa¬ 
cion y subsidio di huur?: Red.) 

E abogado di Holiday kier tende 
éx Gezaghebber Denis Richard- 
son tambe pe splica ki autori- 
dad un Alto Comisario tin riba 
admision di stranhero na Sint 
Maarten mientras cu e otro tes- 
tigonan cu e abogado a pidi pa 
tende ta Alto Inspector Daynis 


Francisca, secretaria di Holiday, 
Bryl Henriquez y Director di un 
compania contratista, Donald 
Hughes. 

Pero mas importante ainda ta 
cu e abogado lo pidi Huez pa 
declarå e caso no-admisibel, 
pasobra a violå principionan di 
un proceso husto. 


VtMainta 

øeemfJriUv 

Nos e-mail: 

noticia@awemainta.com 

Tel: 583-1400 
Fax: 583-1444 

noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Xpresa bo mes 


Open brief aan minister-president Oduber 

Goed voorbeeld doet volgen 


Geachte meneer Oduber, 



LAAT ik voorop stellen dat 
ik mij er ter dege van bewust 
ben dat uw functie, minister- 
president, geen makkelijke 
is. Vooral de laatste tijd heeft 
u het zwaar te verduren. Ik 
neem aan dat u het in principe 
goed met Aruba voor heeft, u 
probeert het immers al vier 
kabinetten lang. Echter de 
wijze waarop u opereert, laat 
nogal wat te wensen over. 

Ten eerste vind ik de manier 
waarop u de kwestie rond de 
arrestatie van uw collega Hen¬ 
drik Croes toentertijd heeft 
aangepakt niet echt profes- 
sioneel. Ik hoorde u uitsprak- 
en doen die erg emotioneel 
beladen waren. Als minister 


president is het heel belangrijk 
dat u ten alle tijden de ratio 
laat prevaleren. Blijf rustig en 
laat zien dat u het onder con- 
trole heeft. Moeilijk, ik weet 
het, maar toch. 

Bij uw collega’s Rudy Croes en 
Booshi Wever, van hetzelfde 
laken een pak. Een minister 
van volksgezondheid nota 
bene, die zijn emoties de baas 
niet is en er maar op los slaat 
als hij beledigd wordt? En 
vervolgens zonder gene ve- 
rklaart dat hij het weer zo zou 
doen? Foei! Wat is dat voor 
voorbeeld? Wat nu als een lee- 
rkracht, die regelmatig allerlei 
verwensingen naar het hoofd 
geslingerd krijgt, ook zo zou 
reageren? Alstublieft mensen, 


beheers u! 

Dan is er nog de kwestie rond 
de indexering. Ik begrijp dat 
het uitbetalen van de indexe¬ 
ring een enorme greep uit 
de toch al lege Arubaanse 
staatskas is. Ik snap ook dat 
u onder andere daarom de 
stakende ambtenaren moe¬ 
ilijk tegemoet kunt komen. 
Maar zou het u en de uwen 
dan niet sieren om juist op dit 
moment als eerste bij u zelf de 
broekriem aan te rijgen? Nou 
hoeft u niet direct een tweede 
Evo Morales te worden, maar 
als u en uw kabinet, juist nu, 
de per 1 november 2001 vast- 
gestelde vermindering van 


12 1 / 2 % van uw salaris en dat 
van de andere staatsleden met 
spoed realiseren, als u en uw 
kabinet concreet met afsprak- 
en komen over het afschaffen 
van het cumulatief pensioen 
en als u en de rest van het 
kabinet afzien van de beruchte 
overbruggingstoelage, om 
maar een paar voorbeelden 
te noemen... dan ben ik ervan 
overtuigd dat men de bittere 
pil van “geen geld voor index- 
ering” veel eerder zal slikken. 
Goed voorbeeld doet immers 
volgen, niet waar? 

Tot slot nog een laatste tip. 
Probeer in een debat niet al 
te arrogant over te komen. 


Neem de ander serieus en laat 
ieder in zijn waarde. Richt uw 
pijlen op de boodschap en niet 
op de boodschapper. Jammer 
genoeg speelt een aantal van u 
nogal graag op de man. 

Ik richt deze brief niet alleen 
aan u, meneer Oduber, maar 
in feite aan het hele kabinet. 
Ik hoop dat u en uw kabinet 
bovengenoemde tips ter harte 
zult nemen, zodat u voortaan 
een beter voorbeeld voor het 
Arubaanse volk kunt zijn. Ik 
wens u veel sterkte in deze 
moeilijke dagen. 
Hoogachtend, 

Soraya Peterson 


c 


Hol- 




ommumon.. 

Celebrate this special 
moment with all 
your family and friends 



Everyhody’s Favorite 
Destination 
For Ribs, Cbicken, 
Burgers and 
so mucb! 


Private banquet room 
for large groups. 

New outdoor deck dining. 
Children’s menu. 

Special group menu. 


TqnyRqma’s 

RIBS SEAFOOD-STEAKS 

PALM BEACH 


For information and reservations 

piease ca 11 586-8191 or 5867427 

E compania a sera contract pa dos ana largo 


Miss Aruba a comunica 
awor via Digicel 




ALGUN dia pasa Digicel a 
anuncia cu nan a yega na un 
acuerdo pa t’e patrosinador 
principal di e eleccion di Miss 
Aruba. Despues di a tuma var- 
ios aspecto na consideracion, e 
organisacion Star Promotion a 
dicidi di aserca Digicel Aruba 
y yega na un acuerdo cu e 
compania di celular cu mas ta 
creciendo na Aruba, Antiyas, 
den Caribe y awor hasta den 
Centro America. 
Recientemente e ceremonia 
oficial di firmamento a tuma 
lugar den e sala di reunion 
di Digicel Aruba na unda cu 
e Gerente General di Digicel 
Aruba, hunto cu e Gerente di 
Mercadeo di Digicel pa henter 
Antiyas a firma contract cu e 
Presidente y representantenan 
di Star Promotions, organisa- 
dornan di e evento di Miss 


Aruba. 

N’e ocasion aki Digicel a ex- 
presa di ta masha orguyoso di 
por ta patrosinador di e evento 
aki, specialmente si tene na 
cuenta e interes grandi cu tin 
den nos comunidad p’e certa- 
men di beyeza aki. 

Di otro banda Star Promotions 
tambe a enfatisa di ta masha 
contento di por conta cu e 
sosten incondicional di Digi¬ 
cel p’e siguiente dos ananan 


nos dilanti. Dentro di poco lo 
anuncia kico tur por spera den 
e simannan nos dilanti, awor 
cu Miss Aruba ta comunicando 
via Digicel. 

Nos di AWEMainta ta puntra 
su mes, cu e esaki, si Tele 
Aruba lo sigui ta e canal di 
television di beyeza Arubano, 
pasobra SETAR N.V. t’e com¬ 
pania madre di e planta di 
television. 


Reunion General di Miembro 

di A.T.H.A. 


ASOCIACION Trabao di 
Hubentud na Aruba (A.T.H.A.) 
ta recorda tur miembro riba e 
Reunion General di Miembro 
2008. 

Fecha : diasabra 19 di April 
2008 

Ora : 8:00 a.m - 3:00 p.m. 
Lugar: Aruba Marriott Resort, 
Ballroom B 


Tambe nos ta recorda cada 
miembro cu nan tin e opor- 
tunidad 

pa presenta nan organisa¬ 
cion (max 3 minuut), pa asina 
comparti un poco mas di nan 
trabounan cu demas miem- 
bronan. 

Pa miembronan cu no a paga 
contribucion ainda, ta bai tin 


espacio pa haci pago diasabra 
mainta na hotel. 

Nos ta spera riba presencia di 
un y tur pa asina sigui traha 
na desaroyo y beneficio di nos 
hubentud Arubano. 

Pa mas informacion y confir- 
macion por yama na 582 3773 
of 583 4290. 


Esaki t’e weekend pa baha “stress” 

Aruba Bank y Garage Cordia 
cu ofertanan special 



ARUBA Bank hunto cu Garage Cordia ta tene un evento special 
p’e fin di siman aki na unda ta ofrece clientenan di Toyota des- 
cuentonan special na momento di cumpra un auto nobo. 

E evento lo tuma lugar na Garage Cordia mes riba diasabra awor 
cuminsando for di 9 or di mainta te cu 3 or di atardi. Profesion- 
alnan di Aruba Bank lo ta presente pa por regia financiamento 
mesora n’e sitio mes. 

Ofertanan special ta inclui interesnan atractivo, pago den 6 ana 
di tempo y sin ningun downpayment. Claro cu Garage Cordia 
mes a percura pa tin descuentonan special riba nan autonan y 
Aruba Bank semper ta conoci pa tin e mihor dealnan pa tur su 
clientenan. 

E campana aki for di awor caba ta mustra di lo bira un exito 
rotundo, estilo “Don’t worry- Be Happy”. 

Monica Kock di MPA na Minister Wever 

Mester duna splicacion 
di e 10 miyon cu a 
desaparece na 
Landslaboratorium 

PARLAMENTARIO Monica Kock, segun articulo III.17 di 
nos Constitucion y segun articulo 59 di Reglamento di Or¬ 
den di Staten di Aruba a haci pregunta na Minister Wever. 
Mirando e situacion caminda a comete fraude di un suma di 
Afl. 10 miyon, Parlamentario Kock a haya necesario pa haci 
pregunta y exigi un copia di e rapport di CAD. 

Segun documento di 31 di januari 2008 di AZV, gobierno 
na aha 2006 no a duna AZV e facturanan pa un suma di Afl. 
4,7 miyon di Landslaboratorium pa por wordo controla door 
di AZV, es decir, gobierno a cobra e suma sin duna AZV e 
posibilidad pa controla. Mas ainda, den mesun aha 2006 cu 
gobierno no ta duna e documentonan, tin segun prensa un 
rapport di CAD cu lo a senala e fraude. 

Mirando e informacion aki Parlamentario Kock a haci difer- 
ente pregunta na Minister Wever caminda ta pidi entre otro, e 
minister pa informa Parlamento di con a kita e suma di Afl. 4,7 
miyon di Landslaboratorium di locual gobierno debe UO AZV 
sin controla e facturanan? Di con a nenga di duna UO AZV 
e facturanan pa controla? Minister ta autoriza pa compensa 
e pago na AZV cu e facturanan di landslaboratorium? Ken 
na gobierno a controla e facturanan di Landslaboratorium? 
Minister por duna e suma exacto di e fraude na Landslabo¬ 
ratorium? Minister por informa desde ki tempo Minister ta 
na altura di e fraude? Minister por informa cual accion a 
wordo tuma despues di e rapport di CAD pa evita cu lo sigui 
cu e fraude? Minister por duna informacion cuanto persona 
a participa den esaki ? Ken e personanan ta? Ki dia a haci 
denuncia? Con lo bai haci pa cobra e placa? 

Ta importante pa sa kico a pasa y for di ki dia Minister ta na 
altura di esaki. Mas ainda pa kico a nenga pa duna AZV e 
documentonan. Minister mester duna un splicacion pasobra 
awor e ladronicia ta pueblo tin cu paga pe. Minister Wever 
mester responsabiliza su mes, segun Monica Kock a duna di 
conoce. 


Ultimo oportunidad pa inscribi pa 

Festival di 
canto na 
portugues 

UN vez mas Direktiva di Fundagao Social Cultural Portu- 
guesa mihor conoci como Club Primavera kier a recorda 
tur esnan cu ta gusta canta pa no perde e oportunidad aki 
y inscribi na e gran Festival di Canto na Portugues. Esaki lo 
tuma lugar dia 5 di juli en conexion cu celebracion di Dia 
di Madeira. 

Pa mas informacion por yama Albertina 567 7928, Lourdes 
564 6716 of Vicky 730 0106. 


Recordatorio pa Copa Hubenil 
Gobernador Felipe B. Tromp 


TA recorda tur instancia y 
persona cu dialuna 21 di april 
t’e ultimo dia pa por entrega 
nominadonan pa Copa Hubenil 
Gobernador Felipe B. Tromp. 

E ganador di e copa lo ricibi e 
premio dia 30 di april, Aha di 
La Reina, for di man di Gober¬ 
nador Fredis Refunjol. Tambe lo 
tin dos premio di estimulo. 

Pa bini na remarke pa gana e 
copa e nominado of nomina¬ 
donan no mag tin mas cu 18 aha 
y mester entrega un descripcion 
detaya di e logronan durante 
e ultimo aha, esta for di 30 di 
april 2007 te cu 31 di maart 
2008. 

E logronan por ta riba tereno 
deportivo, social, cultural y 


primeramente mester trata di 
logronan local. Den caso di un 
grupo hubenil, anto e miembro- 
nan no mag tin mas cu 18 aha, 
apesar cu e lidernan si por ta 
hendenan adulto. 

Na Aruba tin hopi trabao bunita 
ta tumando lugar na bienestar 
di nos hobennan, pero no ta 
tur ta haya suficiente recono- 
cimento. Specialmente den e 
temponan dificil aki, unda nos 
hobennan hopi biaha ta bira 
victima di violencia, drogadic- 
cion, criminalidad etc. nos 
mester por reconoce e trabao 
cu hopi lider boluntario ta haci 
pa guia nos hobennan manera 
den scouting, parti spiritual, 


musica, teatro, baile, deporte 
etc. 

Tambe mester reconoce e pro- 
pio esfuersonan di e hobennan 
cu ta dedica nan tempo liber 
na deporte, baile, arte, musica, 
trabao social, educativo y pas¬ 
toral. Sin duda cu e apoyo di 
mayornan ta indispensabel pa 
nos hobennan por dedica algo 
di nan tempo na nan desaroyo 
personal. 

Un bes mas ta pidi esnan cu ta 
traha cu hobennan pa entrega 
nominadonan pa Copa Hubenil 
Gobernador Felipe B. Tromp pa 
mas tarda dialuna 21 di april 
2008 na senora Nilda Koolman, 
Zoutmanstraat 1. 



Cable ta informa 

cu pa conviniencia di nos clientenan 

nos oficina lo ta habri: 

Diasabra 1 9 di April 
di 8:00am pa 12:30pm 


Cable TV 


Pa mas informacion yama 583-0274 
of bishita www.cta.aw 



years 

aqryversary^ 

Hulanda y Brazil lo coopera den produccion di biofuel 



President di Brazil, Luis Inacio Lula da Silva, ta topa cu 
Prome Ministro Hulandes, J an Peter Balkenende. 


PRESIDENT di Brazil, Luiz 
Inacio Lula da Silva, riba un 
gira cu enfoke riba ethanol 
y otro tipo di “biofuels”, un 
sector den cual Brazil ta un 
lider global, a firma un acu- 
erdo di cooperacion cu Prome 
Ministro Hulandes, Jan Peter 
Balkenende dia 11 di april, cu 
ta permiti Brazil y Hulanda 
traha hunto riba producion 
sostenibel di ‘biofuels’, y pa 
yuda nacionnan den desaroyo 
pa establece nan mes cosecha 
pa traha alternativanan pa 
combustibel fosil. Ministro 
di Asuntonan Exterior di Hu¬ 
landa, Maxime Verhagen, 
a bisa cu Brazil, e produc- 


tor mas grandi di mundo 
di ethanol di cana di sucu, 
ta den un bon posicion pa 
yuda Union Europeo alcansa 
su meta pa ‘biofuel’ cubri 
10% di e necesidad di com¬ 
bustibel di e sector di trans¬ 
porte di e bloke, pa aha 2020. 
Pero e’la bisa cu e ethanol 
mester worde produci na 
un manera sostenibel - kier 
men sin afecta cosechanan 
di alimento y sin conduci na 
deforestacion. “Esaki ta na in- 
teres di nos tur dos”, Verhagen 
a bisa. “E ta na bo interes como 
un exportador pa un mercado 
potencialmente enorme, ye ta 
den nos interes pasobra nos 


kier cumpli cu nos compro- 
miso Europeo y diversifica nos 
mescla di energia pa evita di ta 
mucho dependiente di mucho 
poco proveedor”. 

E president di Brazil tam¬ 
be a defende ‘biofuels’, 
bisando cu nan no ta re- 
sponsabel pa e creciente au- 
mento di prijs di alimento. 
E’la bisa cu prijs di alimento ta 
subi pasobra mas hende pober 
na mundo awor ta gana sufi- 
ciente pa cumpra mas y miho 
alimento, y pasobra hende ta 

biba mas largo. “No tin. 

relacion cu biofuels”, e’la bisa. 
Balkenende sinembargo a 
bisa cu demanda pa energia 


ta influencia inflacion. Vo- 
cero presidencial brasilero, 
Marcelo Baumbach, a bisa cu 
‘biofuels’ ta un alternativa mas 
limpi cu ta causa menos dano 


na medio ambiente. 

Consumo di ethanol den Union 
Europeo a worde calcula di ta 
casi 2.7 biyon liter, di cual 37 
por ciento ta worde importa. 


Como 180 deteni den trayecto di 
candela olimpico na New Delhi 



POLIS di India a detene como 180 tibetano a lo largo di e ruta 
di e recorido di e antorcha olimpico na New Delhi ayera. Asina 
fuentenan oficial y gruponan di activista a informa. 

“Nos tin di 170 pa 180 persona deteni”, un oficial di polis indio 
a declara. 

Na India mas di 100.000 tibetano ta biba den exilio, como 
tambe nan lider, e Dalai Lama, acusa pa China di actividadnan 
separatista. 

Como 70 tibetano a worde aresta pa intenta di organiza un relevo 
simultaneo na esun di e candela olimpico oficial, cu a pasa den 
centro di New Delhi. 

Poco prome, 46 tibetano a worde deteni na Bombay, e Capital 
economico di India, despues di a purba penetra den consulado 
di China na e ciudad ey. 

E candela di e Weganan Olimpico di Pekin, cu ta tuma luga na 
augustus, tin un recorido mundial dificultoso, a raiz di manifes- 
tacionnan organiza pa simpatisantenan di e causa tibetano y di 
defensornan di derechonan humano na China. 


Segun Uribe 

E mexicanonan morto tabata complice di FARC 


PRESIDENT colombiano 
Alvaro Uribe a bisa cu e no 
ta sinti duele pa atake riba 
un campamento di FARC den 
teritorio na frontera cu Ec¬ 
uador y a sigura cu e cuater 
studiantenan mexicano cu a 
muri den e incursion tabata 
complice di FARC. 

Den entrevista cu e cadena 
mexicano Televisa, Uribe a 
bisa cu “ideal tabata si no 
mester a bombardea den otro 
teritorio”, pero e’la pidi e co- 
munidad di e region pa pensa 
bon y nan lo conclui cu e ber- 
dadero violacion di soberania 
di Ecuador a worde cometi pa 
FARC. 

E’la manda “un saludo” pa e 
pueblo ecuatoriano y a reit- 
era cu FARC ta un peliger, no 
solamente pa Colombia, sino 
tambe pa Ecuador, pais di cual 
su gobierno a kibra relacion 
diplomatico cu e gobierno di 
Uribe despues di e atake. 

“Mi no tin duela, den ningun 
forma mi por tin duele”, e 
mandatario a subraya den 
un entrevista realiza diamars 
anochi, pero divulga diaran- 
son ultimo. 

E’la acusa e hendenan di Raul 
Reyes, e jefe gueriyero cu a 


muri den e atake di dia 1 di 
maart, di a detona explosivo- 
nan na Ecuador y mandanan 
riba terotorio colombiano pa 
mata personanan cu tabata 
eradica un plantacion di coca. 
Esaki lo a pasa na februari. 

Pa loke ta e victimanan mexi¬ 
cano, Uribe a senala cu no ta 
necesario pa carga arma pa 
ta hunto cu un grupo manera 
FARC y incluso e’la menciona 
cu tin un video cu ta mustra e 
hobennan den e campamento 
den un ambiente di familiari- 
dad, “tipico di compinchenan 
di terorismo”. 

For di e ciudad turistico Can- 
cun, caminda e ta participa 
na e Foro Economico Mundial 
riba America Latina, e man¬ 
datario colombiano a bisa 
cu e mucha muher mexicano 
cu a sobrevivi, Lucia Morett, 
mester worde huzga pa e 
aclarea kico e tabata haci den 
e campamento di FARC. 

“Kico nan tabata haci? Nan no 
tabata haci trabao humani- 
tario, nan no tabata t’ey como 
rehen; anto como kico nan 
tabata t’ey? Nan ta complice di 
e actividad ey, nan ta actornan 
di terorismo”, Uribe a senala 


pa loke ta e studiantenan cu 
a fayece. 

Entre e mas di binti persona cu 
a muri den a atake colombiano 
di e campamento di FARC den 
teritorio ecuatoriano, tin e 
mexicanonan Juan Gonzålez, 
Fernando Franco, Veronica 
Natalia Velåzquez y Soren 
Ulises Avilés. Tres muher a 
sobrevivi, incluyendo e mexi¬ 
cano Morett. 

Familiar di tanto e mortonan 
como esun herida a defende 
nan y a sigura cu nan tabata 
haci un trabao academico. 

Un organizacion civil mexi¬ 
cano siman pasa a entrega 
un denuncia pa terorismo 
na Procuraduria General di e 
Republica contra Morett, cu 
tambe ta insisti cu e tabata 
t’ey como studiante, hunto cu 
e otro hobennan. 

Den declaracionnan na prensa 
colombiano na Cancun, Uribe 
a bisa cu no por permiti studi¬ 
antenan pa bandona nan tarea 
importante y democratico 
pa penetra den “gruponan 
terorista”, y a bisa cu e ta 
dispuesto pa colabora cu e 
investigacionnan cu México ta 
realiza riba nan actividad. 

Colombia ta elogia decision di Correa pa 

combati FARC 



Rafael Correa 


GOBIERNO colombiano a reacciona 
“fascina” diabierna, despues di e anun- 
cio di president di Ecuador, Rafael Cor¬ 
rea, cu e lo ataca FARC den caso cu nan 
penetra den su pais. 

Cerca e ministro di Defensa colom¬ 
biano, Juan Manuel Santos, e anuncio 
a cai den bon tera y e’la bisa cu e ta 
parce “algo maraviyoso”... ohala e 
worde cumpli, pasobra pa nos esaki lo 


ta un miho mundo”, e’la agrega den un 
entrevista cu radio Caracol. 

Santos a destaca cu un evenual ad- 
elanto den e lucha militar colombiano 
contra gruponan rebelde manera 
Fuerzas Armadas Revolucionarias de 
Colombia (FARC) y Ejército de Liber- 
acion Nacional (ELN) “lo ta en vano si 
nos bisinanan permiti pa nan teritorio 
worde usa como sanctuario”. 

“Pero pa nos esaki ta miho, y nos lo 
logra paz mucho mas lihe y e felicidad 
completo pa tur colombiano, si nos 
bisinanan bringa contra e organiza- 
cionnan aki cu e mesun intensidad cu 
nos ta hacié. Si loke president Correa a 
bisa worde cumpli, pa colombianonan 
esey ta e miho noticia, ohala ta asina”, 
e’la indica. 

Diahuebs ultimo Correa a adverti 
FARC pa “no pone un solo pia den 
teritorio ecuatoriano” pasobra “nos 
no ta permiti pa ningun grupo regular 
of irregular stranhero ultraha suelo 
ecuatoriano”. 


“Si nos haya patruyanan di FARC of 
campamento di FARC den suelo ecuato¬ 
riano, esaki ta worde considera un ac- 
cion di guera y nos lo responde manera 
nos a haci semper”, Correa a bisa. 
Quito a kibra relacion cu Bogotå dia 
3 di maart como protesta pa e opera¬ 
tivo militar colombiano den suelo di 
e pais bisina, cerca di frontera, di dos 
dia prome y den cual a bombardea un 
campamento di FARC matando Raul 
Reyes, un di e siete miembronan di e 
gerencia rebelde. 

Di e tempo ey e relacionnan politico 
di e dos paisnan a dana, cu frecuente 
acusacion di banda pa banda riba si 
Quito tabata sa, of no, di existencia 
di e campamento di FARC y riba su 
berdadero compromiso pa coopera cu 
Bogotå, cu na su turno ta worde acusa 
pa e gobierno di Correa, no solamente 
di viola nan teritorio, sino, ademas, di 
mantene un campana di mal informa- 
cion riba supuesto lazonan di gueriya 
cu funcionarionan ecuatoriano. 



J uan Manuel Santos 


Willie 


SAN Juan - E fcono di salsa, 
Willie Colon, kier mira Hil- 
lary Rodham Clinton den Cas 
Blanco otro ana pasobra e tin 
entendi cu e senadora pa New 
York ta di banda di e famia 
puertorriqueno. 

Colon, famoso trombonista 
naci na Bronx y ex integrante 
di Fania All Stars a bisa diar- 
anson den un comunicado cu 
Clinton ta esun mas califica pa 
ocupa e funcion di presdient 
di Merca. 

“Hillary ta para banda di nos 
famianan pa mas di 35 ana 
caba”, tabata opinion di e mu- 
sico, ganado di e distincion pa 
logronan den su carera otorga 
pa Academia Latino di Gra- 
bacion, Latin Grammy Life- 


Colon ta pone ‘sabor’ den 
campana di Clinton 



Willie Colon, fcono di salsa 


time Achievement Award. 

“Mi ta desea un president riba 
ken nos por conta, uno cu 
den temponan dificil t’eynan 
pami”, e’la agrega. 

Na Puerto Rico lo tin un pri- 


maria di Partido Democrata 
dia 10 di juni, cu lo por yuda 
dicidi ken lo ta e candidato pa 
presidencia, cual na e momen- 
tonan aki ta worde disputa 
pa Clinton y senador Barack 



Hillary Clinton 


Obama. mericano, no tin derecho di 

A pesar di esey, e puertor- voto den e eleccionnan gen- 
riquenonan, cu ta ciudadano eral mericano. 

Papa ta papia di derechonan humano na ONU 



ESTADONAN mester proteha 
nan pueblo contra violacion 
di derechonan humano y den 
caso contrario comunidad in- 
ternacional mester interveni, 
Papa Bendicto a bisa ayera na 
Organizacion di Nacionnan 
Uni (ONU) na New York. 

“Tur Estado tin e deber pri- 
mario di proteha nan mes 
poblacion di violacionnan 
grave y continuo di derecho¬ 
nan humano, como tambe di e 
consecuencianan di crisisnan 
humanitario”, e sumo pontifice 
a bisa. 


“Si Estadonan no ta capaz pa 
garantiza e proteccion ey, co¬ 
munidad intemacional mester 
interveni cu e medionan huridi- 
co previsto den Constitucion di 
Nacionnan Uni y pa otro in- 
strumentonan intemacional”, 
e’la agrega. 

Segun papa, “e accion di co¬ 
munidad intemacional y di su 
institucionnan, considerando e 
respet pa principionan cu ta e 
base di orden intemacional, no 
tin rason pa worde interpreta 
nunca como un imposicion 
inhustifica y un limitacion di 


soberanfa”. 

Hunto cu e “responsabilidad 
de proteha” aki, Benedicto 
XVI a proclama, na Asamblea 
general di ONU “e universali- 
dad, e indivisibilidad y e inter- 
dependencia di derechonan 
humano”. 

E papa a adverti contra e riesgo 
di restringi e perimetro di 
derechonan humano y “eede 
na un concepcion relativista, 
segun cual e sentido y e inter- 
pretacion di derechonan hu¬ 
mano lo por varia, nengando 



su universalidad den nomber 
di e diferente contextonan cul- 
tural, pohtico, social, y incluso 
religioso”. 

E rol di comunidad internacio- 
nal den e “responsabilidad di 


proteha” derechonan humano 
di pueblo a worde proclama 
pa Asamblea general di ONU 
den un reunion tem na nivel di 
hefenan di Estado of Gobierno 
na 2005. 


Yiu di hefe di tropanan Hulandes na Afganistan 

a muri den atentado 



General Peter van Uhm 


YIU di e comandante en hefe 
Hulandes nobo na Afganistan 
a muri diabierna, den un aten¬ 
tado cu bom den e parti sur di 
e pais, segun informacion di 
representantenan di militar- 
nan rebelde, un dia despues 


di un atake suicido cu a cobra 
bida di 25 persona. 
Fuentenan taliban a reclama 
responsabilidad pa e atake, 
cu a mata teniente Dennis van 
Uhm, yiu di general Peter van 
Uhm, cometi den un caminda, 
y a sigura cu tabata trata di un 
represaya pa e doeumental 
anti-islam cu un parlamenta- 
rio Hulandes a laga traha. 
General van Uhm apenas dia- 
huebs ultimo a worde nombra 
como hefe di forzanan arma 
Hulandes. 

Cuater solda Hulandes tabata 
bolbe di un mision di recono- 
cemento ora e explosion a 
aleansa nan vehiculo den e 
provincia di Uruzgan, segun 


splicacion di e vocero di min- 
isterio di Defensa Hulandes, 
general Freek Meulman. 

Dos di e militarnan, di 23 
y 22 aha di edad, a muri. E 
otro dosnan, di 20 y 25 aha, a 
resulta herida, uno di nan ta 
stabil y e otro den condicion 
critico. 

“Nos tabata sa cu e yiu di e 
hefe militar Hulandes tabata 
den e vehiculo”, e vocero re¬ 
belde Yusuf Ahmadi a laga sa, 
pero e no a menciona e hecho 
ey den un comunicado cu e’la 
saca anteriormente. 

E parlamentario populista 
Hulandes Geert Wilders a laga 
graba un doeumental polem- 
ico den cual e ta acusa islam 



Geert Wilders 


di ta un religion violento, y a 
pesar di menasa, e’la publica e 
doeumental aki riba internet. 
“E atake aki ta parti di nos op¬ 


erativo contra e hulandesnan”, 
Ahmadi a bisa, aunque e voc¬ 
ero taliban aki ya den pasado a 
haci declaracionnan exagera. 

“Mi instrumento 
di mas importante ta 
mi idioma 

/ \ PAPIAMENTO. 
www.iaiiiaroeito.aw 

Æj “Nos idioma ta den bo man. 

( j Papiamento, cuid’e!” 


Siete herido di bom di ETA den nort di Spanaa 


RADIO Nacional di Spana 
a bisa ayera cu siete polis a 
resulta levemente lesiona a 
consecuencia di explosion di 
un bom den e ciudad vasco di 
Bilbao, despues di un adver- 
tencia dunå na nomber di e 
grupo arma ETA. 

E emisora a laga sa cu e bom 
a explota 6’or ayera tardi na 
‘Casa del Pueblo’, di Partido 
Socialista, den e districto La 
Pena. 

Polis a evacua e residentenan 
di e area, despues cu, mey ora 
prome cu e explosion, nan a 
haya un yamada di ETA na e 
warda di polis Ertzaintza. 

E explosion a tuma luga un dia 
despues cu Rey Juan Carlos a 
inaugura e periodo di sesion 
di Parlamento na Madrid, 
despues di e eleccionnan di 
dia 9 di maart. 


Un patruya di Ertzaintza a 
descubri un maletm sospecho- 
so na luga di e atentado, y a 
cuminsa hala e residentenan 
for di porta di e edificionan 
eybanda, ademas di cera e 
sede di ‘Casa del Pueblo’ cu 
cordon. 

E explosion di ayera a causa 
dano considerabel na fachada 
y interior di ‘Casa del Pueblo’ y 
e edificionan eybanda. 

“Nos a evacua anciano, mu- 
cha, y e hendenan cu na e 
momento ey tabata drumi den 
nan cas”, segun declaraccion 
di e secretario di Departa- 
mento Vasco pa asuntonan 
interno, Javier Balza, na e 
cadena radial SER. 

“E casnan ta hopi dana. Na 
final di dia, ta e hendenan ta 
sufri e locura di terorista”, e’la 
agrega. 




E atake a worde condena 
imediatamente pa Partido 
Socialista. 

“ETA mester sa cu e no ta gana 
nada politicamente, pasobra 
den un pais democratico man¬ 
era Spana, no por gana nada 
interumpiendo violentamente 


e normanan democratico y 
legal”, e partido a bisa den un 
declaracion. 

Con pa trata ETA ta un di e 
problemanan principal pa e 
president di gobierno José 
Luis Rodriguez Zapatero den 
su di dos mandato. Durante su 



prome mandato e’la sostene 
negociacionnan politico cu 
e grupo arma, cu a fracasa 
cu e atentado cu dinamita di 
dia 30 di december 2000 na 
aeropuerto Barajas di Madrid, 
caminda dos imigrante ecu- 
atortiano a perde nan bida. 


► 

CEEEBRATIONS 


A festive feast awaits your family and friends 


at the Brazilian Steakhouse! 


All you can eat dining 
Largest meat selection on the island 
40-plus salad bar items 
Private banquet room and outdoor dining 
Special group menu 


For reservations and information piease call 586-8191 or 586-4444 
J.E. Irausquin Blvd 374, Palm Beach, Aruba. Across from the Hyatt Resort, 
next door to Aqua Grill Restaurant • www.amazonia-aruba.com 

Supuesto romance di 
Putin cu ex gimnasta 
olimpico divulga 



E fama di e president saliente di Rusia, Vladimir Putin, a crece 
despues di versionnan den prensa intemacional di un supuesto 
romance cu e hoben ex gimnasta Alina Kabaeva, algo cu Kremlin 
a mantene secreto. 

Servicio di prensa di Kremlin a nenga di comenta riba e infor- 
macion di e corant sensacionalista, “Moskovskij Korrespondent”, 
riba e plannan di Putin, di 55 ana, pa casa cu Kabaeva, di 24 ana, 
actualmente parlamentario pa e partido Rusia Uni. 

E corant a publica ayera cu Putin lo a divorcia di su senora Ly- 
udmila na februari ultimo pa por contrae matrimonio cu e ex 
gimnasta olimpico dia 15 di juni venidero na St. Petersburg. 

E corant ta basa su informacion riba colaboradornan di un or- 
ganizador di fiesta di St. Petersburg cu parce a ofrece pa duna 
detaye di e supuesto matrimonio di Putin y Kabaeva, oriundo di 
Tashkent, Capital di Uzbekistån. 

Den ultimo ananan informacion riba e bida priva di Putin y 
Lyudmila, cu tin dos yiu muher ya adulto, a worde reglamenta 
strictamente pa Kremlin. 

Prome di drenta politica, Kabaeva tabata campeon di gimnasia 
artistico na Weganan Olimpico di 2004 nan Atenas y a obtene un 
medaya di brons den e Weganan di 2000 na Sydney. 

Despues di retira di deporte, e tabata actriz di cine y modelo, pero 
destino y, posiblemente, e actuacion interesa di Putin, a convirtié 
den parlamentario di Duma pa e gobierno di Rusia Uni, cu desde 
ayera ta worde presidi pa e hefe di Kremlin. 

E versionnan di un supuesto separacion di Putin y Lyudmila a 
cuminsa dia 6 di april ultimo, ora e president Ruso a ricibi su 
colega mericano George W. Bush y esaki su senora Laura Bush na 
e resort Sochi, sin cu e Primera Dama Ruso tabata presente. 


Papa Benedicto XVI na Merca 

Un bishita hopi costoso 

CATOLICONAN na Merca 
ta celebrando e prome bishita 
di Papa Benedicto XVI, cu 
a worde ricibi pa president 
George W. Bush manera nin- 
gun otro hefe di estado, cu 
un gran celebracion na Cas 
Blanco. Pero cuanto miyon 
e bishita di e lider di iglesia 
catolico ta costa? 

E bishita di e sumo pontifice lo 
tin un costo calcula na 3 miyon 
dolar p’e tres dianan na Wash¬ 
ington, cu no ta worde finan- 
cia cu fondonan di iglesia. 

Na New York, aunque e cal- 
culacion oficial no ta conoci, 
lo por papia di como 2 miyon 
dolar den gastonan di seguri- 
dad, segun medionan local a 
publica. 

Entre e gastonan previsto, 
ademas di seguridad, lo tin 
e sueldo cu ta paga emplea- 
donan di e departamento di 
salud cu ta traha tempo extra 
durante fin di siman ora papa 

Recibimento ta serca 
No busca Leu. 

“Manchito’s 


Pa tur bo articulo 
di Prome 
santa communion 


F 


Mercancia nobo a yega, tanto pa mucha muhe y mucha bomber ! 



FERGUSONSTRAAT 71, ORANJESTAD, ARUBA 
TEL/FAX: (297) 582-2303 




Benedicto XVI oficia un misa 
masal den Yankees Stadium. 
Sin embargo detayenan di se¬ 
guridad no por a worde duna, 
ya cu ta trata di un asunto di 
seguridad nacional. 

Pero otro ta e ambiente cu ta 
reina den aigun scol catolico di 
New York, caminda e docente¬ 
nan ta den welga despues cu 
nan contractnan a vence ya pa 
hopi luna y e arquidiocesis a 


nenga di reduci e contractnan 
di 4 pa 3 ana, como tambe me- 
hora salario y pensionnan. 

Scolnan a cera prome cu e 
orario normal, como parti di e 
welga. Aunque e docentenan 
a sigura cu esey no a worde 
planea pa motibo di bishita di 
e Papa, hopi ta bisa cu e ta un 
bon manera pa hala atencion 
pa e problema aki. 

Weekend 
Specials' 


cu 25% di Descuento CASH pa compra di Afl. 100,- pariba ariba: 

Wall 


W 


Lattice Panels & Accessories, Sheetrock/Gypsum Panels, W 
Panels, Interior Plywoods, Marine Plywoods, Roli Roofing, 
Felt Paper, Heavy Base Sheet, Metal Roof Edges. 

.“OSOLAMEN-- 


VALID 


TE PA APRIL 18,19 & 20!! 


BRENCHIE'S 

CALL CENTER-528-4250 

mbx aU fa # t " 


Benedicto XVI a celebra su prome gran 


mi s a na Washington 



WASHINGTON - Papa Bene¬ 
dicto XVI ayera a pidi e his- 
panonan cu ta biba na Merca 
pa “no laga nan mes worde 
venci pa pesimismo” y pa 
nan keda firme den nan fe pa 
supera “un mundo hopi biaha 
mas marcå pa division y en- 
frentamento”. 

“Iglesia na Merca, tumando 
den su seno asina hopi di boso 
yiunan imigrante, a bin ta 
creciendo danki tambe na e 
vitalidad di e fe di devotonan 
di habla spano”, e’la bisa. 

E sumo pontffice a papia na 
Spano den un parti di su hom- 
ilia durante su prome misa 
publico den su actual bishita 
na Merca, celebra den e sta¬ 
dion di Nationals, un equipo 
di baseball di e ciudad Capital 
mericano. 

Como 46.000 persona tabata 
presente, pero e demanda pa 
entrada tabata mas cu dobel, 
segun e organizadornan. 

Den e parti ingles, Benedicto 
XVI - cu despues a bai New 
York pa completa un bishita 
di cinco dia - a haci referen¬ 
da pa di tres dia consecutivo 
na e problemanan di iglesia 
catolico mericano, cu tin como 
65 miyon miembro pero no ta 
e mayoria di e nacion. 
“Ningun palabra dimi lo por 


deskribi e dolor y dano causa 
pa e abusonan aki”, e’la bisa, 
referiendo na e escandalonan 
di abuso sexual di aigun clero, 
cu a costa iglesia como 2.000 
miyon dolar na gasto y areglo 
den corte y a hiba seis arquidi- 
ocesis na bancarota. 
Benedicto XVI a pidi reconcili- 
acion y ayudo pa e victimanan 
di loque e dia prome, den un 
reunion cu obisponan, e’la 
califica como “un profundo 
berguensa”. 

E’la elogia Merca como e pais 
di oportunidad y speranza, 
pero a lamenta cu e promesa 
cu e nacion ta representa no a 
worde cumpli completamente 
cu e mericanonan nativo y e 
afro-mericanonan. 
“Mericanonan semper tabata 
un pueblo di speransa”, e’la 
bisa. “Boso antecesornan a 
bin e pais aki cu e speransa di 
haya oportunidadnan nobo di 
libertad y oportunidad”. 

“Pero e promesa ey no a worde 
experimenta pa tur hende den 
e pais aki: nos por pensa di e 
inhusticianan cu e pueblonan 
nativo a enfrenta, como tambe 
esunnan cu a worde treci cu 
forza for di Africa como es- 
clavo”, e’la agrega. 

Despues e pontffice a bisa 
na Spano: “Queridos herma- 


nos y hermanas de lengua 
espanola”, causando cu un 
ovacion a kibra e solemnidad 
di e misa den e compleho 
deportivo. “Deseo saludarles 
con las mismas palabras que 
Cristo resucitado dirigio a los 
apostoles: Paz a ustedes”. 




Desperdicio residencial 


O 582 4684 


Servicio cu bo 

por con ta ribadje 1 


Desperdicio grandi y di jardin 


Servicio Septico 


Jama nos pa mas 
informacion 


arubo 

Ta mustra na halto 

Avram Grant a pone 
Lionel Messi y Kakå 
den lista di refuerso 

E delantero argentino di FC Barcelona, Lionel Messi ta den 
plan di Chelsea, cual dono ta e empresario ruso Roman 
Abramovich di cual tin pensa destina 125 miyon di euro pa 
reforsa e team. 

E team britanico tambe a fiha entre su obhetivonan e brasile- 
no Kakå, di AC Milan, un di e hungador cu mihor contract 
den mundo. 

Den 48 ora a circula na Londen e version cu Chelsea a pone 
su mirada den e delantero argentino di Atletico di Madrid, 
Sergio Kun Aguero, y e presidente di e team, Enrique Cerezo 
a sali na senala cu e hungador no ta na benta. 

Awo, e agencia Eurosport a senala cu Avram Grant, e director 
tecnico di Chelsea ya a presenta un lista di probabel refuerso 
entre esnan ta figura nomber di Messi y Kakå. 

“Nos ta trahando pa e futuro di e team desde hopi tempo 
caba. No ta trata di eligi cualkier hungador, pero si tin pref- 
erencia. Tin e ventaha cu ningun team tin un disponibilidad 
economico manera di nos”, Grant a senala. 

E buskeda, segun Grant, a apunta e hungadornan di gran 
clase, manera Messi y Kakå. “Ta pensa cu por yega cu nan?” 
a wordo puntra na e tecnico. “Si tin un posibilidad nos ta un 
gran club”, e entrenador a bisa. 



“Nos tur kier pa e keda” 

Messi no kier pa Ronaldinho bandona Barcelona 


E delantero argentino Lionel Messi no tabata 
tin manera pa expresa publicamente su deseo 
pa su companero y un di su mihor amigo den 
Barcelona, e brasileno Ronaldinho sigui den e 
club, aunke tur cos ta apunta cu lo no ta asina 
desde e aha cu ta bini. 

“Den Barcelona nos tur kier pa e keda den e team. 
Si e bay lo ta un dolor pa ami. El a yudami hopi 
pa drenta den e vestuario. Cualkier team kier 
tin esaki. Ainda mi tin speransa di cu e lo keda”, 
el a bisa. 

Messi a rechasa cualkier manera di bandona e 
club si finalmente Ronaldinho bay pa otro club. 
“Mi no sa si Ronaldinho ta bay, ni mi ta pensa 
esey”, e futbolista a bisa den un acto, den cual 


e hungador di Barcelona a presta su imagen na 
tanto fotografo di periodistanan deportivo di 
Barcelona. 

Di e actualidad Barcelona, e hungador argentino 
ta desea hunga mas minuut contra di Espanyol 
diasabra awo den Camp Nou pa haya mas ritmo 
pa e proximo wega di diaranson awor contra 
di Manchester United, den e ida di semifinal di 
Champions League. 

Messi a resisti na papia di e wega contra di United 
pa e respet cu merece e wega di Espanyol, pa e 
final a tira un poco na garantisa cu despues di 
perde e tramo final di Champions di 2006, den 
cual Barcelona a proclama campeon, awo ta de¬ 
sea participa den e weganan determinante. 

Aruba Taekwondo Association a eligi secretaria nobo 


DIASABRA 12 di april, Aruba Taekwondo Association (ARTBO) 
a convoca tur su miembronan pa elegi e secretaria nobo di e orga- 
nizacion, den e zal 30 di e Compleho Guillermo Trinidad. Despues 
di un aclamacion general, e responsabilidad a keda den man di 
sra. Jacqueline Rodriguez, pa e periodo 2008-2009. 

Directiva ta duna un pabien na sra Rodriguez y ta decea tur éxito 
den su funcion como secretario nobo di ARTBO y tambe ta brinda 
tur e suport pa e por desaroya den su tarea como tal. Den e reunion 
a wordo anuncia oficialmente, e certificacion door di WTF como 
7 dan pa nos gran maestro y precidente di Federacion sr. José 
“Chaco” Cornelio, na e grado di Kwan Jang Nim (Grand Master) cu 
ta esun di mas halto na Aruba ,Antillas y un di poconan den norte 
,centro ,sudamerica y caribe. Ta un honor cu poco practicante di e 
disciplina aki, sa di logra y ta significa un bida dedica cu excelencia, 
na e desarrollo y fomento di TAEKWONDO ,na nivel nacional e 
internacional unda nomber di Aruba semper a wordo poni na halto 
. Den otro desarroyonan e Comishon Medico di Artbo ta organisa 
un curso llama ”Leshonan frecuente den Taekwondo”. 

E caractiristica di e deporte di Taekwondo ta exihi di flexibilidad 
, tonicidad muscular y un alto demanda di capasidadnan. Tin 
hopi contacto fisico den e competencia y den entrenamientonan 
producto door di aplikashon di e diferente tecnicanan , combi- 
nashon di scopnan y moketenan y esaki lo crea un halto risico di 
leshonan. E intenshon di e curso ki lo ta di trece dilanti e leshonan 
mas frecuente y e maneho di nan, pa cada hende cu ta envolvi cu e 
practica di Taekwondo, y asina por hasi un evaluashon adecuado 
y duna e atleta e oportunidat di reintegra lo mas lihe posibel na 
e training. E curso lo tuma lugar na localidad di Colegio EPI, 
diasabra 26 di april, pa 2 ‘or di merdia,lo ta free, y e cuponan ta 
limita. Yama pa confirma bo participashon na e cel. 5633766. 
Aruba Taekwondo Association ta gradici tur e scolnan cu tabata 
presente, durante e asamblea y a la vez duna un pabien a nos 
flamante secretaria nobo, y a nos Grand Master Chaco Cornelio, 
actual presidente di e bond. 

Cyclistanan a demostra nan stamina riba un circuito hopi duro 




E careda di road bike reden tabata spectacular cu George Winter- 
daal, ganadando den categoria Elite A, mandando pedal atrabes 
di e circuito montanoso di 96.2 KM den un tempo di unicamente 
2.50.15. E tabata dijs secondenan prome cu Leon van Luesen, di 
Hulanda, cu a core “ nek cu nek” hunto cu George e henter careda. 
E circuito desafiante, condicion di caminda pober (den aigun parti 
di e caminda, aunke DOW a yuda cera un cantidad di buraco) y e 
mala suerte di flat tires a haci un efecto. Tabata tin un cantidad di 
DNF, y den e categoria Elite A, aunke tabata tin otro tres coredo 
cu a completa e curso, esakinan no tabata denter di e time limit 
di 3.30. E otro coredo cu a completa e circuito den Elite A tabata 
Gilbert Semeler, un talento prodigioso den ciclismo. Otra esfuerzo 
notabel tabata di Lucien Dirksz, cu lidera e peloton den Elite B cu 
un tempo especialmente impresionante, hopi dilanti su competido 
di mas cerca. Invitacion pa time trial (kids y adulto): 

E time trial lo tuma luga e proximo siman, unda diasabra (19 di 
april) muchanan ta na turno na Barcadera. Careda ta start na 
5:00. Categoriaydistancianan ta: Kids 1 (2001-2002) 2Km; Kids 
2 (1999-2000) 2km; Kids 3 (1997-1998) 3km; and Kids 4 (1994- 
1996) 5km. Diadomingo 20 di april, lo sigui cu e time trial pa e 
grandinan dilanti Bucuti Yacht Club (keerpunt na BOC gases). 
Careda ta start na 7:30. Categoria y distancianan ta: Elite A (19 
bai ariba): 36 km; Elite B (19 bai ariba) :27 km; Junior (15 -18): 
18 km (lo controla gear, max ratio di 7.24M); Submaster (36 pa 
44): 18 km; Master (45 bai ariba): 18 km; and Damas (Open): 18 
km. Ciclismo ta experienciando un acohida cu mas participacion 
y nivelnan mas halto di competencia cu cada careda. Pa esnan 
interesa, varios club ta entrena regularmente y ta extende un invi¬ 
tacion na interesadonan, pa bin practica e deporte excilerante aki. 
Pasa diadomingo, experiencia e ambiente y acerca coredonan pa 
informacion encuanto potencial team pa bira parti di ciclismo or- 
ganisa. Ademas di road race, AWB ta ofrece caredanan di montain- 
bike y BMX. Deportistannan cu interes por tuma contacto hunto 
cu miembronan di cualkier team. Pa mas informacion por tuma 
contacto cu AWB via e-mail: arubawielerbond@gmail.com. 

E prome Sunset Fu nrun/walk 


si nunca bo a yega di mira hende cana of core den siman, wel ta 
den e becindario Malmok y Arashi bo mester tabata diaranson 
atardi, ora cu no menos di 600 participante a baha masal na e 
prome edicion di e Sunset Funrun/walk & Musical Event. Na e 
momento cu bo yega na altura di Fisherman’s Hut, tabata bisto cu 
e evento aki ta bai ta uno grandisimo, hende na cantidad. 

Prome cu e start, Dj Alvin tabata pone musica bati non stop sin 
stop, di baila so tur curpa a calenta caba, cla pa cana of core. Para 
banda di e muchanan di steelband, scuchando e dushi musica, 
admirando e playanan blanco y lama blou den un paisahe unico, 
despues bo ta mira e canado of coredornan pasa bai, bo ta pensa: 
“Conchale Aruba ta un isla bunita y bendiciona y su hendenan ta 
maraviyoso”. 

Pa hopi e impacto grandi tabata e musica di e steelband N.G.S cu 
poco hobennan tocando canticanan di zouk, masha dushi mes, e 
banda di Rock, The Ozone cu a zona campeon, un zonido zuiver 
cu a laga tur hende bai back to the 80’s y por ultimo nos por a mira 
Mando Boekhoudt cu e caha di orgel, Nos Cultura, kende a pone 
tur hende recorda e tempo cu Aruba no tabata conoce outo, ta 
coremento of canamento tabatin. For di lew bo por a tende e zonido 
di cada un di nan, esaki tabata dunabo un satisfacion enorme pa 
bo sigui padilanti sea bo ta cansa of no, pero bo no ta para, e mu¬ 
sica tabata tey y a distrai e cansancio di uno constantemente. Un 
pabien grandi ta bai pa e iniciadornan di e magno evento aki cu ta 
e coredornan di e Long Distance Runners Aruba cu e capitannan 
Oswald “Ossy” Tromp y Francis “Popeye” Dijkhof na cabez hunto 
cu e organisacion di ARRUWAC. 

Un sugerencia chikito pa e organisadornan di e Boulevard Race, 
ariba 30 di april proximo, kisas ta bon pa pensa di pidi coopera- 
cion di e tres agrupacionnan musical cu a deleita tur hende, si 
nan por ripiti esaki ariba dia di e Boulevard Race, nos tin sigur 
cu e participantenan lo aprecia esaki masha hopi mes, pues a 
peticion general, pues keda pendiente, paso e biaha aki nos no 
lo bai ta canti caminda sino den dje pa asina nos tambe disfruta. 
Riba e combinacion di foto nos por aprecia e Sunset Funrun/walk 
& Muscial Event organisa pa Long Distance Runners Aruba hunto 
cu ARRUWAC. 


& 


Musical 


Event 













































28 I Deporte 


Diasabra 19 di April 2008 I AWEMcrinta 


Tin den wowo 

Juventus ya ta papiando 
cu Real Madrid pa 
reforsa nan team 

JUVENTUS di Italia ya ta pensando na reforsa nan team pa e proximo 
temporada y cu tal motibo ta cuminsa na move. 

Segun a senala diaranson e corant AS, siman pasa tabata na Madrid 
e director deportivo di Juventus y e homber fuerte den cual e compra 
ta referi, Alessio Secco, ken a reuni cu su colega di Real Madrid, Pedja 
Mijatovic, cu un peticion expresa, e club di Juventus kier cumpra pa e 
proximo temporada e argentino Gonzalo Higuain y e africano Diarra. 
E tecnico di Vecchia Signora, Claudio Ranieri, ta bin siguiendo hopi di 
cerca e evolucion e temporada aki di e delantero argentino y e medio- 
campista mali y kier ambos hungador como piesa basico di e proyecto 
di Juventus den e temporada 2008/2009. 

E interes di Juventus pa Higuain no ta nobo ya cu e temporada pasa, 
incluso prome cu e temporada pasa a finalisa, e direccion deportivo di 
e club italiano a probecha di e bon relacion existente entre Juventus y 
Real Madrid y a pone varios biaha den contacto cu Mijatovic solicitando 
e traspaso di Higuain. Cu respet na e argentino, Madrid semper a sera 
su traspaso y t’e cu no a caba e temporada y Pedja ta sinti cu Schuster, 
Juve lo no ricibi contesta aigun. Eynan Madrid lo respeta e decision di e 
aleman y tur cos ta indica cu Schuster ta considera Pipita un hungador 
cu no tin cu laga scapa. E caso di Diarra ta diferente paso Real Madrid 
ta bayendo buscando un salida pa e hungador africano y Juventus ya 
por logra e compra di esaki y Inter Milan tambe ta tras di esaki. 



Rush magazine cu 
nan segundo edicion 



E di dos edicion di Rush Magazine ta riba 
mercado! E di dos edicion ta hiba bo profunda- 
mente den e mundo di deporte extremo y den 
e manera di biba extremo cu tin actualmente 
na Aruba. 

E prome edicion tabata tin masha bon acogida. 
Rush Magazine a haya un bon acogida pa moti¬ 
bo di su estilo completamente nobo y diferente 
riba mercado na Aruba. E comentarionan 
tocante e revista tabata hopi positivo. Tabatin 
bon comentario pa loke ta trata contenido, 
lay out, ilustracion y e bon uzo di nos idioma 
Papiamento den e revista aki. E lesadonan di 
nos revista ta varia di hoben te hende grandi 
cu tambe ta interesa den e diferente formanan 
di deporte extremo. 

Rush Magazine ta propaga un estilo di bida 
sano, unda ta practica deporte extremo cu ta 
laga e adrenalina core den bo curpa. E estilo 
di bida aki ta uno hopi conoci y grandi rond 
mundo cu dia pa dia ta creciendo. Por lo tanto 
tin hopi interes pa informacion relata na e 
estilo di bida aki. Rush su meta ta pa promove 
e lifestyle aki na Aruba. Rush Magazine ta 
presente na cada evento di extreme sport of 
cualkier otro evento relaciona cu e estilo di 
bida aki pa asina informa tur hende kico ta 
pasando den e Extreme lifestyle na Aruba. 
Rush Magazine ta encurasha y ta duna role 
model local pa otro hoben di Aruba cu kier 
hiba e estilo di bida activo aki. 

Rush Magazine ta percura pa tin mas activi- 


dad y mas competencia y ta percura pa a lo 
largo mas hende ta involucra den e extreme 
lifestyle aki. 

Rush Magazine no ta concentra su mes sola- 
mente riba deporte extremo, pero tambe riba 
moda, estilo, musica, DJ, fiesta y evento tanto 
nacional como internacional. 

Den poco palabra Rush ta trata ful un estilo 
di bida, e Extreme lifestyle! Rush Magazine 
ta contene: Relato di competencia y evento di 
diferente deporte extremo tanto nacional 
como internacional; Relato relaciona cu e Ex¬ 
treme Lifestyle; Entrevista; Noticia; Team pro¬ 
file; Articulo informativo confiabel, basa riba 
echo; Articulo persuasivo; Articulo activante; 
Articulo educativo; Music reviews y remitido. 
Den e di dos edicion tin relato di un deporte 
extremadamente extremo na Aruba, tambe 
ta cera pueblo conoci cu miss Rush vol.2. Un 
total di 15 diferente extreme sport all out, ta 
introduci tambe Rush Fashion, haya sa den cua 
deporte Extremo Aruba a saca cara, entrevista 
, relato informativo di extreme sport, haya sa 
kico lo por bira e futuro di Extreme sport aki 
na Aruba, lesa e Team profile di Aruba Unpre- 

dictable assassins, nightlife y hopi mas. 

Awor Rush tin su website www.rusharuba.com 
unda por haya potret di extreme sport, video y 
informacion, evento y hopi mas y tambe Rush 
magazine volume 1 online. 

Rush magazine vol.2 ,Busc’e! E ta riba mer¬ 
cado y sinti e Rush !!! 

Hunto lo ta grandi 


Kakå a bisa cu lo no tin problema 
hunga hunto cu Ronaldinho 


KAKA a sigura cu no tin ningun problema pa 
hunga den AC Milan hunto cu e tambe brasileno 
Ronaldinho, cual traspaso di Barcelona ta mustra 
hecho pa e prensa italiano. 

“Nos no tabata tin ningun problema, ken ta 
bisa cu no por hunga hunto, boso ta robes”, e 
periodista a declara ora a consulta e opinion 
riba e eventual incorporacion di su compatriota 
brasileno pa e poderoso Milan. 

A bisa cu den e Mundial di 2006 den e seleccion 
brasileno cos no a bay bon pa varios motibo, 
“pero despues tabata tin otro ocasion den cual 


nos a hunga hunto, nos no tabata tin problema 
ni lo tin si e bini pa Milan”. 

E atacante di Barcelona, di 28 aha lo ricibi 18 
miyon di dollar den Milan durante cinco tempo- 
rada, segun a publica La Gazzetta dello Sport. 

E corant a senala cu e club italiano a ofrece 30 
miyon di dollar na Barcelona pa su påse. 
Ambos a sali campeon di UEFA Champions 
League, Kakå cu Milan, ademas di tabata gana- 
dor di Mundial di Club, mientras cu Ronaldinho a 
corona den e principal torneo europeo di clubnan 
cu Barcelona. 




Dos ana mas grandi 

Miguel Tejada a admiti 
cu a gana su edad 

E hungador dominicano Miguel Tejada a confesa na e gerente 
general di Houston Astros, Ed Wade cu su edad real ta 33 aha, 
dos aha mas grandi den cual ta parece den e guia di e team y 
den otro records di baseball. 

Tejada a firma cu Atletics na 1993 ora tabata tin 19 aha y 
tabata un mucha pober na Bani, Republica Dominicana. Se¬ 
gun Tejada, un entrenador local a conseha esaki pa bisa cu e 
tin 17 aha en bes di 19 ora Atletics a hasi un acercamente pa 
firma esaki. 

“Mi tabata un mucha homber pober cu kier a firma”, Tejada 
a bisa, segun a publica e corant Houston Chronicle den su 
website. “Awo mi ta sinti liber”, el a agrega. “E ta algo cu tin 
den mente”. No obstante na e diferencia den e documento 
relacion cu baseball, Wade y Tejada a sigura cu e edad di esaki 
ta correcto den su papelnan di inmigracion, rijbewijs y otro 
documento legal na Merca. Cual su fecha di nacimento ta di 
25 di mei di 1974. 

“E asunto ta cu mi no kier pa Houston haya sa via un otro 
fuente”, Tejada a bisa. “Ami tabata kier pa nan haya sa via di 
mi persona mes. Mi ta un homber y mi ta responsabel pa esey. 
Pesey mi ta prefera sali y bisa: ‘Boso sa kiko? Esey ta berdad 
y nos tin cu sigui dilanti”. 

Pa Wade, e diferencia di edad di e ex MVP di Liga Americana 
no ta un asunto di cual mester preocupa. “E berdad ta cu e ta 
hunga manera e tabata tin 25, asina ta cu no ta importa mucho 
cos”, Wade a bisa. 

“T’e ainda nos ta tratando di averigua e edad di José (Cheito) 
Cruz”. 


























AWEMcrinta I Diasabra 19 di April 2008 


Deporte I 30 



Troy Tulowitzki ta logra duna 
Colorado Rockies den di 22 inning 


TROY Tulowitzki a dal un single cu dos out den 
di 22 inning, pa logra empuha e dominicano 
Willy Taveras y Colorado Rockies a gana San 
Diego Padres cu score di 2-1 den e wega mas 
largo den Grandes Ligas den casi 15 ana. 

E wega, di seis ora y 16 minuut, cu a caba pa 
banda di 1:21 di madruga diabierna, tabata 
esun di mas largo desde 31 di augustus di 1993, 
ora Minnesota a gana Cleveland pa 5-4 den 22 
innings. 

Tambe ta esun di mas largo den e historia di 
Rockies y den cinco ana di e historia di e stadion 
Petco Park. 

Taveras a roba segunda y despues pa tercera via 


un error di e tiro di e catcher Josh Bard. Tulow¬ 
itzki a manda e lansamento di Glendon Rusch, 
di siete pitcher den rotacion di Padres, entre left 
field y center. 

Pa ora e wega a caba, solamente a permanece 
den e stadion un parti di e 25.984 fanatico cu 
tabata den e wega na comienso. Kip Wells, e di 
ocho den e rotacion di Rockies, a traha cuatro 
inning. 

E wega tabata sin anotacion t’e di 14 inning, ora 
Brad Hawpe a ricibi base por bola cu base yen 
contra di Kevin Cameron, pero Padres a empata 
den e parti abou di e inning, cu un single cu base 
yen di Josh Bard contra di Manny Corpas. 



Royal Power ta mustra 
Interprint ken ta manda 
den e cas 

TORNEO di Open Class a continua diamars ultimo riba veid 
di Kudawecha unda den e promer encuentro Interprint mester 
a enfrenta e poderoso equipo di Royal Power. Interprint 
kende den e siman anterior ta bini cu un Victoria derotando 
un equipo di 

dobble A Macuarima Papa Johns Pizza y pues yen di confian- 
za ta subi tereno como home team. Royal Power sinembargo 
no conose amigo durante wega y tampoco ta pordona a habri 
trot tur afor contra pitcher habridor Ramiro Lopez disparando 
un total di 12 hit bon pa 14 careda. Poy Flanegin kende ta subi 
montfculo pa promer biaha den 2008 ta mustra cu e braza 
ainda tin aden y ta casi tira un perfect game permitiendo e 
unico hit door di Ramiro Lopez himself cu a bay di 1-1. Royal 
Power 14 careda, 12 hit, 0 error. Interprint 0 careda, 1 hit, 
3 error. Pa Royal Power a destaca na båte e veterano Jimmy 
Tromp 2-2, Edgard “ Gordo” Cannister 3-2, Eldrich Dijkhoff, 
Alvaro Barrios 2-1. Den e di dos encuentro e fuerte equipo 
di Gess Power kende desesperadamente tabata tin mester di 
un Victoria a hunga un tremendo partido sonando batazonan 
na ora pa gana Blue Star Plus Accountants cu store di 5-1. E 
wega tabata 2-1 te den di 5 entrada. Gess Power 5 careda, 4 
hit, 1 error. Plus Accountants 1 careda, 6 hit, 1 error. Arjen 
Mathilda ta cubri ful e ruta y ta bay cu e Victoria mientras cu 
Ricky Henriquez cu a debuta den uniform di Plus Accountants 
a bay cas cu e derota recibiendo relevo di Carlos Croes den 
di 4 enrada. Mihor bateadornan pa Gess Power ta Richard 
Krozendijk 2-2, Michael Fingal 4-2. Pa Blue Stars Plus Ac¬ 
countants a destaca den causa perdi Clay Shipley 2-1. Otro 
siman weganan lo continua tur diamars y diaranson riba 
veid di Kudawecha y diabierna riba veid di Winston. Waak 
pa bo tey!!! 


Open class di comision 
pro softball organisa 
a continua den siman 

E grandioso torneo organiza pa Comision Pro Softball 
Organiza a continua riba veid di Kudawecha unda e equipo 
di Mariano Webb y Jeremy Croes M&J Power a baha pisa 
riba e muchanan di Victor Winterdaal Wild Boyz y ta 
vapulia nan cu score humiliante di 20-7 cu hopo ayudo di 
demasiado base por bola y tinan oportuno. M&J Power 20 
careda, 8 hit 1 error. 

Wild Boyz 7 careda, 4 hit, 3 error. Pitcher ganador a resulta 
Pablo Werleman mientras cuVictor Winterdaal ta bay cas 
cu e derota . Mihor bateadornan pa M&J Power ta Shaul 
Illidge 2-2, Juan David Arango 4-3 y Eugene de Cuba 1-1. 
Pa Wild Boyz a destaca na båte Davidson Eduardo y Edgar 
Rafael 2-1. Weganan ta continua tur diamars y diaranson 
riba veid di Kudawecha y diabierna riba veid di Winston. 
Fanaticada di softball waak pa bo tey!!! 

Cayente cayente 


Manny Ramirez ta yuda Boston 
gana e rival mas grandi Yankees 


E dominicano Manny Ramirez a conecta dos 
homerun mas contra e pitcher Mike Mussina, y 
hiba Josh Beckett diahuebs hunto cu Red Sox na 
un Victoria di 7-5 riba New York Yankees. 

E wega tabata casi pa bira violento. E relevista 
di Yankees, Kyle Farnsworth a tira un recta di 97 
mph tras di e nek di Ramirez, ken a explota ulti¬ 
mo biaha cu su bat contra e rival. Tabata e prome 
lansamento di siete inning, y e accion a hasi un 
ovacion di e 55.088 fanatico den e stadion. 
Ramirez a tira e bat, pero nunca a avansa pa 
monticulo. E umpire di plato Larry Vanover a hasi 
un advertencia di biaha pa e dos dugoutnan, y 
Ramirez a dal despues un rolling pa shortstop. 
Red Sox no a busca revancha riba esaki. E par di 


homerun a laga Ramirez, ken ta gusta admira su 
bataso descomunal, cu cinco homerun e tempo- 
rada aki caba, tres den seis dia contra di Mussina. 
Ya tin 13 hit den su ultimo 26 turno contra di e 
pitcher, cu cuatro homerun y 11 RBI. 

Ramirez a caba cu tres hit pa di dos anochi sigui y 
a anota tres biaha. J.D. Drew a agrega un doblete 
di dos careda pa Red Sox, cu a dividi e tanda di 
dos wega despues di perde 15-9 diaranson den 
un wega di 4 ora y 8 minuut. Esaki a dura sola- 
mente 3 ora y 20 minuut. Cu un ventaha di 7-0, 
Beckett a tira ocho inning y a pone fin na e racha 
di tres Victoria den fila di New York. A permiti un 
single di dos careda di Derek Jeter y un doblete 
productor di Bobby Abreu den di cinco. 




Bon noticia 

Sneijder y Robben a laga 
atras nan molestia y por 
hunga na Santander 

E futbolista hulandesnan di Real Madrid, Wesley Sneijder 
y Arjen Robben lo ta den disposicion di e tecnico Bernd 
Schuster pa hunga na Santander contra di Racing, despues 
di regresa e dinamico di grupo den e training. 

Despues di traha den solitario durante full e siman cu un 
molestia chikito, despues di e wega contra di Real Murcia, 
Sneijder y Robben a bolbe train hunto na su companeronan 
ayera mainta, den e ciudad deportivo di Valdebebas. 

Na un dia di e proximo wega di Liga, Schuster a recupera tur 
su hungadornan disponibel. Den e dia di ayera, a supera su 
molestianan Fernando Gago y Royston Drenthe y tambe awo 
e propio Sneijder y Robben. 

E entrenador di Real Madrid ta sigui sin por conta cu Chris- 
toph Metzelder y Ruud Van Nistelrooy, ken di nobo a train 
riba veid, cu mas intensidad, acercando asina mas cerca 
despues di a wordo opera na su enkle banda drechi. 
Tampoco lo ta na Santander Miguel Torres pa sancion y e 
club ta pendiente di e recurso presenta pa e kaarchi geel cu 
Guti a ricibi contra di Real Murcia, cu a obliga esaki cumpli 
e ciclo di kaarchi. 

Si e comite di disciplina deportivo no acepta e recurso di Real 
Madrid, e beneficiado lo ta Mahamadou Diarra, cu lo regresa 
na e team titular compana pa Gago mei mei. 

Despues di e training di ayera, Schuster a purba cu e team cu 
tin den mente pa hunga diadomingo na Santander. 

Senador John McCain a propone pa Gobiero Mericano baha “accijnz” 
riba gasoline, loke cu PPA a propone 6 luna pasa caba na Aruba 



6 Luna pasa, dia 6 di november 
2007, PPA a propone caba na 
Conseho di Minister cu copia pa 
parlamento pa baha e accijns cu 
pueblo ta paga riba producto- 
nan petrolero, e.o. riba gasoline 
y gasoil. 

Fraccion di AVP a bai contra di 
esaki, mientras cu BC di Corsow 
y awor Senador John McCain na 
Merca y tambe tin varios otro 
pais Europeo cu ta usa e instru¬ 
mento aki pa suavisa e presion 
riba pueblo. 

Partido AVP di su parti ta pri- 
minti e pueblo cu si nan logra 
drenta Gobierno, nan lo kita e 
BBO cu a worde introduci pa 
Gobierno di MEP y cual Ga- 
binete Eman AVP mes tabatin 

intencion di introduci. 

PPA a splica pueblo, cu elimina- 
cion di BBO lo no baha e presion 
riba pueblo, como cu esaki ta 
solamente garantisa un “extra” 
ganashi pa comercio, despues 
cu Gobierno di MEP a baha Win- 
stbelasting cu 20% na momento 
cu a introduci BBO. 

Pesey PPA ta di opinion cu 
eliminacion parcial of definitiv- 
amente di accijns riba gasoline 
y diesel lo yuda e pueblo den 
diferente forma: 

1. Primeramente e pueblo lo 
keda cu un suma cash cu lo por 
worde usa pa otro debernan. 

2. Esaki lo nifica rebaho di tarifa 
di transporte publico. 
Mientrastanto a pasa 6 luna 
largo Gobierno di MEP, ni Par¬ 
lamento no a dedica atencion 
serio n’e proposicion di PPA. 

PPA a presenta un documento 
“Oil price increases of 2004 - 
2007” from Wikipedia, the free 
encyclopedia” cual ta splica cu e 
paisnan Europeo(West) por usa 
hustamente e instrumento di 
“accijns” p’e pueblo por wanta 
cierto sla na momento cu esaki 
ta necesario, Benny Nisbet ta 
cita: 

“Most economists see this as 
unlikely, partly because many 
(particularly European) devel- 
oped countries have high fuel 
taxes (accijns) that could be 


temporarilyC or even perma- 
nentely) suspended in the event 
of a dramatic price spike. Nev- 
ertheless, that loss of revenue 
would put a strain on govern- 
ment balance sheets. 

Den Amigoe di Aruba e siman 
aki a worde publica cu Bestuur- 
scollege di Corsow ta desea pa 
Gobierno di Antiyas baha e.o. 
accijns riba gasoline y diesel, 
(tur producto di crudo..!) 
Mientras tanto diahuebs, 17 
di april 2008 matutino “AWE¬ 
Mainta” a publica un articulo 
riba pag. 13 cual ta bisa: “Mc- 
CAIN ta pidi suspension tem¬ 
poral di accijns riba gasoline”, 
esaki p’e periodo di “zomer”. 
Tur e desaroyo internacional aki 
ta fortifica e proposicion di PPA 
na Gobierno di Aruba pa evalua 
of kita “accijns” riba gasoline 
y diesel como intrumento pa 
suavisa e pression riba pueblo 
Arubano. 

PPA ta ripiti kitamento di BBO 
no ta garantisa cu prijsnan den 
comercio lo baha, kitamento di 
“accijns” so ta garantisa cu cada 
ciudadano cu tin auto ta keda cu 
un porcentahe grandi di e placa 
cu e tabata paga mensual na 
gasoline of diesel den su man. 
Tambe e ta nifica bahamento 
di tarifanan di transportacion 
publico. 

PPA lo bin bek riba esaki den 
futuro, segun Nisbet. 



TA BUSCA 


Bo ta un persona dinamico, deportivo, 
positivo y tin conocemento di prome auxilio 
manera EHBO, BLS, CPR, First Aid, EMT, etc. 

y tin tempo liber disponibel. 

Wel, ata aki bo oportunidad pa forma parti di un 
grapo di voluntario pa duna asistencia medico na 
diferente actividad cu ta tuma lugar rond Aruba. 
Si bo ta un persona serio y ta interesa, 
manda bo informacion na 
arubamedicalassistance@yahoo.com 

Benny Nisbet (PPA) 

MEP, RED y MPA ta responsabel p’e ley di LTU actual y e 

tormeta causa pa AHATA 


FOR di 2004, Parlamento riba 
iniciativa di fraccion di PPA, a 
aproba un mocion pidiendo 
Gobierno pa hiba un maneho 
pa stimula e Arubiano biba 
den exterior pa bolbe su pais 
natal. Desde e constelacion 
nobo a drenta na vigor na 
november 2004, nan no a pidi 
Gobierno pa ehecuta e mocion 
aki. Ta grita, ta sclama, pero 
no ta sincero cu e pueblo, 
segun Benny Nisbet. 

Durante e Asamblea Gen¬ 
eral di AHATA, dirigencia di e 
asociacion di hotel y turismo 
aki, a anuncia cu un tormenta 
lo por dal Aruba na 2009 y 
2010. E hecho cu ya caba den 
diferente sector di Aruba e.o. 
hotelnan, construccion y ne- 
goshinan cu indirectamente 
tin un relacion cu e hotelnan 
lo tin aigun mil vacatura caba 
ta preocupante. 

Pero mas ainda AHATA a 
recorda tur esnan presente y 


nos pueblo cu basa riba e LTU 
cu a worde adapta/cambia 
na 2006 ta dicta awor cu un 
trahador lo por keda maxi- 
malmente 3 aha y lo mester 
bandona nos Isla. 

Ehecutando esaki e lo nifica 
segun AHATA cu Aruba lo tin 
un 7000 vacatura cu lo mester 
worde yena. E pregunta, se¬ 
gun MPA ta dor di kende y for 
diunda? 

Di acuerdo cu Benny Nisbet, 
na 2006 partido MEP, RED 
y MPA a vota p’e cambionan 
aki drenta na vigor. Cu otro 
palabra MEP-RED y MPA a 
aproba e maneho nobo cu 
Minister drs. Booshi Wever a 
anuncia pa medio di su cam¬ 
bionan riba e LTU proponi na 
Parlamento. 

Tabata bisto for di e tempo 
ey cu cada 3 aha e industria 
hotelero lo ta para dilanti 
un lista largo di trahador cu 
lo mester bandona Aruba y 


e pregunta kende lo mester 
reemplaza nan. 

Pesey e preguntanan cu tin den 
prensa, ta pueblo mester haci 

na MEP-RED y MPA :Ta nan 

debe pueblo un splicacion ta 
kico y di unda etc trahador lo 
mester bin. 

Segun Benny Nisbet, na 2004 
e maneho aki a worde discuti, 
pero sin e cambionan cu a bini 
na 2006. Durante e discusion 
aki cu a tuma lugar na dos oca- 
sion den Parlamento. 

Si nos ta corda bon na maart 
2004 y na mei 2004 un raport 
riba e mercado di labor di 
construccion, pero tambe di 
e industria hotelero a worde 
trata y discuti riba proposicion 
di PPA. 

Un mocion cu PPA a presenta 
na Parlamento den cual Go¬ 
bierno tabata worde pidi pa 
hiba un maneho pa stimula 
regreso di e Arubiano biba den 


exterior a worde rechasa dor 
di MEP na maart 2004. 

Na mei/juni 2004 un otro 
reunion a worde teni cu pres- 
encia di Ministro Presidente 
Nel Oduber. Aki henter Par¬ 
lamento incluso fraccion di 
MEP a aproba e mocion di PPA 
pa Gobierno hiba un maneho 
cu ta stimula e Arubiano p’e 
regresa Aruba. 

Desde cu e constelacion nobo 
di Parlamento a sinta na no¬ 
vember 2005, nunca nan a re¬ 
corda Gobierno riba e mocion 
unanimamente acepta riba 
proposicion di PPA. 
Lamentablemente Gobierno 
di MEP nunca a ehecuta e 
mocion aki, mientras cu Par¬ 
lamento un bez mas ta drumi 
riba un asunto cu ya caba a 
keda trata den Parlamento di 
Aruba, segun Benny Nisbet. 

Alternativanan segun PPA ta: 
1. Stimula regreso di Arubiano 


for di exterior; 2. Ehecuta un 
programa p’esnan cu ta cobra 
onder stand/bij stand bai traha 
bek (esaki ya caba ta tumando 
lugar). 

3. Gobierno mester bini cu un 
programa di “incentivo fiscal” 
pa hacie mas atractivo p’e tra¬ 
hador cu a haci 60 aha keda 
traha aigun aha mas. 4. Duna 
espacio pa primeramente ciu- 
dadanonan di Reino por bini 
nos pais pa traha. 5. Despues 
otro paisnan den becindario. 
Esaki ta un proposicion posi¬ 
tivo di PPA den cuadra di un 
cambio real, esta un politica 
positivo enbez di e politica 
negativo yen di insulto cu otro 
partido ta hibando den nos 
arena politico Arubano. 

Finalmente esnan cu a vota 
PRO e cambionan na 2006 y 
e maneho cu e cambionan aki 
ta refleha mester carga nan 
responsabilidad pa nan fayo, 
Nisbet a conclui. 


Personal y conseho di cliente di FAVI a ricibi curso tocante 

Traha fihå riba solucion 



DIA 7 y 8 di april ultimo, per¬ 
sonal y conseho di cliente di 
FAVI a ricibi un curso tocante 
“Traha fihå riba solucion’. E 
curso aki a wordo duna dor 
di Sr. Danny Janssen, cu ta un 
therapeut/trainer di Belgica y 
cu ta ciego. E curso aki tabata 
uno hopi interesante, tanto pa 
e trahadornan como pa e clien- 
tenan den e conseho di cliente. 
‘Oplossingsgericht werken’ 
ta basa riba methodonan pa 
enfoca riba e solucion pa un 
problema y no riba e prob¬ 
lema mes. E teoria aki tambe 
ta enfoca pa yuda cliente cu 
locual nan pidi e profesional 
y no loke e profesional ta kere 
cu nan mester wordo yuda 
cu ne. Esaki ta un manera pa 
stimula clientenan bira mas 


habri den combersacion cu 
profesionalnan y pa nan mes 
formula nan problema y bisa 
con nan lo kier wordo yuda. 
Hopi biaha profesionalnan 
en general tin e tendencia di 
kier yuda e cliente lo mihor 
posibel y cu tur cos, pero ta 
lubida cu ta e cliente ta esun 
cu tin e problema y cu por 
formula miho con e por wordo 
yuda. E personal di FAVI a 
ricibi tips con pa guia y stimula 
clientenan pa bin cu solucion 
pa nan problemanan. Tambe 
con pa laga responsabilidad 
mas tanto serca e cliente mes 
y stimulanan pa tuma accion 
pa soluciona e problemanan 
cu nan ta experencia. E cli¬ 
ente a wordo stimula pa bira 
mas independiente apesar 


cu e tin un limitacion visual. 
Tambe nan a haya tips con 
pa formula nan problema y 
con pa analysa e mihor yu- 
dansa posibel. Loke a hasi e 
curso aun mas interesante ta 
cu trahador y clientenan cu 
ta den conseho di cliente a 
sinta huntu. Aki por a scucha 
punto di bistå diferente, tanto 
di e cliente cu ta experencia e 
problema y di e profesional cu 
ta guia na momento cu tin un 
problema. 

Cursonan asina ta di suma 
importancia pa FAVI por sigui 
duna e bon servicio na clien¬ 
tenan y ta yuda clientenan 
bira mas independiente po¬ 
sibel apesar di nan limitacion 
visual. 


FAVI ta stimula tur persona 
cu tin un limitacion visual pa 
tuma initiaciva riba bo proble¬ 
manan, focus riba e solucion y 


no riba e problema of limita¬ 
cion riba su mes. Pa cualkier 
informacion of guia necesario 
riba e tereno di bistå limita, 
FAVI tey pa yuda’bo. 

Ta basta! 


ATIA no kier pa Gobierno y SDA 
bandona mesa tanten cu no tin solucion 



PRESIDENTE di ATIA, Juan 
David Yrausquin, durante e con- 
ferencia di prensa di gremionan 
comercial y aigun sindicato, a 
expresa cu ATIA tambe ta haci 
un apelacion hopi serio na gobi¬ 
erno y sindicatonan pa sinta na 
mesa. Nan kier pa e partidonan 
sinta na mesa y no sali tanten cu 
no tin solucion. “Nos di Aruba ta 
exigi esaki, e ta algo hopi, hopi 
importante”. 

Yrausquin a bisa tambe cu 
nan lo kier pa e partinan 
sinta na mesa y pensa riba 
futuro di Aruba. Cu tin hopi 
competencia pafor y nan ta 
loco pa haya un parti di e 
bolo, y Aruba en bes di traha 
hunto pa haya un parti di 


bolo mas grandi, ta bringa 
otro. Esey e ta considera algo 
iresponsabel y pesey nan 
kier pa e solucion yega mas 
pronto posibel. 

Algo importante cu el a trese 
dilanti ta cu partidonan mester 
lubida pasado un rato, pa nan 
wak pa futuro. “No wak patras, 
wak padilanti” Cu si bai na mesa 
di negociacion cu e pensamento 
aki lo por haya otro mucho mas 
facil. 

Segun presidente di ATIA, nan 
ta considera cu e partidonan ta 
hopi serca di otro y como tal ta 
pidinan pa bai Radisson awe 
l’or di merdia caminda cu tin 
un mesa prepara pa nan. Igual- 
mente el a menciona cu lo tin 


un mediador cu ta dispuesto di 
media si ta necesario. Inclusive 
si mester pone 2 of 3 tambe lo 
por haci esaki. 

“Pero un cos si, nos no kier wak 
nan sali for di eyden tanten 
cu no tin solucion...tur e hen- 
denan akinan, sinta na mesa y 
esnan patras di nos ta exigi esey 
tambe. Ta basata cu e cos aki”, 
Juan David Yrausquin a finalize 
bisando. 

A Mainta 

Conficto entre Gobierno y 
SDA ta haci dano n’e relacion 
di partnernan social 



EDWIN Roos, presidente di Ca- 
mara di Comercio y Industria, 
a duna di conoce cu KvK como 
entidad funda pa ley cu tarea 
explicito di representacion di 
comercio y industria den su 
totalidad, ta comparti opinion 
di demas gremio comercial y 
sindical presente ayera tardi 
na e conferencia di prensa na 
Radisson caminda a pidi gobi¬ 
erno y SDA pa sinta na mesa y 


yega na un solucion. 

Roost a bisa cu e situacion di 
conflicto laboral den aparato 
gubernamental ta hibando nos 
pais y economia na un situacion 
potencialmente peligroso. Pesey 
Camara di Comercio y Industria 
ta uni su mes na e yamado na 
tanto gobierno di Aruba como 
na e Sindicatonan den Accion 
pa trata lo maximo pa yega 
na corto plazo na solucion di 
e cconflicto laboral aki, cu ya 
caba a causa bastante dano no 
solamente na nos economia, 
pero tambe na nos sistema di 
educacion cu no ta pasando den 
su mihor momentonan. 
Igualmente el a bisa cu un con¬ 
flicto prolonga lo amarga e rela¬ 
cion entre gobierno y sindicato 
y de aparato gubernamental 
na nivel di ambiente di trabou, 
y esaki lo tin su consecuencia 
pa productividad cu ya caba ta 
preocupante. 

Mas aleu Roos ta bisa cu di 


un banda tin comprension cu 
despues di tanto ana di un com- 
pensacion minimo y un infla- 
cion fuerrte, cu e sindicatonan 
ta luchando pa un mihor com- 
pensacion pa perdida di poder 
di compra din an miembronan. 
Pero di otro banda mester tuma 
na cuenta cu pa hopi ana caba 
gastonan di personal ta forma 
un parti grandi di gastonan di 
gobierno. 

Finalizando, Edwin Roos ta 
expresa cu Camara di Comercio 
ta desea un solucion a termino 
corto di e conflicto aki. Mirando 
e dano cu e conflicto aki ta haci 
den e relacion di e partnernan 
social, e ta considera cu ta haci 
mas dificil pa yega na un dia¬ 
logo nacional permanente, cu 
ta algo cu Camara di Comercio 
ta keda considera como algo 
indispensabel pa por planifica 
conhuntamente y na un man¬ 
era responsabel e future di nos 
pais. 


Sindicatonan IOUWA, SIWA, 
ABV, UEA y STT ta boga pa 
Gobierno y SDA busca un 
solucion na mesa 

PRESIDENTE di sindicato IOUWA, Boy Anthony, represen- 
tante di SIWA, Rafael Scatliffe, Bart v.d. Putten di ABV, Frank 
Figaroa di UEA y Richard Kelly di STT durante e conferencia 
di prensa yama pa gremio comercial y aigun sindicato, a 
mustra riba e hecho cu e unico salida pa e impase cu tin na e 
momentonan aki entre gobierno y SDA ta sinta na mesa. 

Boy Anthony a bisa cu como sindicato e ta sostene e idea pa 
bin na mesa, pasobra na mesa solamente por bin un solucion. 
Como representante di IOUWA e ta kere cu tur dos partido 
mester refleha y haya otro na mesa. Na final el a bisa cu nan 
ta sostene e idea aki, pero nan ta keda sindicato. 

Rafael Scatliffe, representante di SIWA, a expresa cu nan 
tambe ta sostene completamente e idea pa pidi tur dos partido 
pa por fabor sinta hunto y yega na un solucion. 

Bart v.d. Putten di ABV a menciona cu nan ta sostene tur e 
esfuerzo cu ATIA y AHATA ta haciendo pa haya e partidonan 
na mesa. Segun e ta bisa cu e situacion aki a dura basta largo, 
cu e partidonan ta basta serca di otro, y pesey e ta kere cu 
momento a yega pa nan sinta na mesa y soluciona e impase 
cu tin. 

Frank Figaroa di sindicato UEA a expresa cu e ta sostene 
e pensamento pa partidonan sinta na mesa pa yega na un 
solucion. 

Richard Kelly di STT na final a bisa cu na mesa ta e unico 
lugar pa yega na un dialogo y e dialogo mester sosode den 
un forma conhunto. Cu a yega momento pa gobierno y SDA 
sinta cu cabez friu y pensa riba Aruba, pa un comunidad sano 
pa nos yiunan. 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Monica su lucha pa pone tur adicto bao curatela ta pa : 

Placa - Placa 


DEN su articulo sra. Monica 
Kock ta duna di conoce cu Min¬ 
ister Booshi Wever lo no ta tuma 
ningun accion entorno di e 
problematica di drogadiccion. 
Specificamente sra. Monica 
Kock ta puntra dicon no ta usa 
e ley di “ondercuratele” pa sera 
e adictonan y kitanan for di riba 
caya. 

Mi kier un biaha mas trata di 
splica sra. Kock y mi ta spera 
cu e biaha aki si e compronde. 
Contrario na loke sra. Monica 
Kock ta pretende, Aruba TIN 
un instituto unda adictonan 
ta wordo interna obligatoria- 
mente; desde maart 2000 Cen¬ 
tro Dakota a ricibi su prome 
cliénte. 

Desde 1998 e ley di curatela a 
bin na vigor y na maart 2000 
Centro Dakota a ricibi su promer 
cliénte y te cu 2008 tin 135 sen- 
tencia for di cual 84 ya a wordo 
ehecuta, cu ta mas cu mitar. 
Mescos cu tur otro instituto, 
e instituto NO por admiti tur 
cliénte sin limite. Ora e centro 
ta yen, ta yen eta! 

Na e momento aki Ministerio 
di Salubridad ta den tramite pa 
expande e capacidad y servi- 
cionan. Riba e tereno di Centro 
Dakota e edificio di Huis van 
Bewaring lo ser hasi funcional 
pa e asina yamå double trouble 
(pues hendenan cu aparte di ta 
un adicto, ta alabes un patient 
psychiatrico). 

E seccion aki lo admiti 16 cliénte. 
E cuido pa e patiént aki, cu by 
the way, ta creciendo, por ser 
trata e ora ey mas dirigi y efi- 
ciente. E ora ey Centro Dakota 
lo ser usa solamente pa cuido 
di adictonan (cliéntenan single 
trouble) cu ta bou di curatela. 
Mescos 10 ana pasa mi a sos¬ 
tene e ley cu ta regia e “onder 
curatele stelling”, awe mi ta sos¬ 
tene 100% ehecucion di e ley. 
Mi kier remarca si cu e ley aki 
ta ser aplica tanto pa esnan cu 


ta cay bou e asina yama “double 
trouble” como e cliénte “single 
trouble”. Mirando e echo cu tin 
hopi mas “double trouble”, no 
tin mucho lugar mas pa e cliénte 
“single trouble”. Sinembargo 
manera ya mi a informa sra. 
Kock, pronto nos lo bai au- 
menta e capacidad den Centro 
Dakota. 

Dentro di poco Ministerio di Sa¬ 
lubridad lo inventarisa e prob¬ 
lematica di droga y adiccion 
bou di nos hubentud, pa ahusta 
e maneho pa cu e grupo di meta 
aki y amplia nos servicionan, si 
esaki resulta di ta necesario. 

Cu sra. Kock no conoce e mundo 
di adiccion ta refleha den e 
hecho cu eroneamente e ta com- 
para e situacion di Curagao cu 
esun di Aruba. Pa aclarea un cu 
otro y informa pueblo correcto, 
ta bon splica esaki. 

Den su articulo sra. Kock ta 
comenta cu Brasami di Curacao 
si tin e posibilidad pa un cliénte 
keda un (1) ana obligatoria- 
mente, hasiendo como sifuera 
cu Centro Dakota NO ta hasi 
esaki. 

Aki un biaha mas mi mester 
corregi sra. Kock: NOS tambe 
ta ofrece esaki. 

Kizas si e puntra su confrére, e 
lo por a hana esaki tambe y pa 
colmo e organisacion ruman di 
Centro Dakota, esta Brasami ta 
usa un programma di rehabili- 
tacion cu ta identico cu esun cu 
Centro Dakota ta usa. 
Aproximadamente 10 ana pasa 
Curacao a pidi Aruba pa ayudo 
pa nan por set up y structurå 
nan organisacion di adiccion 
y cu man habri nos a yuda nos 
rumannan di Corsow.. 

Corsow contrario na Aruba, a 
scoge pa nan institutonan no 
ta cai bou di Gobierno, pero 
cu nan ta bira instancianan 
(fundacion) priva. Por mira cu 
cada departamento cu Aruba 
tambe tin, na Corsow e ta un 


organisacion (fundacion) riba 
su mes. 

Pues e fundacion no ta depende 
directamente di Gobierno, pero 
e ta hana ayudo structural 
financiero y personal for di Hu- 
landa y ta maneha e organisa¬ 
cion manera un negoshi, esta pa 
hasi ganashi. Kisas ta esaki ta 
locual cu sra. Monica Kock kier, 
esta pa privatisa Centro Dakota 
y otro departamentonan cu ta 
duna servicio na adictonan?? 
Sra. Monica Kock ta consciente 
cu structuralmente aigun com- 
merciante conoci di Curagao 
tabata “exporta” e adictonan 
molestioso pa Hulanda?? Piease 
busca e informacion ey y bo lo 
sa mas. 

Fundacion Brasami na cual sra. 
Monica Kock ta referi como ehe- 
mpel, mester a hiba Gobierno di 
Antiyas corte pa ricibi su subsi- 
dio, sino e lo a bati bancarota. 
E mesun Fundacion aki a biaha 
en busca di cliénte y mester a 
paga un dagvergoeding di Afis 
250,00, esaki ta pa solamente 
drumi y come, mas nada, tur 
otro lo ta gastonan adicional. 
Centro Dakota ta un instancia 
gubernamental y no tin ganashi 
como meta. E servicio na cliente 
ta central. 

Aki e dicho na Ingles ta apli- 
cable: 

“You can take a horse to the 
water, but you can’t force the 
horse to drink”. 

Cu esaki mi kier ilustra cu 
seramento no ta nifica cu au- 
tomaticamente e problema ta 
ser soluciona. Sera un adicto 
obligatorio so no ta e solucion 
y no ta duna ningun garantia 
tampoco. Nos mester keda tene 
cuenta cu aspectonan individu- 
al y necesidad di e adicto. 

Cu sra. Monica Kock kier pone 
tur adicto bou di curatela no ta 
nada strano, mi tin compren- 
sion cu su desapunto. 

For di e 135 sentencia, mi ta 



kere cu mas di mitar a sigui e 
proceso pa curatela serca e buf- 
fete di Sra.mr. Monica Kock na 
Hendrikstraat. 

Pregunta Cardinal ta; 

”Sra. mr. Monica Kock, tuma 
BO ta tuma pueblo hasi cu BO 
no sa cu ley di curatela ta na 
vigor desde 1999 caba y cu BO 
buffete a gana hopi plaka caba 
cu e ley??” 

“Sigui ripiti pa mi por gana 
mas”, lo mester ta e motto di 
Sra. mr. Monica Kock y su buf¬ 
fete. 

Mas sernan humano poni bou 
di curatela ta nifica mas cliénte, 
mas cliénte kiermen mas placa, 
mas dollar pa sra. Monica Kock. 
Nada strano bo campana y 
lucha incansabel pa pone tur 
adicto bou di curatela. 

ADICTO CURATELA = AWG/ 
EURO/$$$$$$$ pa sra. Kock ! 
Tin hende ta bira miyonario dor 
di negoshi di droga, cu ta pro- 
duci adicto y tin hende cu banda 
di esey kier bira miyonario cu e 
adicto dor di pone nan bou di 
curatela. 

FINALMENTE, KEN TA E GRAN 


GANADOR???? 

Ministerio di Salubridad Pub- 
lico, Medio Ambiente, 
Asuntonan Administrativo y di 
Stranhero. 



HOTLINE 

733-8477 


Pigicel 

Spera Mas. Hanja Mas. 









36 I Local 


Diasabra 19 di April 2008 I AWEMainta 


Manchebo Beach Resort & Spa a honra empleadonan 

di promer kwartaal di 2008 


RECIENTEMENTE geren- 
cia di Manchebo Beach Resort 
& Spa a honra su emplead¬ 
onan cu a resalta durante e 
promer cuartal di aha 2008. 
E siguiente empleadonan a 
wordo honra: Daisy Mosquera 
di Housekeeping, Harold Ras- 
mijn di French Steakhouse, 
Max Nunez di Maintenance, 
Willy Sarmiento di Cushina, 
Garrick Laclé di e-marketing, 
Henri Croes di Front Office, 
y Yokasta Espinal di F&B. 
Gerencia di Manchebo Beach 
Resort & Spa conhuntamente 
cu cada hefe di e diferente 
departamentonan a elogia 
cada un di e empleadonan, 
pa nan dedicacion cu cada un 
ta eherse na Manchebo Beach 
Resort & Spa. E empleado di 
promer cuartal a keda den 
persona di Willy Sarmiento, 
kende recientemente tambe 
a keda promovi como Sous 
Chef. Pabien na Willy y tur e 
nominadonan. 

Monica Kock, parlamento MPA 

Minister Lopez ta responsabel pa tur e hotelnan 

Y e 10.000 trahador cu mester 


UN di e problemanan mas 
grandi cu tin awo, na unda por 
ripara falta di vision, ta e desa- 
royo di kamber di hotel y con- 
dominium. Segun informacion 
di CBS lo bin 4000 kamber di 
hotel y 2500 condominium 
acerca. Esaki lo conduci na 
sigur un necesidad di 10.000 
trahador cu Aruba no tin. E vi¬ 
sion pa turismo ta crecemento 
gradual. MPA a puntra con 
Briesen por ta di acuerdo cu 
tur e kambernan cu ta wordu 
traha den un tempo cortico, 
contesta di Briesen tabata cu 
e decision di cambernan ta cai 
bao Minister Lopez-Tromp. Cu 
otro palabra ta Minister Lopez- 
Tromp a tuma e decision pa 
tur e kambernan por worde 
construi cu tur consequencia 
cu tin. Mester 10.000 trahador 
di afo pa bin traha y unda nan 
ta bai biba? 

Minister Swaen tambe a 
punta dede riba Minister 
Lopez-Tromp. 

Durante tratamento di pre- 
supuesto di Minister Lee, e 
no tabata tin solucion pa e 
problema di 10.000 trahador. 
Minister Lee mes ta declara 
cu e kier frena entrada di 
mas stranhero pasobra ya 
nos pueblo ta existi pa 40% 
di persona no naci na Aruba. 
Lee no kier crecemento. Pero 
Minister Lopez-Tromp ta bai 
totalmente contra, tambe di e 
maneho di Minister Lee. Min¬ 
ister Lopez-Tromp ta sigi toch 
cu mas proyecto na unda nos 
mester mas trahador cu no tin 
na Aruba. 

Minister Wever a bin cu un 
maneho stricto pa no bin cre¬ 
cemento di stranhero, pero 
Minister Lopez-Tromp ta sigi 
stimula desaroyo cu tin mester 
di hopi trahador toch. 

Minister Lopez-Tromp tambe 
a bai contra di e maneho di 
Minister Wever. 

E pregunta den esaki ta: Pa 
kiko Minister Lopez-Tromp 


toch ta dicidi pa tanto hotel y 
condominium den un periodo 
cortico? Un decision na unda 
no ta tene cuenta cu ningun 
vision, ni Aruba, ni e pueblo, 
ni e consehonan of consequen- 
cianan y sin preocupa kico su 
coleganan ta pensa. Tur prob¬ 


lema di scarsedad di vivienda, 
auto, trafico y educacion ta 
dor di e decision di Minister 
Lopez Tromp. Manera Min¬ 
ister Lopez-Tromp ya a duna 
di conoce na pueblo: “A tuma 
decision pa accelera desaroyo 
economico”. 


Nos ta compronde cu aki 2 anja 
lo tin campana. Pero despues 
di esaki pueblo ta sinta cu e 
problemanan. Esaki ta e vision 
di Minister Lopez-Tromp: Mas 
hopi pa awe, kico pasa despues 
no ta importante pasobra e 
tambe sa cu e lo no tey. MPA 


kier pa pueblo compronde cu 
loke ta pasando ta decision di 
Minister Lopez-Tromp. Nos lo 
mester 10.000 trahador paso¬ 
bra Minister Lopez-Tromp kier 
a parti tanto tereno na su hen- 
denan. Minister Lopez-Tromp 
a bende nos pais. 



tuma contacto cu nos 
awe mes, bishita nos 
online of djis manda 
nos un email cu 
bo pedido y nos ta 
cla pa servibo 

Famianan ta celebra na Tony 
Roma’s Palm Beach 



RECIENTEMENTE, un 

grupo di famia cu ta hospeda 
na Aruba Marriott’s Surf Club 
a colecta nan gang y a cana 
bai Tony Roma’s pega ey mes, 
pa un cena conhunto y rela- 
hante. 

Ta trata di e famianan Baum, 
McCoy y King cu ta na Aruba 


pa di cuater biaha, caminda 
nan ta bin pa disfruta di e 
clima y beachnan fabuloso. 

Viahando cu un grupo di fa¬ 
mia, haya e luga corecto pa 
cena por ta un tarea dificil - no 
tur ora ta facil pa complace cu 
tur hende den e grupo, spe¬ 
cialmente si nan ta pertenece 


na varios generacion! Tony 
Roma’s ta e luga favorito di 
e isla pa famianan, cu un 
menu cu ta ofrece e ribchi- 
nan famoso mundialmente, 
como tambe carni, pasta, pisca 
fresco riba gril, burgernan yen 
di saus, salada, sandwich, y un 
menu pa mucha...tin algo pa 
tur hende! 


Bishita di delegacion Emcure serca Minister 
President Oduber y Minister Wever 



DIAMARS ultimo Minister 
President sr. Nelson Oduber 
y Minister di Salubridad drs. 
Booshi Wever a ricibi bishita 
di un delegacion for di India, 
esta di e compania farmaceu- 
tico Emcure Pharmaceuticals 
Limited, consistiendo di e CEO 
sr. A.K. Khanna y e Vice Presi¬ 
dent sr. Jaideep Kapoor. 

E bishita aki ta un ‘follow up’ 
riba e Memorandum of Under- 


standing cu Minister President 
Nelson Oduber y Minister drs. 
Booshi Wever a firma dia 13 di 
december 2007 cu e compania 
Emcure. 

E acuerdo aki ta encera cu 
Emcure lo traha hunto cu Go- 
bierno y AZV p’asina haci po- 
sibel cu e poblacion di Aruba 
lo por beneficia di remedinan 
na prijs razonabel cu ta ensera 
rebaho di mas cu 40%. 


Alabez Emcure lo explora e 
posibilidad pa usa Aruba como 
base pa crea oportunidadnan 
di negoshi den Caribe y Latino 
America. 

E encuentro tabata uno suma- 
mente fructifero, caminda sr. 
Khanna a haci entrega di un 
boeki di India na tanto Min¬ 
ister President Oduber como 
Minister Booshi Wever. 


Scol di Arte ta 
firma contract cu 
Armand Simon 



RECIENTEMENTE, UNOCA a firma un contract cu Armand 
Simon. Desde mei, e ta bai duna les di piano na Scol di Arte, San 
Nicolas. E lesnan ta tuma lugar tur diamars atardi. 

Lupita Gil, directora di UNOCA, a duna di conoce pa ta hopi 
contento cu un musico profesional di e caliber aki kier inverti 
den e desaroyo musical y educacion cultural di San Nicolas. 

Diamars 29 di april tin un atardi di inscripcion na Scol di Arte. 
Entre 2’or y 4’or di atardi lo tin e oportunidad pa sera conoci cu 
e docente y inscribi pa les di piano. Esnan cu no por ta presente 
ariba e dia aki por busca un formulario di inscripcion na Scol di 
Arte. Pa mas informacion por yama 5849168 of 7376797. 

Armand Simon 

Armand Simon a studia na e conservatorio di Rotterdam, e 
conservatorio di Utrecht y a sigui master classes serca musi- 
conan internacionalmente reconoci manera Martha Argerich, 
Udo Reinemann y Earl Wild. Armand Simon a gana diferente 
premio, entre otro e 3 rd prize den e Petrof Competition (1993) y 
e l st prize pa mihor interpretacion di un piano concerto di Mo- 
zart na Vredenburg (1999). Como pianista ela presenta entre 
otro na Hulanda, Belgica, USA, Colombia, Venezuela y Corsow. 
Na 1999 Armand a presenta hunto cu e cantante Tania Kross na 
Concertgebouw di Amsterdam y na 2007 ela wordo invita pa 
duna un recital den e prestigioso “Festival yAcademia del Nuevo 
Mundo” na Maracaibo. E evento aki ta wordo considera como 
un di e festivalnan mas importante na Sur-America. 

Banda di su actividadnan como docente y musico, Armand Simon 
ta presidente di Stichting Crescendo. E fundacion aki tin e meta 
pa stimula y promove actividadnan ariba tereno di musica clasico 
y pa guia y desaroya talento musical na Aruba. Na September, 
Stichting Crescendo lo bai organiza e Aruba Piano Festival. E ana 
aki, e festival tin un lista impresionante di musiconan y ta bai 
tuma lugar di 22 pa 28 di september. Durante e siman aki, pub- 
lico por, entre otro, disfruta di diferente theme recitals, master 
classes, programa pa mucha y un competencia di piano. 

The Chaz Modeling & Talent School 

Celebrando su di 10 aniversario 



DIA 19 di april 1998, exacta- 
mente 10 aha pasa a inicia cu un 
Skol di Modelahe caminda cu e 
la wordo dirigi y ta wordo dirigi 
ainda pa Chastity Hodge, kende 
ta e Directora di e skol aki. 
Desde su comienso e skol a con- 
sisti di un commision cu a sa di 
organiza y coordina varios show 
y evento pa hobennan di Aruba. 
Actualmente e commision aki ta 
consisti dor di e Directora mes, 
Carla Hodge-Quant como Tes- 
orera, Lourdes Nicolaas como 
Coordinadora General, Magda 
Nicolaas como Consehera, 
Mirto Vrolijk como PR, Lissete 
Quant como Leidster/Helper 
y drs. Robert Kock como Assis- 
tente General. E skol a lanta cu 
un grupo di 10 mucha di 3 pa 
10 ana y un grupo di 20 hoben 
di 12 pa 20 ana. 

E grupo a cuminsa cosecha 
hopi exito den diferente Play¬ 
back Shownan organiza pa e 
propio grupo aki mes. Den e 
mesun temporada aki e skol 
a wordo aserca pa por manda 
representantenan pa Curacao 


pa por representa Aruba den 
e Certamen Miss & Mr Beauty 
ABC 1998. Aki Chaz Models a 
bai cu 3 representante mucha 
muher y 3 mucha homber pa 
e certamen aki. Aki e grupo 
a logra bin Aruba bek cu un 
cantidad di premio entre nan e 
mihor curpa, Mr. amistad, Miss 
Elegance, 2nd Runner-up Miss 
Beauty y 2nd Runner-up Mr. 
Beauty ABC. Tambe durante di 
e mesun ana aki e grupo tabata 
forma parti di e programa di 
television presenta pa sr. Ruben 
Garcia “Faranda” transmiti na 
ATV Canal 15. Despues den 
e mesun ana aki tambe srta. 
Chastity Hodge Directora di e 
School aki a cuminsa ta host 
e programa di Sabado al Me¬ 
dio Dia transmiti tur diasabra 
merdia na Telearuba Canal 
13, caminda e grupo tabata 
tin e seccion Moda al Medio 
Dia. Aki ta caminda cu e grupo 
a cuminsa crese y bira hopi 
popular na Aruba. E school aki 
despues a cuminsa ta organiza 
diferente Shownan varia ca¬ 


minda e muchanan ta expresa 
nan talentonan den Modelahe, 
Baile, Playback, Certamennan 
di beyeza y awor tambe den 
canto. Chaz Models tambe a sa 
durante ananan di aporta na 
nos cultura formando parti di 
Carnaval di Aruba. Diferente 
Reinanan Infantil y Hubenil a 
sa di representa e school y a 
logra semper di duna tremen- 
do representacion. Reinanan 
manera Melouanne Petrocchi 
Reina Infantil 2002, Dayreen 
Maduro Reina Infantil 2003, 
Shakira de Freitas Reina Infantil 
2004, Jennifer Larmonie 2nd 
Runner-up Reina Hubenil 2001, 
Richnelda Vries lst Runner-up 
Reina Hubenil 2002, Lynette 
do Nascimento lst runner-up 
Reina Hubenil 2007. Tur aha 
e grupo di baile di Chaz Mod¬ 
els ta participa na diferente 
eventonan cultural pa duna un 
aporte na nos cultura y educa 
nos muchanan pa nan sinja 
mantene nos cultura y sigi hiba 
nos cultura pa dilanti. 

Chaz Models tambe a manda ja 




pa varios aha representantenan 
pa Republica Dominicana ca¬ 
minda cu cada aha e muchanan 
a sa di pone Aruba su nomber 
na halto y bin bek Aruba cu 
varios premio importante. E 
grupo di baile tambe a hana e 
oportunidad di biaha pa Bo- 
naire, St. Maarten y Curacao 
pa duna demostracionnan di 
baile. Durante e 10 ananan di 
existencia e School a sa di ricibi 
diferente premiacion como e 
Agencia di Modelahe Infantil/ 
Hubenil mas reconosi na Aruba. 
Sigur nos lo kier a gradisi tur e 
sponsornan cu durante di e 10 
ananan di nos existencia a pone 
nan confianza den e school aki, 
tambe na tur e mayornan y nos 
miembronan cu ta forma parti 
di e school aki. 

Aha pasa e school a introduci 
tambe un concepto nobo y in- 
novativo cual ta e programa di 
Television The Chaz Club, TCC, 
caminda hobennan di Chaz 
Models ta informa y educa e 
muchanan y hobennan di Aruba 
ariba varios tema manera edu- 



cacion, social, entertainment, 
salud, etc. Pronto esaki lo tey 
bek na tv, dus keda pendiente 
pa TCC. 

Pa e occasion di nos di 10 aha 
Chaz Models ta bay organisa un 
show grandi pa gradici Aruba 
en general pa cu e aporte duna 
na nos school. E fecha di e show 
aki lo wordo anuncia despues y 
Aruba por ta sigur cu e show aki 
lo ta uno inolvidabel. 

Nos di Chaz Modeling & Talent 
School kier a gradici henter 
Aruba y tur persona cu di un of 
otro forma a sa di sostene nos 
school durante e 10 ananan di 
nos existencia. 

Shanayah Howell prepranado 

pa mundial 



DEN pleno preparacion pa e 
competicia mundial di BMX 
cu e ana aki ta tuma luga na 
China dia 29 di mei venide- 
ro, Shanayah Howell a pasa 
bishita su sponsor principal 
ayera cu e promesa cu e lo 
bolbe practica ‘the art of being 
smart’ pa e sigui ta e orgyuyo 
di New India Assurance y 
henter comunidad di Aruba. 
E competencia benidero ta 
un reto grandi pa Shanayah 
kende a obtene y retene e 
titulo di campeon mundial 
pa dos ana consecutivo y su 
dedicacion y preparacion ta 
mas intensivo cu nunca. 
Segun palabranan di Joy Ra- 
ghunath, Directora di New 
India Assurance: “Ta un placer 
enorme di por ta parti di e 
desaroyo, logronan y exito de- 
portivo di Shanayah, mientras 
cu nos ta contento di mira cu 


su dedicacion na scol tambe ta 
sigui hopi bon. Nos hubentud 
mester di guia y bon ehempel 
y Shanayah sigur ta un bunita 
‘role model’ pa hopi otro mu- 
cha y tambe pa mayornan cu 
lo por stimula nan yiunan pa 
dedica nan mes na deporte, 
cu ta e entretenimento mas 
sano cu nos por ofrece nos 
muchanan. Deporte ta mas 
cu simplemente un activi- 
dad fisico. E ta un prepara¬ 


cion total pa train bo mente 
y emocion tambe. Deporte 
ta yuda desaroya un enfoke 
competitivo cu, combina cu 
perseverancia, disciplina y 
dedicacion, ta yuda prepara 
bo pa bo logra obhetivonan 
general den bida.” Tur hende 
na New India ta convenci cu 
Shanayah lo sigui haci su best 
y ta desea Shanayah un exito 
rotundo for di fondo di nan 
curason. 


Fiscal a pidi dos ana preso pa concubina 

di Marcel Loor 


PHILIPSBURG - Apesar cu 
e abogado di e companera di 
bida di éx Comisario Marcel 
Loor, mr. Ralph Richardson, 
a pidi Huez pa declarå e caso 
contra su cliente no-admisibel 
pasobra Ministerio Publico a 
viola reglanan di un proceso 
husto, Huez a trata e caso di 
tur manera caminda Fiscal a 
pidi dos ana preso pe concu¬ 
bina di Marcel Loor. 

Loor mes ta preso sintando 
un castigo di 24 luna di cual 6 
luna ta condicional pero mien¬ 
tras tanto el a apelå e caso na 
Corte Supremo na Hulanda pa 
determinå si tabatin error di 
procedura den su caso. 

Fiscal mr. Maarten Hemelaar 
diarazon a acuså e concu¬ 
bina di Loor kende tabata 
traha pa Guardacosta di a 
cometé fraude, falsificacion y 
labamento di placa. 

E caso contra e concubina di 


Loor tabatin e mesun patron- 
chi cu e caso contra Marcel 
Loor mes caminda Fiscal a 
huzga cu e por proba tur car- 
go mientras cu abogado mr. 
Ralph Richardson a tene un 
disertacion amplio pa proba 
lo contrario. 

Fiscal a acuså e muher di a 
ranca 230.000 florin ilegal- 
mente for di Guardacosta du- 
rante 5 ana cobrando subsidio 
di huur siendo cu e tabata biba 
den un cas di Loor cu Loor 
naturalmente. 

Aparte di esaki el a falsificå 
documento pa cobra pago di 
AO na Hulanda siendo cu e 
tabata traha 38 ora pa siman 
pa Guardacosta. Na tur el a 
cobra 115.000 euro asina. 

Y finalmente Fiscal a consid- 
erå cu ta labamento di placa 
tabatin tempo el a deposita 
250,000 doler di Loor na un 
otro isla den Caribe. 

De paso e Fiscal a criticå e 


sentencia cu Corte di Husticia 
a duna Marcel Loor caminda 
nan a baha su castigo na mitar 
y a baha e boet di 650,000 flo¬ 
rin na 15,000 florin pasobra e 
castigo ta mucho abou. 

4 Ana ta un castigu husto asina 
el a observå. 

Teniendo cuenta cu e pareha 
tin dos yiu, Fiscal kende apar- 
entemente ta sigur di su caso 
a declarå cu ora condenå e 
muher, lo e percura pa nan 
no ta serå pareu sino cu ora 
Loor sali liber, e muher tin cu 
bai preso. 

Abogado mr. Ralph Richard¬ 
son a plama e alegatonan di 
Fiscal durante un ora largo 
indicando cu e muher tabatin 
derecho riba tur e placa cu el 
a cobra y cu no por papia di 
labamento di placa, pasobra 
no por proba cu Marcel Loor 
a cometé un crimen pa hana 
e placa. Dia 6 di mei Huez ta 
duna veredicto. 


Candidatanan Miss Teen 
a cuminsa disfruta di nan 
actividadnan.... 



DEN cuadro di nan preparacion pa e eleccion di Miss Teen Aruba, 
e candidatanan a pasa un diabierna relahante disfrutando di 
nan sunset cruise riba e catamaraån di Red Sail Sports. Hunto 
cu e comision organisador nan a pasa un rato masha agradable 
relahando y sacando potret na gran cantidad. JE Foundation kier 
a manda un danki na Sra. Edseline Leer y tambe na e capitannan 
di e catamaran cu e percura pa e beyezanan hubenil pasa un 
atardi masha relahante y dushi. Tambe e candidatanan tabata 
invita na Divi Links unda nan a haya un mini les di golf y despues 
a pasa un rato masha ameno den Mulligans. Masha Danki na 
Tabita y nan staf. Keda pendiente pa mas detaye di e desaroyo 
di Miss Teen Aruba 

Diasabra 10 di Mei 

Otro anochi informativo di Flight 
Simulator na Aruba 


KICO ta Flight Simulator? 
Flight simulator ta basica- 
mente un wega caminda bo 
por practica bula avion riba bo 
computer. E ta wordo usa pa 
piloto y controladornan aereo 
pa pratica riba dje. 

Nos ta usa un network cu 
yamalVAO (International Vir¬ 
tual Aviation Organization) 
caminda cu nos por topa otro 
riba internet. 

E avion nan cu nos ta usa pa 
bula cune online ta MD90 di 
“Air Aruba Virtual” y tambe 
e SHORT 360 di “Tiara Air 
Virtual”. 

E tecnologia a bira asina avan- 
za cu te hasta papia e piloto 
por papia cu e controlador. 
E controlador aereo por wak 
e avion nan posicion via di 
un radar y tene cada avion 
separa for di otro trafico. Fin 
di ana 2005 un grupo chiquito 
a dicidi pa lanta un simulator 
club cu a wordo yama “Aruba 
Flight Simulator Club”. 

Un storia cortico di con Aruba 
Flight Simulator Club a wordo 
estableci na Aruba. T’asina cu 
na ana 2005 e prome reunion 
di Flight Simulator a wordo 
teni na Aruba. Di e tempo ey 
e hobby aki a bira poco poco 
mas y mas grandi. 

Na ana 2006 “Aruba Flight 
Simulator Club” a wordo es¬ 
tableci dia 24 di februari. Den 
e mesun ana aki nos a co-host 


un evento hopi grandi na 
Aruba, cual tabata e famoso 
“Aviation Expo 2006” den 
juni. E obhetivo mas grandi 
di e club ta pa construi full un 
cockpit cu un simulator den 
dje. Pa mas informacion di nos 
club por bishita nos website na 
www.arubafsclub.com. 

Diasabra dia 10 di mei nos 
lo tin un anochi informativo 
atrobe pa tur esnan cu ta inte- 
resa den e hobby aki di Flight 
Simulator. E lugar ta Talk of 
The Town Beach Resort Hotel 
y e orario ta 7.30 pm. Durante 
e anochi informativo aki nos 


lo ta mustrando con pa bula 
online, con pa controla online 
y tambe con pa instala tur loke 
ta necesario pa por cuminsa 
bula online. 

E porta lo wordo habri pa 6.30 
pm. Dor cu tin un poco gasto 
envolvi nos ta cobrando algo 
na entrada. Pa reservacion 
di ticket por contact Ralph 
Hoek na 592-7116 of Hyro 
Oduber na 732-2536. Of sino 
por manda nos un e-mail na 
pilot_ralph@yahoo.com of 
hyrooduber@yahoo.com. 

E espacio ta limita, dus haci bo 
reservacion trempan. 


Maria College ta haci un yamado 
na tur su studiantenan tocante 
benta di tickets 

E organisadornan di Funwalk/run di Maria College ta haci un su- 
plica pa tur studiante di Maria College Mavo pa pasa scol. Tambe 
ta haci un suplica na tur mayornan pa manda e muchanan scol pa 
e ticketsnan/e placa di e funwalk/run di dia 27 di april 2008. 
Ta falta solamente 10 dia y no a ricibi hopi reaccion di parti 
alumnonan pa e dicho evento.Ta pidi tur alumno pa trece e placa 
of e tickets nan bek pa por calcula cuanto persona /tickets ya ta 
bendi. Ta spera di tende di e alumnonan lo mas pronto posibel. 
Pa cualkier informacion tocante alumnonan por yama scol 582- 
1590 puntra pa Mnr Solagnier of 564-8632 puntra pa Ricky. Si 
tin cualkier persona interesa pa cumpra tickets por contact 582- 
1590 of 564-8632 pa tickets. 


Renobacion Carismatico 
Catolico cu oracion nacional 

TUR grupo di oracion Carismatico afilia cu Aruba Service Team, 
gruponan di oracion no afilia, gruponan apostolado, ministe- 
rionan y tur fiel en general ta keda cordialmente invita pa asisti 
na nos prome oracion nacional p’e ana aki, cual lo tuma lugar 
awe diabierna 18 di april na Misa Sagrado Curazon di Hesus na 
Savaneta, bao guia di grupo “Hesus, Fuente di Awa Bibo”. 

E anochi lo cuminsa cu un Santo Sacrificio di Misa pa 7’or p.m., 
sigui cu adoracion di Santisimo y alabansa. 

Ban resa y pidi Tata Todopoderoso pa paz y trankilidad riba nos 
isla. Ademas cada persona lo ta liber di trece nan peticionnan 
personal dilanti di Dios. Corda cu Hesus mes a bisa: “Unda tin 
dos o tres reuni den Mi Nomber, ey Mi ta presente y tur loke nan 
pidi Tata den Mi Nomber lo E duna nan. Pidi y boso li haya, ya 
asina boso legria ta completo (Huan 16, 23-24). 

Considera esaki como un invitacion personal. 

Ladron a bai cu bestianan di Kinder- 
boerderij Cunucu di Chabelito 

FOR di december di e ana pasa 2007 te cu april 2008, varios 
biaha e kinderboerderij “Cunucu di Chabelito” na Directie Land- 
bouw, Veeteelt en Visserij (Santa Rosa) a haya bishita di ladron. 
Nan a bay cu aigun bestia, nan a habri e haulanan y nan a kibra 
un tubo di awa. Ultimo fin di siman nan a bai atrobe cu un cabrito 
cu a caba di haya un lamehi. Te cu awe nan a horta 10 ganso, 17 
pato, 3 cabrito, 1 lamehi, 1 carne y 7 turtuga di awa. 

E bestianan t’ey pa e muchanan. E bestianan aki a custumbra 
cu hende, nan ta manso y pesey aigun hende facil por hiba nan. 
DLW ta spera cu e persona cu a bai cu e bestianan ta comprende 
cu e muchanan ta wordo perhudica. Asina e muchanan no ta 
haya contacto mas cu bestia, nan lo haya falta di e placer di un 
bishita na e kinderboerderij. 

E momento aki aigun cabrito ta dik y nan por haya yiu un di e di- 
anan aki. Ya caba e ladron a bai cu un cabrito hunto cu su chikitin, 
ainda tin e posibilidad cu e ladron ta bai cu e cabrito-mama y ta 
laga e lamehi pa su cuenta. Tambe ta posibel cu e cabritonan dik 
ta haya tanto stress dor di e ladronicia, pa nan mes of e lamehi 
den barica por muri. 

Ta pidi e bishitantenan di Santa Rosa comprension pa e haulanan 
bashi. No tin sentido pa pone bestia si nan ta wordo horta. Pa e 
ladron ta posibel, si e ta sinti arepentimento y kier trece e bestia 
bek, pa haciele (eventual anonimo). No ta pone sancion. Nos ta 
suplica boso pa laga e bestianan den kinderboerderij na paz. 

Senora a haci trabao di Recherche y 
a haya ladron di su tas 


E muher C.K naci na Colombia 
di 50 aha, diarazon atardi a bai 
warda di polis na Oranjestad y 
ta haci denuncia di ladronisia 
contra e choller Laly. 

E ta bisa polis cu e ta traha 
den un negoshi den de la 
Sallestraat. Dado momento el 
a bai bano y a tende e stap y 
movecion den e negoshi. 

Ora cu el a sali e no a mira 
nada. Pa 4.30 di atardi, el a 
bin nota cu su tas a disparce. 
Mesora el a corda riba e chol¬ 
ler Laly kende un dia prome a 
bai cerca dje y a pidi placa pa 
Dak riba Cabes. 


El a dicidi di bai haci su in- 
vestigacion y a topa cu Tico 
Scanner banda di Kowloon. 
Tico Spanner a bise cu el a 
tende algo asina y a hibe tras 
di e choller house unda nan a 
topa cu un amigo di Laly. 

E amigo a bisa cu e ta hibe 
unda e tas ta. C.K. a haya su 


tas, pero bashi.e ta bisa cu den 
e tas e tabatin dos celular, uno 
Nokia y e otro ta un Motorolla. 
Tambe e tabatin un hanger di 
oro y un reenchi dede cubri cu 
diamanta. 

Polis ta busca Laly pa duna 
cuenta di e cosnan cu el a 
horta. 


IH? AD PATRES 

O □ funeral h o ni e 

van Rensselaer s traat 2 TeL; ( 294 ) 584-2299 

San Nicolas - Aruba 584-8413 

E-mail: adpatres@setarnet.aw Fax: 584-2266 

Gratitude 


Muher ta 
maltrata su 
casa di 72 ana 
y kier sake for 
di cas 

E homber F.L. di 72 ta bai 
warda di Noord diarazon 
atardi pa 6.30 y ta haci de¬ 
nuncia di maltrato contra su 
casa A.C.H.L. naci na Santo 
Dmingo di 51 aha, kende a 
bati’e na su brasa y a pak su 
pertenencia den maleta y bise 
p’e bai for di cas. 

E ta bisa polis cu e muher a 
bise cu e no kier p’e ta mas 
den cas. Polis a mira su brasa 
y su man hincha. 

Esei ta locual e homber a 
rabia mas tanto cu e muher a 
dal’e. Polis a bise cu si e kier 
duna keho, e mester bai dok- 
ter prome p’e busca un papel 
y despues bai Recherche. El a 
bisa polis cu e ta bai drumi y 
pensa si e ta bai duna keho. 



1(1:913-1401 
Fik 913-1444 


With great honor and gratitude the family of the late: 

Christen Angel van 
Putten 

Would like to thanks all who 
attend to the funeral service 
and all support gi ving to us. All 
neighbours and friends and 
family from the bottem of my 
heart. 

Andalia van Putten and family. 

Gradicimento 

Cu un inmenso sentimento nos kier a gradici 
tur esnan cu a duna sostén na nos den e 
momentonan dificil y entiero di nos defunto stima: 


Selma 
Boekhoudt 

Nos ta gradici henter famia, amiga y 
amigonan y conociman 
cu a mustra nos y nos defunto stima 
nan atencion y judansa. 

Un danki ta bai na tur esnan cu a 
manda flor, telegram, y jamadanan 
di telefoon un danki na boso tur. 

Un danki na Dokter Wassenaar, Dokter Horenbeeck y tur e Special- 
istanan 

y Verpleegsternan y Zusteman cu a assistie. Un danki especial na 
Wilhelmina 

Kankerfonds. Un danki di Curason pa Ad Patres pa nan excellente 
servicio. 

Un danki especial na tur e rumanan di Testigo di Yehova. 

Na nomber di su mama y rumannan. 



Senora ta reclama su bisina cu e ta 
fluit su dos yiu muher 

E muher Colombiano Z.W. di 39 aha, ta bai warda di polsi na Noord 
y ta pidi polis pa intermedia den un asunto un tiki fastioso. E ta 
bisa cu e tin dos yiu muher di repectivamente 12 y 15 aha, y cada 
biaha cu nan dos ta hunga den nan cura, e yiu di e bisina hunto cu 
aigun amigo ta fluit nan, locual e mama no ta haya ta netjes. 
Polis a bai na cas di e bisina y ta papia cu e mucha homber naci na 
Haiti di 16 aha, J. J.S kende ta bisa polis cu e no a fluit e muchanan, 
pero ta su amigonan cu a bin cerca dje. Ademas e ta bisa polis cu su 
amigonan no a fluit e muchanan, pero ta nan mama nan a fluit. 
El a bisa polis cu e ta bisa su amigonan pa nan bai hunga bala na 
otro caminda. 

Yiu homber ta proteha 
su mama droga4iicto 
contra elementonan cu 
mal intencion 


POLIS ta bai diahuebs mainta den Rondweg, unda nan a haya 
informacion cu un secuestro lo a tuma lugar. Segun e version, un 
homber lo a gara un hende muher y a hinc’e den un auto Susuki 
Alto A-3339 y a bai cune. 

Polis a core den becindario y ta topa cu e auto. Nan ta papia cu e 
mucha homber D de P., naci na Corsow di 18 aha y e ta bisa polis 
cu el a logra kita su mama G. de P., di 49 aha kende ta adicto for 
di un elemento cu kier a bai cune. 

E yiu ta conta polis cu su mama ta un drogadicto y e homber a 
ranke y a bai cune. El a sigui e auto y a logra kita su mama for 
di gara di e elementonan. E ta bisa cu e tin hopi problema cu su 
mama cu ta adicto. 

Polis a mira cu e mama tabata mustra cu e tabata bao di influencia 
di droga. Pa colmo e mama tabata kier a bai cu e auto, pero polis, 
mirando su situacion a dune un prohibicion cu e no por core auto. 
E mama no keda contento cu e decision di polis. 


f I AD PATRES 

van Rensselaerstraat 2 Tel.: (^) 584-2299 

Senor ta mi wardador 

mi’n tin falta di nada 

den cunuco di jerba berde 

E ta ponemi sosega 

Eta hibami na awanan trankil 

pa mi bolbe hana forsa. Psalm 23:1,2,3. 

Cu honda pena pero conforme cu boluntad di Dios, nos ta 
anuncia fayecimento di nos ruman stima: 

Giovanny Felix Adamus 

Carinosamente jama: Yellow of Yellowman 

Acto di entiero lo wordo anuncia despues 

Di acuerdo cu Milton 
Ponson di Rainbow 
Warriors 

Dia di Tera na 
Santa Rosa, dia 
27 april awor 
ta boycot NGO 
ambiental cu ta 
contra di 
dolfinarium 


E ana aki Gerencia di Santa 
Rosa/LW a opta pa no invita 
entre otro Accion Ambiental, 
FANAPA, Rainbow Warriors 
International y pasobra nan 
ta contra e proyecto di dolfi¬ 
narium. 

Pa ana largo FANAPA y Rain¬ 
bow Warriors International ta 
forma parti fiho di e participa- 
cion n’e celebracion di Dia di 
Tera na Santa Rosa/LW. 

E ana aki a opta pa no invita 
ningun organinsacion cu abi- 
erta y publicamente ta contra 
e dolfinarium proponi na De 
Palm Island. 

Tur e organisacionan aki si 
mester a duna Minister Ra¬ 
mon Lee un man na final di e 
reunion di NGOnan ambiental 
un luna pasa cu e represen- 
tante di Blue Flag na Aruba 
na oficina di Ministerio di 
Ramon Lee. 

Politica barata ta loke ta ser 
haci den e Ministerio di Ra¬ 
mon Lee y e despacho di ser- 
vicionan di Gobierno cu ta 
cay bao di su portafolio como 
Ministro!! 

“Nos ta tuma Director di Santa 
Rosa, Tilo Damian sumamente 
na malo e hecho cu instruccion 
politico via mucha manda den 
su personal na Santa Rosa ta 
determina con un celebracion 
di Dia di Tera, un dia di ambi- 
entalista y comunidad ta ser 
secuestra pa razonan politico. 
E bagamunderianan di Ramon 
Lee aki pronto lo ser denuncia 
riba internet”, Milton Ponson, 
Presidente di Rainbow War¬ 
riors a conclui. 


Desconoci ta bati homber 
cu båte di baseball 


E homber F.G. di 47 ana ta bai warda di polis na Santa Cruz y ta 
duna keho di maltrato contra 3 homber desconoci. E ta bisa polis 
cu diarazon anochi pa 10.30 el a topa cu 3 homber. 

Uno tabatin un båte di baseball. Esaki a dale cu e båte y e otro 
cu tabatin un pida palo a bati’e cu e palo. 

El a cai abou y e 3 hombernan a bai for di e lugar. Recherche tin 
e caso den investigacion. 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 

“ Bin cerca mi tur cu ta cansa y carga, 
y lo mi duna boso sosiego. ” 

Mateo 11:28 

Cu inmenso tristeza na nos curazon, nos ta participa fayecimento na 
Valencia, Venezuela di: 


Libia Ruperta Flanegin-Willems 

mihor conoci como: “Libia” 

27 maart 1938 - 10 april 2008 


Na nomber di su: 

esposo: 

yiunan: 


rumannan: 


Tanta y omo: 


swa y cunanan: 



Victoriano “Buehi” Flanegin 

Lino y Sonia Thiel-Castaner y yiunan 

Sofia Thiel y yiunan 

Ramiro Thiel y yiunan 

Ishel Thiel y Raul B ry son 

Carlos Thiel y Lourdes Evert y yiunan 

Edwin y Marisela Thiel-Lugo Colina y yiunan 

Nelson y Roselyn Flanegin-Paesch y yiunan 

Marlon y Sue-Ann Flanegin-Croes y yiunan 

Victoriano Willems y famia 

Eduviga Willems y famia 

Marcial y Lenny Willems y famia 

Vanita “Mani” y Loy Dirksz-Willems y famia 

Lucia y Andres Hurtado-Willems y famia 

Rolando Willems y famia 

Aura Willems y famia 

Buehi Dirksz y famia 

Juanita Willems-Koolman y famia 

Marciano Willems y famia 

Bertha Yarzagaray y famia 

Rufo y Matilda Flanegin y famia 

Deka Flanegin y famia 

Chano y Ina Flanegin y famia 

Sita Flanegin y famia 

Fenchie y Jacqueline Flanegin y famia 

John Flanegin na Hulanda 

Mireya y Leo Amaya-Flanegin y famia 


nieto y nietanan, bisanieto y bisanietanan, sobrino y sobrinanan, 

primo y primanan, 

comer y compernan, ihanan 


famia: Willems, Flanegin, Thiel, Lugo Colina, Paesch, Carolina, 
Maduro, Vrolijk, Dania, Noguera, Wever,Wernet, Hurtado, 
Beljaars, Dabian, Dirksz, Albertsz, Croes, Harris, Bryson, 
Rosel, v/d Biezen, Koolman, Kelly, Schwengle, Quandt, Pena, van 
Wijk, van Dik, Kock, 

Webb, Ras, Abath, Jacobs, Hermes y demas famia ta invita tur amigo, 
bisina y conoci pa asisti na e acto di entiero cual dia y ora lo wordo 
anuncia despues. 

Na lugar di flor of krans un donacion pa “Un Bon Causa” lo ta 
altamente aprecia. Lo tin un box disponibel den Misa pa e bunita 
gesto aki. 

Adres pa condolencia: Rooi Bosal 30-A 

di 7'or pa 9'or di anochi 


Nos kier a pidi nos disculpa si nos por a lubida un of otro famia den 
nos tristeza. 


Johnson Supermarket ta 
haya bishita di ladron den 
oranan di anochi 

DIARAZON anochi, e Supermercado Johnson den Congoweg 
na San Nicolas a haya bishita di ladronnan. 

Segun e dono ta bisa cu e ladronnan a drenta y sali for di e mesun 
buraco cu nan a traha dor di e dak. 

E ta bisa cu nan a bai cu 400 florin y tambe un carton di sigaria. 
Recherche tin e caso den investigacion. 



Mementomori Funeral Home H.V. 

Yolanda - Leo - Eugene 
_Tel: 5833358 - Fax: 5837711 

M Mi ta warda,warda so riba senor, 

Mi tin fe den su palabra" 


Ps. 130:5 

Cu dolor y tristeza na nos curazon, pero agradecido na Dios, pa tur e 

ananan cu e tabata cu nos, 

nos ta anuncia fayecimento cristian di: 



NEMESIO BRETE 


mihor conoci como: “Papay” 

□ 19 december 1912 □ 14 april 2008 


Na nomber di su: 
yiunan: 


suegra: 

famianan: 


nietonan: 


asistente di cas: 
amigonan di cas: 


Ronald “Ronny” J. Brete 

Raquel y Jurgen Stoéwesand-Brete 

Hubert yAlicia Brete 

Eric y Nancy Brete 

Robby y Catherine Brete 

sra.vda. Johanna Brete - Lioe-A-Tjam 

sra.vda. Anna Pope 

Robert Pope 

sra.vda Ruth Arends-Odor 
Renato y Mirla Brete 
Maarten van Zwieten 
Angelo Brete 
Daniel y Giselle Brete 

Bonnie-Ann y Norman Helmeyer-Stoewesand 

Phillip y Lorrrain Stoewesand 

Stacy Brete y Adrian Brete 

Aida y Belmont Pieterrnella-Brete 

Cristine Brete y Robin Brete 

Loesje Thode y Filomena Thode 

bisanietonan Isaac, Bryan, Nathan, Anna Louisa, 

Killian, Penelope, Ishara, 

Martha Gil-Quintero 

Melina,Urvin,Uri y Amely Bareno-Croes 


sobrino y sobrinanan, swa y cunanan, primo y primanan, comer y 
compernan, ihanan 


Famia: Brete, Danies, Odor, Lioe-A-Tjam, Helmeyer, Stoewesand, 
Thode, Pope y Lackner, ta invita, tur famia, bisina, conoci y amigo(a) 
nan, pa asisti na e acto di entiero, cu ta tuma lugar Diasabra, 19 di 
April, 2008, pa 4’or di atardi saliendo for di Misa San Francisco 
pa Santana Catolico den Caya Ernesto Petronia. 

For di 2’or di atardi, e restonan mortal di “Papay”, lo ta reposa den 
Misa San Francisco na Playa. 


Adres pa condolencia : Mementomori Funeral Home 

Diabierne 18 di April, 2008 
di 7’or pa 9’or di anochi 


Nos ta lamenta cu despues di entiero, nos no por ricibi bishita di 
condolencia na cas. _ 

Rob Smith, AHATA: 

Unico caminda pa soluciona e 
diferencianan ta na mesa 


ROB Smith, Presidente di 
AHATA, den e yamado di 
gremionan comercial y sindi- 
cal pa gobierno y SDA sinta 
na mesa a bias cu AHATA 
tey representando 75% di 
economia di Aruba y 85% di 
empleadonan di e isla. 


El a menciona cu e crisis aki cu 
tin pa mas cu un luna caba tin 
un efecto real y danino pa inte- 
gridad di Aruba y su bienestar 
economico, mas ainda den e 
situacion mundial di debilidad 
financiero. Smith a bisa cu nan 
a didici di tuma un banda den 


e impase aki, cu nan a escohe 
Aruba! 

“Nos no por permiti pa nos 
economia wordo usa como un 
peon den e wega di ahedrez 
aki; nos no por tin mas silencio 
como arma di negociacion. E 
unico fasada cu nos mester 
awor ta e cara di Aruba”, Rob 
Smith a duna di conoce. 
Despues presidente di AHATA 
a ofrece un mesa pa nego¬ 
ciacion na Radisson y a pidi 
ambos partido pa tuma e deci¬ 
sion responsabel pa sinta. El a 
aclarea cu e grupo comercial 
y sindical no ta tumando nin- 
gun banda, pero nan sa cu e 
partidonan envolvi no lo por 
soluciona nan diferencianan 
si no tan a mesa. 


93 B&P/ INTERFACE ARUBA N.V 

TRAINING AND CONSULTANCY 


We are pleased to announce our training Schedule for the month of April and May 2008. 
We can also provide these trainings as, customized In-Company training. 

► Administrative Assistant (Starting April 28) 

► Magazijn Ni vel 1 (Starting May. 6) 

► Supervisory Skiils (Starting May 19) 

► The Power of Marketing (Starting May 14) 

► Practical Management (Starting May 19) 

► Human Resource Management (Starting May 

► Leadership in Business (Starting June 5) 

For additional information and registration piease contact us at 
Telephone 594-5533 / 587-7850 or Fax number 587-6011. 

Email: bpinterfaceaua@ setarnet.aw Web Site: www.bpinterface.com 

UPGRADING PEOPLE IS OUR BUSINESS ! 




Suegra no kier mucha muher 


Senora Hulandes ta haci 


di su yiu mas den cas 

POLIS diahuebs atardi ta haya bishita di e senora B.R.K. kende 
ta bai Warda di Polis na San Nicolas y ta duna e siguiente relato. 
E ta bisa cu su yiu homber tin problema cu su amiga cu ta biba 
cerca nan. 

El a yama e mama di e mucha muher p’e bin busca su yiu muher. 
E mama E.G.M. di 51 ana, di e amiga cu su yiu, a bin n’e cas, pero 
enbes di busca pa sa kico a pasa, a coi un palo di basora y a agredi 
e yiu homber di B.R.K. cune. 

E mucha homber a coi un biga pa defende su mes. E mama B.R.K. 
a haye ta para refree entre e dosnan y a para e pelea. 

B.R.K. a bisa polis cu e kier pa polis yama E.G.M. y bis’e p’e no bin 
su cas mas. Tambe e ta bisa polis cu el a ofende den su cas. Polis a 
busca E.G.M. pero no a topa cune. 


denuncia di atraco 

UN senora Hulandes a bai Warda di Polis na Noord diahuebs den 
oranan di atardi y a haci denuncia di atraco. E ta bisa cu e tabata 
canando un dia prome den oranan di anochi, na riba e parkeerp- 
laats y un persona a ranca su tas y a bai cune. 

E ta bisa cu den e tas e tabatin un camara digital y tambe un celular 
marca Motorolla.. 

Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom. ni den cada cuadra. 

Servicio pa Comunidad 

flelefon di Emergencia| 


Number di emergencia 911 

Polis 

100 

Brandweer 

582-1108 

Ambulance 0 £ stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


BBiB Botica na Warda ■ 

Pabou di Brug: Botica Trupiaal 
Pariba di Brug: Botica Aloe 

Dokter na Warda m 

Pabou di Brug: dr. Besselink 
Pariba di Brug: dr. Woei Cheung 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis I 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

585-4710 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 

Best Taxi Services 588-3232 

Coop. Ver. Tas 

587-5900 

ATS 

583-5361 

Arugas 

585-1198 


S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, tel. 
(297) 583-1400, fax. (297) 5831444, 
E-mail: mediagroup@setarnet.aw. 
CUENTA Dl BANCO: C.M.B. #229- 
82600. BENTA LOS Afl 1,50. 
ABONEMENT Afl.35,00 pa luna. 
ORA Dl OFICINA: Dialuna pa Diabierna 
8 a.m. - 5 p.m. 

M PRENTA: Imprenta Nacional Arubano. 
Dl RECTOR: Victor ITokoT Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

JAjAA 

E dolo di laga bai 

E adolecente promedio ta purba tur sorto di manere pa scapa di 
control di mayor, y durante e ananan tumuloso aki, hopi mayor 
lo no kier haci nada otro sino di mustre porta di cas. Pero ora e 
tempo yega, laga un yiu bai hopi biaha ta doloroso, sino 
imposibel pa hopi mayor. Mayornan cu a lanta na yiunan 
cambiando nan bruki, pasando nan dor di cuido diario; 
guiandonan dor di purunchi y graduacion, hopi biaha kier tene 
nan yiunan cu nan te hopi despues cu nan papel como mayor a 
caba. 

E mesun compromiso y amor, cu ta pone mayornan haci asina 
un bon trabao ora nan yiunan ta chiquito, por haci tambe cu 
nan kier tene mucho duro na nan yiunan, ora esakinan bira 
grandi y adulto. Tin aigun mayor cu tin asina hopi necesidad di 
nan yiunan cu ta dificil pa laga nan bai. E yiunan ta bira 
extension di e mayornan y nan ego ta hopi relaciona cu otro. 
Tog, ta responsabilidad di mayornan pa laga bai y libera e 
adolecente adulto pa e busca su mes caminda. Mayornan cu ta 
nenga di laga bai hopi biaha ta forza nan yiunan pa escohe 
entre dos alternativa hopi robez. 

Un di nan ta pa baha cabez pa e dominio y manipulacion di 
mayor, cu ta haci cu nan ta bira marionetanan dependiente y 
keda mucha pa semper. 

E otro ta di reponde fuertemente, manera un volcan cu ta 
rementa y basha su lava riba tur loque ta den su caminda. 

Pa manda bo yiu suavemente den mundo riba su mes, check bo 
mes mannan prome. Bo ta wantando nan mucho duro? Si esey 
ta asina, anto esaki por ta e miho momento pa laga bai un 
poco. 



®^JLA JUMP 

PA TUR FIESTA 
PA MUCHA 

YAMA 

5923523 / 5838769 



A yega momento pa pone 
Aruba na promer lugar 


AUDREY Lade, den number di MAMBO a uni su mes na e peticion 
di varios otro gremio pa gobierno y SDA sinta na mesa. Segun e ta 
bisa, e solucion por wordo haya unicamente na mesa. 

Segun Lade, nan ta serca di otro, pero mas cu esey a yega momento 
cu Aruba mester wordo poni den nan pensamento. Y den esaki 
ta un situacion di ‘give & take’, cu no por warda mas, sino nos ta 
perde, pasobra competencia den Caribe ta feroz. 



Guyabastraat 4, Dakota Tel: 582 4748 


EMERGENCY PHONE NUMBERS 

Vctcrinary Services: 585 0400 Pick up of injured animals or 

animals to bc euthanized 

Contreras Veterinary: 587 0917,587 4467,993 0404 

Wayaca Clinic: 582 1720 

Weekend emergency: 911 Advise which doctor on call 

Animal Shelter: 582 1623 Last resort 

Serlimar: 584 5080,584 6152,584 6456 Pick up dead animals 

We save, we care, we educate! 


TIPO Dl CAMBIO OFICIAL 

Valido pa 19 April 2008 


Placa Extranhero 

BankRapieren 

Vusseteri Cheque 
Reis Cheque en 
CX/erBoekingen 

Berta 

na 

Pltiico 

US Dollar 

1.77 

178 

1.80 

CAN Dollar 

1.74 

176 

178 

Engelse Pond Sterling 

3.49 

354 

3.60 

Z/\ibetse Frank per CHF. 100 

173.91 

174.63 

175.43 

Ned Art GUden perANG. 300 

98.00 

100.00 bijetten 100.20 
dq./aratoeking 100.00 

J apanseyenperj PY. 10.000 

169.83 

17138 

173.10 

EuroperXEU. 100 

278.51 

281.05 

28387 



Provision di Devisa 1.3% 
Segun articulo 12 di Afkondigingsblad 
di Aruba 1991nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


1 1 

Horoschoop | 

éG/) Aries 21 Mrt-20Apr 

E nivel liher di crecemento cu bo a 
experimenta di ripiente porta demasiado pabo 
awe, y kizas lo bo mester hala rosea pa wak 
kico ta pasando cu bo bida. 

Tauro 21 Apr - 20 Mei 

Awe bo por sinti un sentido nobo di 
integridad y respetpa balornan. E lo ta hopi bon 
pa bo concentra cu e cualidadnan aki, ya cu el 
lo permitibo pone tur cos den perspectiva. 

Geminis 21 Mei-20Jun 

Pone bo sabiduria den accion. No 
tin sinti pa aeumula tur e conocemento ey pa 
despues lague sosega yenando su mes cu stof 
manera cu si e ta un buki bieu warda. 

jSS; Cancer 21 jun -20 jui 

Awe ta un dia di gran energia pabo. 
Bo tin e resistencia fisico pa logra aigun cos. 
Sin embargo, sigura bo mes di conoce tur e 
hechonan necesario promer cu bo euminsa cu 
bo actividadnan diario, 

LeO 21 Jul - 20 Aug 

IlF' Lo bo descubr cu libertad ta un asunto 
primordial pabo y cu bo a bin ta desea di aleha 
di un situacion cu a debilitabo pa aigun tempo. 

J Virgo 21 Aug-20Sep 

Paga television y baha corant. Wak 
rand di bo. Ripara cu bida real ta infinitamente 
mas interesante cu e programacion di bo canal 
local. 

Libra 21 Sep-20Okt 

Awe lo bo sintibo tristo sin sa dicon. 
Lo bo pasa hopi tempo purbando di haya e 
razon. Posiblemente no tine. Por ta cu bo ta 
simplemente respondiendo na bioritmonan 
abao, 

f Scorpio 21 okt - 20 nov 

Bo a yega recientemente na un meta 
spera? S i ta asina, porta bo lo ta temporalmente 
confundi tocante loke bo persegui den futuro. 
Lo bo hunga cu un cantidad di opcionnan, pero 
bo no lo ta sigur di cual ta esun ccorecto pabo. 

Sagitario 21 n ov -20 Dec 

Awe ta un bon dia pa risca. Bo por logra 
e exito si bo ta prepara pa defende e cosnan cu 
realmente ta importabo, 

Capricornio 21 Dec-20 Jan 

JA 1 Awe lo poryega bishitantenan strano na 
bo boda, kizas tresiendo noticianan catastrofico 
cu lo impacta bo bida enormemente. 

jt$L Aquarius21jan 20Feb 

Pone bo ambicionnan den accion 
awe. Aspectonan planetario di dia lo hayabo 
energetico y positivo, Probecha al maximo 
esaki pa yega mas serca di bo metanan. 

Al PiSCiS 21 Feb- 20 Mar 

Ta parse cu awe bo talentonan creativo 
ta totalmente blokea. Bo lo por tin un proyeeto 
den cual bo lo kier traha realmente, y bo tin e 
concentracion mental, pero e elemento creativo 
no tey. 

E Potret di Dia 


noticia@awemainta.com 


Washington, MERCA: Papa Benedicto XVI ta yega pa combersa cu e Obispado Mericano na e Basilica di e Immaculada Concepcion 
na Washington DC. Papa Benedicto XVI ta na Merca pa un bishita di 6 dia durante cual e ta spera di cura e heridanan di un decada 
do e scandal cu a disfigura e misa Catholico Romano di Merca. 


Miembronan di Parlamento a presencia e 

Proyecto Turismo di Colegio EPI-seccion Economia 



DIAHUEBS 17 di April 2008 
alumnonan di Colegio EPI- 
seccion Economia a presenta 
nan Proyecto Turismo di scol cu 
e ana aki a hiba e tema di M Aruba 
Nos Herencia". 

Den cada local alumnonan a 
enfoca riba un aspecto cu tin di 
håber directamente cu nos tur¬ 
ismo. A pesenta topico manera 
"Harley Davidson"; Tours; Baile 
Cultural; Mesa y Stoelnan; Ca- 
sino; Aeropuerto; Agencianan 
di Viahe; Feel Secure cu Aruba; 
Cuminda Criollo; Bon Bini 
Festival; Cosnan Dushi; Coyote 
Ugly; Architectonan Arubano; 
Nos Museonan; Golf; Jazz; Love 
Trend; Shopping Mali; Maneho 
di nos Zona Costero; Atlantis 
Submarine; Natalee Holloway; 
Fast Food; Summer vacation; 
Parke Nacional Arikok y Come 
and ride with us. 

E miembronan di Parlamen¬ 


to ing.mr. Zulay van Poppel- 
Marquez, Valentino Arends, 
Severino (Sa) Bislick, Marlon 
Werleman, Kenneth Jong y 


Danny Leo a keda sumamente 
impresiona cu e presentacion 
di varios alumno y ta aplaudi e 
initiativa di Colegio EPI-seccion 


Economia pa scohe Turismo e 
ana aki como e tema principal 
bao di e lema :Aruba Nos Her¬ 
encia. 


Nos Mundo Loco 


Sospechoso na 
boei ta horta 
auto di polis 

Un sospechoso cu a horta un auto di 
polis y a core bai mientras e tabata na 
boei, a ser rearesta na Australia. 

Mark Nolan di 29 aha a ser ar- 
esta originalmente pa dos oficial 
den coneccion cu un ladronicia na 
Brisbane. 

Ela core bai y escapa, pa despues 
laga e auto na e parti nort di e 
ciudad. 

E comisario lan Steward a bisa na 
reporteronan cu Nolan tabata na boei 
y poni den e asiento atras di un auto 
policial no marca. 

"Polis a cuminsa examina e conteni- 
do di un saco haya den su posesion, 1 ’ 
Stewart a bisa. 

"Durante e examinacion aki, ta parce 
cu Nolan a pasa pa e parti dilanti 
di e auto y a logra cende esaki y 
core bai.” 

Nolan despues a ser mira y aresta e 
dia siguiente na un shopping center 
local aunke cu ela purba di escapa 
un biaha mas pero a dal contra un 
otro auto di polis. 

Ningun hende a ser herida durante e 
incidente, pero e autonan si a keda 
destrui. Nolan awor ta ser cuestiona 
pa polis. 

E comisario Stewart a anadi: “Esaki 
ta algo cu ta concerni nos, y nos 
lo tuma tur e pasonan pa haci un 
investigacion completo pa haya sa 
con Nolan a logra di core bai na boei 
den e auto di polis. 

‘Mara bo por muri’ e fin di siman aki den Cas di Cultura 

Mara henter Aruba por bay mir’e.... 



PA cuminsa un pabien grandi 
na Parlamento hubenil cu e ini- 
ciativa di habri discusion of den 
todo caso, duna informacion 
riba temanan cu ta taboe aki 
na Aruba. Mi ta sigur cu no ta e 
intencion pa venena hende con¬ 
tra otro, pero pa mustra un parti 
di realidad di bida humano cu 
no a cambia atraves di historia. 
Al contrario ta hopi tristo pa 
lesa frecuentemente, podise 
demasiado frecuente cu abuso 
sexual ta topico di casonan 
dilanti hues. Casonan unda pa- 
drasto, omo, tata, ruman, coach 
ta abusa di menornan di edad. 
Hendenan sin escrupulo, moral 
y decencia cu no ta realisa con 
nan por kibra bida y destrosa 
almanan di un otro ser humano. 
Abuso emocional y sexual no ta 


di awe, ni di Aruba so, tampoco 
e ta mara na status social, rasa, 
religion, entrada, ni educacion. 
Lastimamente e ta parse di ta 
un di e cosnan inperdonabel cu 
hendenan ta sigi comete, bou di 
e excusa di ‘mi tabata burachi’, 
‘e mucha mes a busca’, ‘e much- 
anan awendia ta madura asina 
tempran’, ‘mira con mucha 
chiquitonan awendia ta bisti. 
Ta fout di e mama si algo asina 
pas’e.’ Tur ta excusanan cu e 
abusador ta inventa pa laba 
su consenshi di algo cu nunca 
por ser papia bon. Den caso 
di abuso di mucha tin hopi 
gradacion, hopi forma, hopi 
color, pero semper mesun do- 
lor y berguensa pa e mucha 
y e hendenan rond di dje cu 
di berdad ta stim’e. Podise 


pesey abuso di mucha ta un 
di e taboenan mas grandi den 
comunidadnan rond mundo, 
tambe na Aruba. Casi sigur e 
taboe y e berguensa aki ta entre 
e motibonan principal pakico 
specialmente abuso di mucha 
ta sigi existi. Simplemente pa- 
sobra ta tene tur cos scondi pa 
asina ‘otro’ hende no haja sa. 
Lastima, pasobra finalmente e 
no ta juda ningun hende, ni e 
abusador, ni e victima. Lastima 
cu tin hendenan adulto cu no ta 
realisa cu un mucha chiquito ta 
puro inocencia cu Dios y bida a 
duna na hendenan adulto pa 
cuida y guia pa nan tin un bida 
sano y felis. Sinembargo abuso 
di mucha ta kibra e oportuni- 
dadnan pa logra e bida aki den 
hopi caso. Mi ta bisa ‘den hopi 


caso’, lagando asina un espacio 
pa e ciniconan cu ainda ta existi 
y ta bisa cu tur loke ta papia to- 
cante abuso di mucha ta ‘exag- 
eracion’. Den nan pensamento 
of teoria un mucha por pasa den 
hopi cos y despues sigi un bida 
normal gewoon, pasobra toch 
e ta chiquito y e ta lubida tur 
loke e la pasa aden ora e bira 
grandi. Probablemente esaki- 
nan ta hendenan cu nunca a 
informa nan mes di e desaroyo 
psicologico di e ser humano. 

Nos conoce tambe e hendenan 
cu ta adopta custumbernan di 
otro paisnan unda ta normal 
cu un mucha tin aceso na ma- 
terialnan pornografico, pasobra 
asina nan ta sina acepta nan 
propio sexualidad desde chiq¬ 
uito. E hendenan aki mester re¬ 
alisa cu TUR cos tin su momento 
den bida di un ser humano, 
sexualidad den pareja tambe y 
e ‘no’ ta cos di mucha. Den todo 
caso, no den mi opinion. Tambe 
tin hende cu ta bisa cu e ‘odipo 
complex’ ta algo masha normal. 
Incest ta hasta anera den hopi 
religion. Mundo a bolbe haja un 
saeudi cu e caso na Texas unda 
adultonan ta forsa muehanan 
adolecente pa casa y haja yiu 
cu nan. Y laga nos no lubida e 
hendenan cu ta busca e mueh¬ 
anan jong, tanto mucha muhe 
como mucha homber pa juda 
nan den nan deseo di keda jong 
pa semper den nan rol di ‘sugar 


daddy’. 

Lastima, pasobra e hendenan 
aki no ta realisa cu nan por 
causa heridanan profundo 
den e alma di un mucha of un 
adolecente, pio cu heridanan 
na e curpa humano cu por cura 
despues di tempo. Ta conoci 
den literatura riba abuso sexual 
cu e victimanan tin cu cana un 
caminda largo pa rescata nan 
mes y tin biaha te hasta esaki ta 
keda imposibel dor di e trauma 
cu nan a pasa aden. Tur esaki 
por stroba nan pa rescata nan 
balor propio pa un dia hiba un 
bida normal, den caso cu esaki 
logra. Ta conoci cu muehanan 
victima di abuso sexual por hasi 
dano fisico y psicologico grandi 
na nan mes. Mescos ta conoci cu 
den bastante caso e abusador ta 
cay bek den e actitud abusivo, 
te hasta despues cu e la basha 
hopi awa di wowo di supuesto 
arepentimento dilanti hues y te 
hasta despues di haja terapia 
intensivo. Abuso sexual no ta 
strano den nos comunidad, 
basta hende riba nos isla a jega 
di haja nan mes confronta cu 
frescuranan di hendenan strano 
den nan nines, pero tambe tin 
biaha di hendenan hopi cerca 
di nan, nan propio famia of 
hendenan den cua un mucha 
tin hopi confiansa den su activi- 
dadnan social. Pesey ta bon pa 
hendenan interesa den e tema 
bay mir’e, pa asina por informa 
nan jiunan con pa defende nan 
mes, con detecta senalnan di 
tempran y pa por garantisa 
e criaturanan cu Dios a pone 

bou nos cuido.e bida cu 

nan merece.’un bida 

felis’. 

Presentacion di e obra ‘Mara 
bo por muri’ ta diasabra awor, 
april 19 pa 7 or anochi den Cas 
di Cultura. Entrada eumpra 
adelanta na Voogdijraad ta 
solamente 10 florin y na porta 
15 florin. Un inversion minimal 
cu por hasi un diferencia den 
nos mundo. 

Y na parlamento hubenil: 
‘Sigi cu e bon trabou. Boso 
cosecha sigur lo ta abundante’. 

Ingrid Werleman 

Brunch na Aquarius Restaurant ricibi cu gran entusiasmo 


E Brunch di diadomingo na 
Aquarius Restaurant, Renais- 
sance Aruba Resort, a wordo 
ricibi entusiasticamente pa mi- 
embronan di comunidad local. 
Ora e special di fin di siman 
a wordo desvela diadomingo 
ultimo, Aquarius restaurant 
tabata completamente yen cu 
amantenan di brunch for di e 
momento cu el a habri 12'or di 
merdia te na momento cu e’la 
cera, 3:30 di atardi. 

Gerencia di Aquarius Restau¬ 
rant a haci nan maximo esfuer- 
so pa planea e menu fantastico, 
creando un sin fin di cuminda 
den e tradicion di e restaurant 
clasico L'Escale, cu tabata un 
luga sumamente popular antes, 
entreteniendo hendenan local 
y nan famia tur diadomingo cu 
cuminda delicioso y elegante, 
situa unda L.G. Smith's Steak 
& Chop House ta awo. 

"E tradicion ta bek," tabata e 
palabranan di e Director di 
Food & Beverage John Grigg, "y 
e menu a wordo mehora y haci 
mas grandi ainda, pa di berdad 
inclui e platonan preferi di tur 
hende." 

E buffet nobo di Aquarius 
Brunch ta inclui un bar di salada 



cu Red Beet Salad, Potato Salad, 
Egg Salad, Coleslaw y Pasta 
Salad. Tambe e ta ofrece Sea- 
food Ceviche, Jumbo Shrimp 
cu Champagne Sauce, Salmon 
Gravlax, Smoked Herring, Pep- 
pered Mackerel, un surtido 
di Sushi y Roil di Makisushi, 
Homemade Seasonal Pickled 
Vegetables, Liver Pate, Baby 
Shrimp Cocktail, y Tomato & 
Baby Mozzarella Salad. 

E Steaming Kettle ta varia cu 
un diferente sopi cada biaha, 
cu Seafood Chowder, Oyster 
Soup of Okra Seafood Soup 
riba e lista di sopi regular. 
Entradanan cayente ta wordo 
escohi semanalmente pa e Chef; 
e tremendo creacionnan inter- 
nacional y local aki ta inclui 
specialidadnan di carni, porco, 
galina, pisca y carni. 

E Carving Block lo ofrece Roast 
Prime Beef au jus cu horserad- 
ishy mustard sauce, plus e Chef 
su seleccion di ham horna, cala- 
cuna of pork poin. 

Entre e areanan hopi bishita ta e 
stacion di sccion, unda omelet- 
nan y pasta ta wordo prepara 
segun pedido pa un chef cu lo 
sigui e instruccionnan di cushi- 
namento di cada bishitante. 


Tambe inclui den e bufet tin 
pannan manera croissants, 
muffins, banana bread, un 
surtido di danish roils & french 
bread cu ta compana un surtido 
di keshi internacional. 

Como pasaboca, e evento cu- 
linario ta termina cu un Pista- 
chio Creme Brulée, Quesillo, 
Tiramisu, Bolo di Chuculati, 
Napoleon Rum Cake, Choco- 
late Mousse, Tropical Fruits 
& Banana Chiboust, Coffee of 
Te y un Mimosa di bonbini, 
pa solamente $30.00, +15% 
service charge, cu mita prijs pa 
muchanan entre seis pa diezdos 
anja. 

Brunch di diadomingo ta wordo 
sirbi tur fin di siman den e 
comodidad y bunita estilo di 
Aquarius restaurant, situa den 
lobby di Renaissance Aruba re¬ 
sort, Marina Tower. E brunch ta 
perfecto pa gruponan chikito y 
grandi celebrando santa comu- 
nion, bautismo y cumpleano. 
Buscando algo diferente pa haci 
como un encuentro di henter 
famia? Brunch di diadomingo 
na Aquarius ta un escohencia 
excelente. Yama 583-6000, ext: 
6156 pa reservacion. 





























































